| കല്‍പ്പാന്തത്തിലും കടപുഴകാത്ത നന്മമരങ്ങള് | Mangalam\nMonday, April 22, 2019 Last Updated 11 Min 23 Sec ago English Edition\nകല്‍പ്പാന്തത്തിലും കടപുഴകാത്ത നന്മമരങ്ങള്\nമലയാളിയുടെ അഭിമാനവും കൂട്ടായ്‌മയും നഷ്‌ടപ്പെടുത്താന് ഒരു പ്രളയത്തിനും കഴിയില്ലെന്നു തെളിയിച്ച ദിവസങ്ങള്. ഏതു പ്രതിസന്ധിയെയും തരണം ചെയ്യാന് നമുക്കു കഴിയുമെന്ന ആത്മവിശ്വാസം വീണ്ടെടുത്ത ദിവസങ്ങളിലൂടെയാണു നമ്മള് കടന്നുപോയത്. ഒരു ശരാശരി മലയാളിക്ക് അഭിമാനിക്കാന് ഇതില്‍പ്പരമെന്തുവേണം? ജാതിയും മതവും ദേശവും രാഷ്‌്രടീയവിശ്വാസങ്ങളും വിഭിന്നമാണെങ്കിലും യഥാര്‍ഥ പോര്‍മുഖങ്ങളില് ഒരു സൈന്യത്തിന്റെ അര്‍പ്പണവും വീറും വാശിയും സംഘാടനവും നിര്‍വഹിക്കാന് അത്തരം ഭിന്നതകള് തടസമാകില്ലെന്നു ലോകത്തെ ഓര്‍മിപ്പിച്ച ദിവസങ്ങള്.\nപ്രളയത്തിന്റെ ദിവസങ്ങളില് ചങ്ങനാശേരി ബോട്ടുജെട്ടിയില് കുട്ടനാടിന്റെ മക്കളെ രക്ഷിച്ചുകൊണ്ടുവരാന് എല്ലാവരും ഒരുമിച്ചു കാണിച്ച സമര്‍പ്പണത്തിന്റെ നിമിഷങ്ങള് ഇന്നും മനസില് സൂക്ഷിക്കുകയാണ്.\nദുരന്തമുഖങ്ങളിലേക്കു വള്ളവുമെടുത്തു തുഴഞ്ഞുപോയ കറുകച്ചാലിലെ സുഹൃത്ത്, ടോറസുകള് ഉള്‍പ്പെടെ കൈവശമുള്ള എല്ലാ വാഹനവും ഇതിനായി വിട്ടുനല്‍കിയ സുമനസുകള്, കണ്‌ഠമിടറാതെ ദിവസങ്ങളോളം തുടര്‍ച്ചയായി മൈക്കിലൂടെ നിര്‍ദേശം നല്‍കിക്കൊണ്ടിരുന്ന ഡോക്‌ടര്, സന്നദ്ധ പ്രവര്‍ത്തകരുടെ അണമുറിയാത്ത സാന്നിധ്യം ഇവയെല്ലാം അത്ഭുതപ്പെടുത്തുന്നതായിരുന്നു. ആരും ആരുടെയും നിര്‍ദേശങ്ങള്‍ക്കായി കാത്തു നില്‍ക്കാതെ ആര്‍ക്കും നിര്‍ദേശങ്ങള് നല്‍കാതെ അവരവര്‍ക്ക് കഴിയുന്ന കാര്യങ്ങള് ഏറ്റെടുത്ത് കുറവുകള് പരിഹരിക്കുന്ന കാഴ്‌ചകള്. മനുഷ്യനിലെ ദൈവികത്വം വെളിപ്പെട്ട നിമിഷങ്ങള്. ഒറ്റമനസോടെയുള്ള പ്രവര്‍ത്തനങ്ങളില് ചോദ്യങ്ങള്‍ക്കും ഉത്തരങ്ങള്‍ക്കും ആരും കാത്തുനില്‍ക്കുന്നില്ല.\nഎവിടെയോ പ്രളയത്തിലകപ്പെട്ട അജ്‌ഞാതര്‍ക്ക് വേണ്ടിയെത്തുന്ന ഫോണ്‍കോളുകള്, അവര്‍ക്ക് നല്‍കുന്ന കൃത്യമായ മാര്‍ഗനിര്‍ദേശങ്ങള്, രക്ഷപ്പെട്ടെത്തുന്ന വൃദ്ധരെ കോരിയെടുത്ത് കഴുത്തറ്റം വെളത്തിലൂടെ നടന്നുവരുന്ന സന്നദ്ധഭടന്‍മാര്, തണുത്തുവിറങ്ങലിച്ച് വരുന്നവര്‍ക്ക് ചൂടുകാപ്പിയുമായി കാത്തുനില്‍ക്കുന്നവര്, വാക്കുകള്‍ക്കപ്പുറത്ത് വാചാലാമായിരുന്നു ആ പ്രവര്‍ത്തന പഥങ്ങള്.\nആര്‍ദ്രമായ മനസുകളുടെ പ്രവര്‍ത്തനങ്ങളും പ്രാര്‍ഥനകളും അങ്ങകലെയുള്ള ജലപ്പരപ്പില് കരകയറാന് കാത്തുനില്‍ക്കുന്നവരുടെ ജീവനുവേണ്ടി മാത്രമായിരുന്നു. ബോട്ടുജട്ടിയിലെ കുരിശുപള്ളിക്കകം മുഴുവന് ഭക്ഷണപ്പൊതികളും വസ്‌ത്രങ്ങളും നിറഞ്ഞുകൊണ്ടിരുന്നു.\nദുരിതാശ്വാസ ക്യാമ്പുകള് എന്നു വിളിക്കാന് കഴിയാത്തവയായിരുന്നു ഞങ്ങളുടെ നാട്ടിലെ ക്യാമ്പുകള്. തങ്ങളുടെ സ്‌ഥലത്ത് ക്യാമ്പ് ആരംഭിക്കാത്തത് എന്തേയെന്ന് സ്‌നേഹംകൊണ്ട് പരിഭവം പറഞ്ഞ നാട്ടുകാരുണ്ട്. ക്യാമ്പ് തുടങ്ങാന് സാധ്യതയുണ്ടെന്ന് കണ്ട് ആളുകളെ എത്തിക്കുന്നതിന് മുന്‍പേ അമല്‍ജ്യോതി എന്‍ജിനീയറിങ് കോളജില് ആയിരത്തോളം പൊതിച്ചോറുകളാണ് സന്നദ്ധ പ്രവര്‍ത്തകരെത്തിക്കാന് ശ്രമിച്ചത്. അവിടെ ക്യാമ്പില്ലയെന്നറിഞ്ഞപ്പോള് അതുമായി ചങ്ങനാശേരിയിലേക്ക്.\nതീരുമാനങ്ങള്‍ക്ക് ഇത്രവേഗമോയെന്ന് അത്ഭുതപ്പെട്ടുപോയി. മലപ്പുറത്തുനിന്ന് ഒരു ലോറി നിറയെ സാധനങ്ങളുമായി വന്ന അജ്‌ഞാതരായ ചെറുപ്പക്കാര്, രാത്രിയെ പകലാക്കിയ സന്നദ്ധപ്രവര്‍ത്തകര്, ജനപ്രതിനിധികള്, ക്യാമ്പുകളിലെ പിരിമുറുക്കങ്ങളെ പൊട്ടിച്ചെറിയാന് സഹായിച്ച കലാകാരന്മാര്. ഇതെല്ലാം നന്മയുടെയും ഗ്രാമസൗന്ദര്യത്തിന്റെയും വര്‍ത്തമാനകാലത്തെ നേര്‍ക്കാഴ്‌ചകളായിരുന്നു. ഇവിടെയാരും അന്യരല്ലെന്നു പഠിപ്പിച്ച പാഠങ്ങള്, കുട്ടനാടിന്റെ ഹൃദയത്തില് നിന്നെത്തിയ അജ്‌ഞാതരായവര് സഹോദരങ്ങളെപ്പോലെ പ്രിയപ്പെട്ടവരാകാന്‍അധികം സമയം വേണ്ടിവന്നില്ല.\nസമാനതകളില്ലാത്ത കാഴ്‌ചകളായിരുന്ന ക്യാമ്പുകളില്. അതിഥി ദേവോ ഭവ എന്ന സൂക്‌തം അക്ഷരാര്‍ത്ഥത്തില് അടുത്തറിഞ്ഞ നിമിഷങ്ങള്. പാഠപുസ്‌തകങ്ങള് നഷ്‌ടപ്പെട്ട കുട്ടികള്‍ക്ക് പകരം പഠനോപകരണങ്ങള് നല്‍കിയപ്പോള് രണ്ടുവയസുകാരിക്ക് കിട്ടാത്തതിലെ പരിഭവം കരച്ചിലായി. ഒരു നോട്ടുബുക്കും പെന്‍സിലും നല്‍കിയപ്പോള് ലഭിച്ച പുഞ്ചിരിക്ക് നൂറ് അക്ഷരങ്ങളുടെ തിളക്കമുണ്ടായിരുന്നു.\nനമ്മുടെ യൗവനങ്ങള് മൊബൈലിലും വാട്‌സാപ്പിലുമാണെന്ന് അധിക്ഷേപിച്ചവര് അവരുടെ സന്‍മനസും പ്രവര്‍ത്തനവും ഈ സന്ദര്‍ഭങ്ങളില് കാണേണ്ടതായിരുന്നു. ക്ഷീരമുള്ളോരകിടിന് ചുവട്ടിലും എന്ന രീതിയിലുള്ള വിമര്‍ശകര് എവിടെയും കാണാം. ആസൂത്രിതമായ സംരംഭങ്ങള്‍ക്കു പോലും ചിലപ്പോള് പാളിച്ചകള് നേരിടാറുണ്ട്. കുറവുകള് മാത്രം എടുത്തുകാട്ടി വിമര്‍ശിച്ച ഒരു ചെറിയ വിഭാഗം എവിടെയും കാണും. അതൊഴിവാക്കിയാല് മഹാഭൂരിപക്ഷവും ഈ പ്രളയത്തിലെല്ലാം നഷ്‌ടപ്പെട്ടവര്‍ക്ക് താങ്ങും തണലുമായിരുന്നു.\nസാധാരണ ഉദ്യോഗസ്‌ഥ സമീപനങ്ങളില്‍നിന്ന് വേറിട്ട കാഴ്‌ചകളും പ്രളയത്തോടനുബന്ധിച്ചുണ്ടായി. അവധിയില്ലാതെ, ഓണം പോലും വേണ്ടെന്നുവെച്ച് ക്യാമ്പുകളില് കര്‍മനിരതരായവര് നിരവധി. ഞാന് കണ്ട ഉദ്യോഗസ്‌ഥര്‍ക്ക് അതിന് പരിഭവമില്ലായിരുന്നു. ഒരു കടമയായി കണ്ടു. പൊന്‍കുന്നം മിനി സിവില് സ്‌റ്റേഷന്റെ വിശാലമായ മുറ്റത്ത് ആയിരക്കണക്കിന് കിറ്റുകള് തയാറാക്കുന്ന സ്‌കൂള് കുട്ടികളും ഉദ്യോഗസ്‌ഥരും മറ്റൊരു കാഴ്‌ചയായിരുന്നു.\nദുരിതാശ്വാസ ക്യാമ്പുകളില്‍നിന്ന് സ്‌നേഹപൂര്‍വം തങ്ങളുടെ വീടുകളിലേക്ക് അതിഥികളായി ക്ഷണിച്ചുകൊണ്ടു പോയവര് ഒട്ടനവധി. സാമൂഹികമാധ്യമങ്ങളെ ക്രിയാത്മകമല്ലാത്ത പ്രവര്‍ത്തനങ്ങളെ ഈ പംക്‌തിയില് ഞാന് വിമര്‍ശിച്ചിട്ടുണ്ട്. എന്നാല് സമൂഹനന്മയ്‌ക്ക് അവയെ ഉപയോഗിക്കാന് കഴിയുമെന്ന് പ്രളയം ബോധ്യപ്പെടുത്തി. മാധ്യമങ്ങള് ദുരന്തത്തിന്റെ തീവ്രത ജനങ്ങളിലെത്തിക്കാന് നടത്തിയ പ്രവര്‍ത്തനങ്ങള് സാമൂഹ്യ പ്രതിബദ്ധതയുടെ മറ്റൊരു നേര്‍ക്കാഴ്‌ചയായിരുന്നു.\nആശ്വാസത്തിനുവേണ്ടി വിളിക്കുന്നവരോട്, മാധ്യമസുഹൃത്തുക്കളുടെ നമ്പര് നല്‍കിയ എത്രയോ സന്ദര്‍ഭങ്ങള്. സംഭവങ്ങളുടെ തീവ്രതയൊട്ടും ചോരാതെ അതിശയോക്‌തിയില്ലാതെയുള്ള മാധ്യമ പ്രവര്‍ത്തനം തങ്ങള്‍ക്കറിയാമെന്നും തെളിയിച്ച സന്ദര്‍ഭങ്ങള്. സര്‍ക്കാര് സംവിധാനങ്ങളുടെ മുന്നറിയിപ്പിനേക്കാള് ജനം ശ്രദ്ധിച്ചത് മാധ്യമങ്ങളുടെ അലേര്‍ട്ടുകളായിരുന്നു.\nവിവാഹങ്ങളുടെ ആര്‍ഭാടങ്ങള് ലളിതമാക്കി മാതൃക കാണിക്കാനും നമ്മള് പഠിച്ചു. ദുരന്തമില്ലാത്ത പ്രദേശത്ത് നടന്ന വിവാഹങ്ങള് പോലും അനാര്‍ഭാടമാക്കി നടത്തിയവരെ അഭിനന്ദിക്കാതിരിക്കാന് കഴിയില്ല. സമുദായ സംഘടനകളുടെ ആഘോഷങ്ങള് പ്രാര്‍ഥനയിലൊതുക്കി നിന്നപ്പോള് അത് പ്രളയബാധിതര്‍ക്കുവേണ്ടിയെന്നു തോന്നിപ്പിച്ചു. വ്യത്യസ്‌ത രാഷ്‌ട്രീയ പാര്‍ട്ടികളുടെ യുവജന സംഘടനകള് ഓരോ അരിച്ചാക്കിന്റെയും രണ്ടറ്റത്തും പിടിച്ച കലവറയിലേക്ക് കൊണ്ടുപോകുന്നതു കണ്ടു.\nക്യാമ്പിലെ കുട്ടികളുടെ കാരിക്കേച്ചര് വരച്ച് ആഹ്ലാദിപ്പിച്ച കാര്‍ട്ടൂണ് അക്കാദമി കലാകാരന്‍മാര്, വിലകൂടിയ വസ്‌ത്രങ്ങള് ആവോളം നല്‍കി സഹായിക്കാന് മുന്നോട്ടുവന്ന വ്യാപാരസമൂഹം. നന്മയുടെ ചിത്രങ്ങള് ഇനിയുമേറെ. ഒരു ക്യാമ്പില് കടന്നു ചെന്നപ്പോള് വീട് പോയതിനേക്കാളേറെ സ്വന്തം കന്നുകാലികള് ജീവനോടെ ഉണ്ടോയെന്ന വേദന പങ്കിട്ട പാവപ്പെട്ട കര്‍ഷകനെയാണു കണ്ടത്.\nവിദ്യാലയങ്ങളുടെ വാതായനങ്ങള് തുറന്ന് നല്‍കാന് മടികാണിക്കാത്തവര് വിദ്യാലയമാണ് യഥാര്‍ത്ഥ ദേവാലയമെന്നുകൂടി നമ്മെ ഓര്‍മ്മിപ്പിക്കുന്നുണ്ടായിരുന്നു.\nഒരു പ്രളയം നമ്മെ പഠിപ്പിച്ചതും കാട്ടിത്തന്നതും ജീവിതമെന്ന പുസ്‌തകത്തിലെ ഒട്ടേറെ പാഠങ്ങളാണ്. ഇനിയും മരിക്കാത്ത നന്മയുടെ കിരണങ്ങള് നമ്മുടെ ഉള്ളില് ഒളിച്ചിരിപ്പുണ്ടെന്ന് തെളിയിക്കുന്ന ജീവിതപാഠങ്ങള്. ഏത് കൂരിരുട്ടിലും മനുഷ്യന് ഇത്തിരി വെട്ടം ബാക്കി വയ്‌ക്കുമെന്ന ചിന്തയുടെ വെളിച്ചങ്ങള്.\nപ്രകൃതിയൊരു പക്ഷേ അതിന്റെ സംഹാരതാണ്ഡവത്തിലൂടെ സൃഷ്‌ടിക്കാന് ശ്രമിച്ചതും നഷ്‌ടമായിക്കൊണ്ടിരിക്കുന്ന ഇത്തരം നന്മകളുടെ നാമ്പുകളെയാകാം. അതിനെ നനവും കരുത്തും നഷ്‌ടപ്പെടാതെ സൂക്ഷിക്കാന് കഴിഞ്ഞാല് മറ്റെല്ലാം തിരികെ വീണ്ടെടുക്കാന് നമുക്ക് കഴിയും. പ്രളയജലത്തിലൊഴുകി പോകാത്ത കരുത്ത് നമുക്കുണ്ടെന്ന് കാലം തെളിയിക്കും. അതൊടൊപ്പം ഇപ്പോള് തെളിച്ച മണ്‍ചെരാതിലെ വെളിച്ചവും സൂക്ഷിക്കാം.


അമ്മയറിയാതെയില് നിന്നും നിഖില് പോയത് എങ്ങോട്ട...\nഅമ്മയറിയാതെയില് നിന്നും നിഖില് പോയത് എങ്ങോട്ട്; കാരണം അറിഞ്ഞോ\nWednesday9June 2021 03:46:41 PM\nമലയാളികള് നെഞ്ചിലേറ്റിയ ജനപ്രിയ പരമ്പരകളില് ഒന്നാണ് ഏഷ്യാനെറ്റില് സംപ്രേക്ഷണം ചെയ്യുന്ന 'അമ്മയറിയാതെ'. സീരിയലിലെ നായകനായ അമ്പാടി അര്‍ജുന് എന്ന കഥാപാത്രത്തെ അവതരിപ്പിച്ചിരുന്നത് നിഖില് നായരായിരുന്നു.\nഎന്നാല് സീരിയലില് നിന്നും അപ്രതീക്ഷിതമായി നിഖില് പിന്മാറിയത് പ്രേക്ഷകര്‍ക്ക് ഏറെ സങ്കടകരമായ വാര്‍ത്തയായിരുന്നു. പിന്നാലെ നിഖിലിന് പകരക്കാരനായി വിഷ്ണു ഉണ്ണികൃഷ്ണന് എത്തിയിരുന്നെങ്കിലും അമ്പാടിയായി നിഖില് തിരികെ എത്തണമെന്നും ആ സ്ഥാനത്തേക്ക് മറ്റൊരാളെ കാണാന് സാധിക്കില്ലെന്നും അറിയിച്ച് നിരവധി ആരാധകര് സോഷ്യല് മീഡിയയിലൂടെ പ്രതിഷേധം അറിയിച്ചിരുന്നു.\nഇപ്പോഴിതാ, ആരാധകര്‍ക്ക് സന്തോഷവാര്‍ത്ത സമ്മാനിച്ചുകൊണ്ട് നിഖില് സീരിയലിലേക്ക് തിരികെയെത്തുകയാണ്. ''തിരുമ്പി വന്തിട്ടെന് ഡാ...' എന്ന ടൈറ്റിലോടെ നിഖിലിന്റെ തിരിച്ചുവരവിന്റെ പ്രമോ വീഡിയോ ചാനല് റിലീസ് ചെയ്തിട്ടുണ്ട്.\nപരമ്പരയില് നായിക അലീനയായി വേഷമിടുന്നത് ശ്രീതു കൃഷ്ണനാണ്. അലീന- അമ്പാടി കോംബോ സീനുകള് പ്രേക്ഷകരും നെഞ്ചിലേറ്റിയതാണ്. വീണ്ടും ഇരുവരെയും ഒന്നിച്ച് സ്‌ക്രീനില് കാണാന് കഴിയുന്നതിന്റെ സന്തോഷത്തിലാണ് പ്രേക്ഷകര്.\nഅതേസമയം, കുറച്ചു നാളത്തേക്ക് നിഖില് എവിടെ പോയി എന്ന ചര്‍ച്ചയാണ് തിരിച്ചു വരവിനു ശേഷം ആരാധകര് തിരഞ്ഞത്. പാടാത്ത പൈങ്കിളിയില്‍നിന്നുളള സൂരജിന്റെ പിന്മാറ്റവും ആരോഗ്യ പ്രശ്‌നങ്ങള് കാരണമായിരുന്നു. എന്നാല് അതിനു പിന്നാലെയുണ്ടായ നിഖിലിന്റെ പിന്മാറ്റത്തിന്റെ കാരണം ഇപ്പോഴാണ് പുറത്തു വിന്നത്. താരത്തിന് ഒരു സിനിമയില് അവസരം കിട്ടിയെന്നും ആ വേഷം ചെയ്യാനായിരുന്നു കുറച്ചു കാലത്തേക്ക് മാറി നിന്നത് എന്നുമാണ് ഇപ്പോള് പുറത്തു വരുന്ന റിപ്പോര്‍ട്ട്.\nRead more topics: # Amma ariyathae serial fame nikhil,# come back\nAmma ariyathae serial fame nikhil come back


ഖനനം: രാഷ്ട്രീയ ചേരിതിരിവ് രൂക്ഷം | Anti-mining stir getting divided on political lines - Malayalam Oneindia\n4 min ago 'പറ്റൂല സാറേ.. ആ ചോരയും ഈ ചോരയും ഒന്നായിപ്പോയി' ബിജെപിക്ക് വോട്ട് ചോദിച്ച സുരേഷ് ഗോപിയോട് വീട്ടമ്മ!\n22 min ago സ്ത്രീകളുടെ സുരക്ഷയ്ക്ക് ഊന്നൽ നൽകി ബെംഗളൂരു നഗരം; സ്ഥാപിക്കുന്നത് 16000 സിസിടിവി ക്യാമറകൾ!\n26 min ago എംജിയിലെ മാര്‍ക്ക് ദാനം തെറ്റ്; മന്ത്രി ജലീലിന് പങ്കില്ലെന്ന് സര്‍ക്കാര് വിലയിരുത്തല്\nഖനനം: രാഷ്ട്രീയ ചേരിതിരിവ് രൂക്ഷം\nആലപ്പുഴ: മണല്‍ഖനനപ്രശ്നവും രാഷ്ട്രീയവല്‍ക്കരിക്കപ്പെടുന്നു. മണല് ഖനനത്തിന് അനുകൂലവും എതിരുമായ കക്ഷികള് രാഷ്ട്രീയാടിസ്ഥാനത്തില് ചേരിതിരിയുന്നോടെയാണിത്. ഖനനത്തെ എതിര്‍ക്കാന് ഒറ്റക്കെട്ടായി രംഗത്തിറങ്ങിയ യുഡിഎഫും എല്‍ഡിഎഫും ഇപ്പോള് ഖനനപ്രശ്നത്തില് പരസ്പരം വാളോങ്ങുന്ന സ്ഥിതിവിശേഷം സംജാതമായിരിക്കുന്നു. വരും ദിവസങ്ങളില് ഈ ചേരിതിരിവ് രൂക്ഷമായേക്കുമെന്ന് കരുതുന്നു.\nമണല്‍ഖനനത്തെ എതിര്‍ത്ത യുഡിഎഫ് നേതാക്കള് എ ല്ല ാം മണല്‍ഖനനത്തിന് എന്‍ഒസി നല്കാനുള്ള വ്യവസായവകുപ്പിന്റെ നീക്കം സര്‍ക്കാര് മരവിപ്പിച്ചതോടെ സമരത്തില് നിന്നും പിന്മാറി. എന്നാല് സര്‍ക്കാര് നീക്കം സംബന്ധിച്ച സംശയമുണ്ടെന്ന നിലപാടാണ് എല്‍ഡിഎഫിനുള്ളത്. എന്‍ഒസി നല്കാനുള്ള വ്യവസായവകുപ്പിന്റെ നീക്കത്തെ സ്ഥിരമായി സര്‍ക്കാര് റദ്ദാക്കണമെന്ന അഭിപ്രായമാണ് എല്‍ഡിഎഫിലെ പ്രമുഖകക്ഷിയായ സിപിഎം ഉയര്‍ത്തുന്നത്. അതുവരെ സമരം തുടരുമെന്ന നിലപാടിലാണ് സിപിഎം.\nമണല്‍ഖനനത്തെ എതിര്‍ക്കാന് രൂപീകരിച്ച സര് വ കക്ഷിസമിതി സര്‍ക്കാര് തീരുമാനത്തെ തുടര്‍ന്ന് പിരിച്ചുവിട്ടുകഴിഞ്ഞു. പ്രശ്നം സംബന്ധി ച്ച്ചര്‍ച്ച ചെയ്യാന് ആലപ്പുഴ എംപി ഡോ. കെ.എസ്. മനോജ് വിളിച്ചുചേര്‍ത്ത യോഗത്തില് എല്‍ഡിഎഫ് ഘടകക്ഷികളും ചില സാമൂഹ്യസംഘടനകളും മാത്രമാണ് പങ്കെടുത്തത്. എന്നാല് എല്‍ഡിഎഫ് ഘടകകക്ഷികളായ ജോസഫ് ഗ്രൂപ്പ് യോഗത്തില് നിന്നും വിട്ടുനിന്നു.\nമണല്‍ഖനനപ്രശ്നത്തില് രാഷ്ട്രീയമുതലെടുപ്പ് നടത്താനാണ് സിപിഎം ശ്രമിയ്ക്കുന്നതെന്ന് ഇപ്പോള് കോണ്‍ഗ്രസ് നേതാക്കള് ആരോപിയ്ക്കുന്നു.\nസിപിഎമ്മിനുള്ളില് തന്നെ മണല്‍ഖനനപ്രശ്നത്തില് ഭിന്നാഭിപ്രായങ്ങള് നിലനില്ക്കുന്നുണ്ട്. മണല്‍ഖനനത്തെ സമ്പൂര്‍ണ്ണമായി നിരോധിയ്ക്കണമെന്ന് സിപിഎം കേന്ദ്രകമ്മിറ്റിയംഗം എം.എ. ബേബി പറയുമ്പോള്, പൊതുമേഖലയില് ഖനനം ആകാമെന്ന അഭിപ്രായമാണ് വിഎസിനുള്ളത്.\nആലപ്പുഴ എംപി വിളിച്ചുചേര്‍ത്ത യോഗം ബഹിഷ്കരിച്ച വി.എസ്. സുധീരന്റെ തീരുമാനത്തെ മുസ്ലിംലീഗ് സ്വാഗതം ചെയ്തിട്ടുണ്ട്. യുഡിഎഫ് തീരുമാനത്തിനെതിരെ എല്‍ഡിഎഫിനൊപ്പം ചേര്‍ന്ന് സമരം ചെയ്യേണ്ടെന്ന സുധീരന്റെ നിലപാട് സ്വാഗതാര്‍ഹമാണെന്ന് മുസ്ലിംലീഗ് ആലപ്പുഴ ജി ല്ലാ ജനറല് സെക്രട്ടറി ബി.എ. റസാഖ് പറഞ്ഞു.\nമത്സ്യത്തൊഴിലാളികള്‍ക്കിടയില് സ്വാധീനമുള്ള അഖില കേരള ധീവര സഭയും മണല്‍ഖനനത്തിനെതിരെ സമരം തുടരാനുള്ള സിപിഎം തീരുമാനത്തെ എതിര്‍ക്കുന്നു. സിപിഎം ജനങ്ങളെ വഞ്ചിക്കുകയാണെന്ന് ധീവരസഭയുടെ സംസ്ഥാന ജനറല് സെക്രട്ടറി വി. ദിനകരന് പറയുന്നു.


ദ്വിദിന ക്യാംപ് വഴി 12,500ലധികം എക്കൗണ്ടുകള് തുറന്നതായി എസ്ബിഐ – Future Kerala :\nദ്വിദിന ക്യാംപ് വഴി 12,500ലധികം എക്കൗണ്ടുകള് തുറന്നതായി എസ്ബിഐ\nചണ്ഡീഗഢ്: പഞ്ചാബ്, ഹരിയാന, ജമ്മു&കശ്മീര്, ഹിമാചല്‍പ്രദേശ് എന്നീ നാല് സംസ്ഥാനങ്ങളില് കഴിഞ്ഞ വാരം സംഘടിപ്പിച്ച ദ്വിദിന ക്യാമ്പില് 12,500ല് കൂടുതല് എക്കൗണ്ടുകള് തുറക്കാന് കഴിഞ്ഞതായി പൊതുമേഖലാ ബാങ്കായ സ്റ്റേറ്റ് ബാങ്ക് ഓഫ് ഇന്ത്യ. ഈ സംസ്ഥാനങ്ങളിലെ 405ഓളം പ്രദേശങ്ങളിലുള്ളവര്‍ക്ക് വേണ്ടി നവംബര് 26, 27 തീയതികളിലായിരുന്നു ക്യാംപ് സംഘടിപ്പിച്ചത്.\nഎക്കൗണ്ട് തുറക്കാനെത്തിയവരില് ഭൂരിഭാഗം പേരും അസംഘടിത മേഖലയിലെ തൊഴിലാളികളും, ദിവസ വേതനക്കാരും, സ്ത്രീകളും, വിദ്യാര്‍ത്ഥികളുമാണെന്നും എസ്ബിഐ അറിയിച്ചു. പുതിയ എക്കൗണ്ടുകളെല്ലാം ആധാറുമായും മൊബീല് നമ്പറുമായും ബന്ധിപ്പിച്ചുള്ളതാണ്. ബാങ്കിംഗ് കറസ്‌പോണ്ടന്റ്‌സിനു (ബിസി) കീഴിലുള്ള എല്ലാ കസ്റ്റമര് സര്‍വീസ് പോയിന്റുകളും (സിഎസ്പി) രണ്ട് ദിവസങ്ങളില് നടന്ന എക്കൗണ്ട് ഓപ്പണിംഗ് കാംപെയ്‌നില് പങ്കെടുത്തിരുന്നു.\nബിസി ചാനല് വഴി മികച്ച സേവനം ലഭ്യമാക്കുന്നതിന് കസ്റ്റമര് സര്‍വീസ് പോയിന്റുകളില് 65 എടിഎം മെഷീന് സംവിധാനവും ബാങ്ക് ഒരുക്കിയിട്ടുണ്ട്. ഇതില് കൂടുതലും ഗ്രാമപ്രദേശങ്ങളിലും അര്‍ദ്ധനഗര പ്രദേശങ്ങളിലും മലയോര മേഖലകളിലുമായാണ് സജ്ജീകരിച്ചിട്ടുള്ളത്. എടിഎം എല്ലായ്‌പ്പോഴും പ്രവര്‍ത്തനസജ്ജമായിരിക്കുമെന്നും, മറ്റു ബാങ്കില് എക്കൗണ്ടുള്ളവര്‍ക്കും റൂപേ, ഡെബിറ്റ് കാര്‍ഡ് വഴി ഈ എടിഎം സേവനം ഉപയോഗപ്പെടുത്താനാകുമെന്നും എസ്ബിഐ അറിയിച്ചു. അടുത്ത മാസം അവസാനത്തോടെ ഈ എടിഎമ്മുകളുടെ എണ്ണം ഇരട്ടിയാക്കാനാണ് എസ്ബിഐ പദ്ധതി.\nTags:\topened, Over 12500 accounts, SBI\nവേര്‍ഡ്‌സ്‌വര്‍ത്തിനെ പ്രചോദിപ്പിച്ച ടിന്റേണ് ആബി\n2017-ലെ മികച്ച പരിസ്ഥിതി പുസ്തകങ്ങള്\nജിയോ ഗിഗാ ഫൈബര് ഓഗസ്റ്റ് 15 മുതല്\nലെന കോണ്‍ഫിഡന്റാണ് ‘ആകൃതി’യില്


ചെന്നിത്തലയ്ക്ക് പിന്നാലെ മുല്ലപ്പള്ളിയും; കെപിസിസി അധ്യക്ഷനെയും മാറ്റാന് തീരുമാനം; കെ.സുധാകരന് പ്രഥമ പരിഗണന – Trueline News\nചെന്നിത്തലയ്ക്ക് പിന്നാലെ മുല്ലപ്പള്ളിയും; കെപിസിസി അധ്യക്ഷനെയും മാറ്റാന് തീരുമാനം; കെ.സുധാകരന് പ്രഥമ പരിഗണന\nസംസ്ഥാന നിയമസഭാ തെരഞ്ഞെടുപ്പിലെ ദയനീയ പരാജയത്തിനൊടുവില് കോണ്‍ഗ്രസില് തലമുറ മാറ്റം. പ്രതിപക്ഷ നേതാവായി വി.ഡി സതീശനെ നിയോഗിച്ചതിന് പിന്നാലെ കെപിസിസി അധ്യക്ഷനെയും മാറ്റാന് തീരുമാനം. മുല്ലപ്പള്ളി രാമചന്ദ്രന് പകരം കെ.സുധാകരനാണ് പ്രഥമ പരിഗണന. ഗ്രൂപ്പിനതീതമായ പ്രവര്‍ത്തനത്തിലൂടെ മാത്രമേ കേരളത്തില് കോണ്‍ഗ്രസിന് തിരിച്ചുവരാനാകൂ എന്നാണ് ഹൈക്കമാന്‍ഡ് നിലപാട്.\nതലമുറമാറ്റത്തിന് തടയിടാന് എ ഗ്രൂപ്പ് നേതാവ് ഉമ്മന്‍ചാണ്ടിയും ഐഗ്രൂപ്പ് നേതാവ് രമേശ് ചെന്നിത്തലയും ഗ്രൂപ്പ് വൈരം മറന്ന് കൈകോര്‍ത്തെങ്കിലും ഫലം കണ്ടില്ല. ഇതോടെ കേരളത്തിലെ ഗ്രൂപ്പ് സമവാക്യങ്ങളും മാറി മറിയുകയാണ്.\nഹൈക്കമാന്‍ഡ് തീരുമാനത്തിന് പിന്നാലെ എ-ഐ ഗ്രൂപ്പുകളും പിളര്‍ന്നു. എം.എല്.എമാരില് 11 പേരുടെ പിന്തുണ വിഡി സതീശനൊപ്പമുണ്ടായിരുന്നു. എല്ലാ തിരഞ്ഞെടുപ്പിലും ഭൂരിപക്ഷം ഉയര്‍ത്തി വിജയം വരിച്ച എംഎല്‍എ കൂടിയാണ് വി.ഡി.സതീശന്. നിയമസഭയിലും മികച്ച ട്രാക്ക് റെക്കോര്‍ഡാണ് വി.ഡിക്കുള്ളത്.\nഐ ഗ്രൂപ്പിലെ കരുത്തനായ കരുത്തനായ വിഡി സതീശന് 2011ലാണ് അകലുന്നത്. 2011ല് ഉമ്മന്‍ചാണ്ടി മന്ത്രിസഭയില് വിഡി സതീശന് മന്ത്രിയാകുമെന്ന് അഭ്യൂഹമുണ്ടായിരുന്നു. എന്നാല് വി.എസ് ശിവകുമാറിനെയാണ് പരിഗണിച്ചത്. 2014ല് ഗ്രൂപ്പ് സമ്മര്‍ദ്ദങ്ങളെ തള്ളി വി.എം സുധീരനെ ഹൈക്കമാന്‍ഡ് കോണ്‍ഗ്രസ് അധ്യക്ഷനാക്കിയപ്പോള് വി.ഡി സതീശനായിരുന്നു വൈസ് പ്രസിഡന്റ്. അന്നത്തെ നീക്കത്തിന് സമാനമാണ് ഗ്രൂപ്പ് താല്‍പ്പര്യങ്ങളെ തള്ളിക്കൊണ്ടുള്ള പുതിയ നീക്കം.\nTags: Chennithala, K sudhakaran, Kpcc, Mullappally


munnar gap road landslide മൂന്നാർ റോഡിൽ വീണ്ടും മണ്ണിടിച്ചിൽ\nശക്തമായ മഴയെ തുടർന്ന് ഇടുക്കി മൂന്നാർ ഗ്യാപ് റോഡിൽ വീണ്ടും മണ്ണിടിച്ചിൽ. വലിയ പാറകൾ റോഡിലേക്ക് നിലംപതിച്ചതോടെ വഴി പൂർണമായും അടഞ്ഞ് ഗതാഗതം തടസപ്പെട്ടു. കഴിഞ്ഞ വർഷം ഇടിഞ്ഞ സ്ഥലത്ത് തന്നെയാണ് ഇടിഞ്ഞിരിക്കുന്നത്. ബൈസൺവാലിക്ക് പോകുന്ന ജംക്ഷനിൽ നിന്നും ഏകദേശം 100 മീറ്റർ അകലെയാണ് രാത്രി 11 മണിയോടെ മലയിടിച്ചിലുണ്ടായത്. ഇടുക്കിയിലെ ഹൈറേഞ്ച് മേഖലയിൽ മഴ തുടരുകയാണ്. ( munnar gap road landslide )\nഗുലാബ് ചുഴലിക്കാറ്റിന്റെ പശ്ചാത്തലത്തിൽ സംസ്ഥാനത്ത് ഇന്നും നാളെയും ഒറ്റപ്പെട്ട ശക്തമായ മഴ തുടരാൻ സാധ്യതയെന്ന് കേന്ദ്ര കാലാവസ്ഥ വകുപ്പിന്റെ മുന്നറിയിപ്പുണ്ട്.ഇടുക്കി, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ ജില്ലകളിൽ യെല്ലോ അലേർട്ട് പ്രഖ്യാപിച്ചു. കണ്ണൂർ, കാസർഗോഡ് ജില്ലകളിൽ നാളെ മഴമുന്നറിയിപ്പുണ്ട്.\nRead Also : സംസ്ഥാനത്ത് ഇന്നും നാളെയും ഒറ്റപ്പെട്ട ശക്തമായ മഴ തുടരാൻ സാധ്യത\nStory Highlights: munnar gap road landslide\n‘രക്ഷിക്കാനെത്തിയപ്പോൾ കുഞ്ഞ് മണ്ണിനടിയിലായി, മരവിച്ച അവസ്ഥ’; കൊക്കയാറിൽ ഉരുൾപൊട്ടൽ നേരിട്ട് കണ്ട ദൃക്‌സാക്ഷി ട്വന്റിഫോറിനോട്\nഇടുക്കി കൊക്കയാറില് ഉരുള്‍പൊട്ടല്; മൂന്നുപേരെ കാണാതായി; വീടുകള് ഒലിച്ചുപോയി\nഒമാനില് കനത്ത മഴ തുടരുന്നു; മണ്ണിടിച്ചിലില് രണ്ടുമരണം


'എന്തുകൊണ്ട് ആഗോള സമാധാന സമ്മേളനത്തില് പങ്കെടുക്കാന് മമതയ്ക്ക് യോഗ്യതയില്ല?' വിമര്‍ശനവുമായി സുവേന്ദു അധികാരി\nഇറ്റലിയിലെ റോമില് നടക്കുന്ന ആഗോള സമാധാന യോഗത്തില് പങ്കെടുക്കാന് കേന്ദ്രം അനുവദിച്ചില്ലെന്ന് പശ്ചിമബംഗാള് മുഖ്യമന്ത്രി മമത ബാനര്‍ജിയുടെ ആരോപണത്തിന് പിന്നാലെ രൂക്ഷവിമര്‍ശനവുമായി എത്തിയിരിക്കുകയാണ് പ്രതിപക്ഷ നേതാവ് സുവേന്ദു അധികാരി. ബംഗാളില് ബിജെപി പ്രവര്‍ത്തകര്‍ക്ക് നേരെയുണ്ടാകുന്ന അക്രമങ്ങള് നിയന്ത്രിക്കുന്നതില് മമത പരാജയപ്പെട്ടുവെന്നുവെന്നും സുവേന്ദു അധികാരി പറയുന്നു.\nബംഗാളില് തെരഞ്ഞെടുപ്പിന് ശേഷം ഖേജുരി, പുര്‍ബ മെദിനിപുര് ജില്ലയിലെ നന്ദിഗ്രാം തുടങ്ങി സംസ്ഥാനത്തിന്റെ പല ഇടങ്ങളില് അക്രമങ്ങള്\nഅഴിച്ചുവിട്ടവരെ അറസ്റ്റ് ചെയ്യാന് തന്റെ മുന് നേതാവ് മമത നടപടിയെടുത്തില്ലെന്നും അധികാരി കുറ്റപ്പെടുത്തി. മമതാ ബാനര്‍ജി മത്സരിക്കുന്ന ഭവാനിപുര് നിയമസഭാ മണ്ഡലത്തില് ബിജെപി സ്ഥാനാര്‍ഥി പ്രിയങ്ക തിബ്രെവാളിനായുള്ള പ്രചാരണ യോഗത്തിലാണ് സുവേന്ദു അധികാരി മമതതയ്‌ക്കെതിരെ വിമര്‍ശനം ഉന്നയിച്ചത്. 'നിങ്ങള്‍ക്ക് ഒരു സമാധാന യോഗത്തിലും പങ്കെടുക്കാന് അര്‍ഹതയില്ല. ഞങ്ങളുടെ പ്രവര്‍ത്തകരെ ആക്രമിക്കുകയും അക്രമപ്രവര്‍ത്തനങ്ങളെ സഹായിക്കുകയും ചെയ്തവരെ നിങ്ങള് പിന്തുണച്ചു', 'ഞങ്ങള് ആവര്‍ത്തിച്ച് അപേക്ഷിച്ചിട്ടും നിങ്ങളുടെ ഭരണകൂടം മൗനം പാലിച്ചു. സമാധാന യോഗത്തില് രാജ്യത്തെ പ്രതിനിധീകരിക്കുന്നതിനെക്കുറിച്ച് നിങ്ങള്‍ക്ക് എങ്ങനെ ചിന്തിക്കാനാകും? അധികാരി പറഞ്ഞു. റോമിലെ സമാധാന യോഗത്തില് താന് പങ്കെടുക്കുന്നതില് അസൂയ പൂണ്ട ബിജെപി തന്നെ പരിപാടിയില് പങ്കെടുക്കാന് അനുവദിച്ചില്ലെന്നായിരുന്നു മമതയുടെ കഴിഞ്ഞ ദിവസത്തെ പരാമര്‍ശം. ഇതിന് പിന്നാലെയാണ് മമതയ്ക്ക് മറുപടിയായി സുവേന്ദു അധികാരി രംഗത്തു വന്നത്.\nറോമിലെ കാത്തലിക് പ്രസ്ഥാനമായ സാന്റ് എജിഡിയൊവിന്റെ പ്രസിഡന്റ് മാക്രോ ഇംപാഗ്ലിയാസോ ആണ് സമാധാന സമ്മേളനത്തിന് മമതയെ ക്ഷണിച്ചു കത്തയച്ചത്. അടുത്തമാസം ആറ്, ഏഴ് തിയതികളിലാണു സമ്മേളനം. ആഞ്ചല മെര്‍ക്കല്, പോപ്പ് ഫ്രാന്‍സിസ് തുടങ്ങിയവരാണ് സമ്മേളനത്തിലെ മറ്റു പ്രഭാഷകര്. സമ്മേളനത്തില് പങ്കെടുക്കുന്ന ഏക ഹിന്ദു സ്ത്രീ താനാണെന്നും മമത അവകാശപ്പെട്ടിരുന്നു.\nഅതേസമയം മമതയെ ഏകധിപതിയെന്ന് വിശേഷിപ്പിച്ച അധികാരി 2017 ലെ വിജയ ദശമി ദിനത്തില് ദുര്‍ഗാ വിഗ്രഹ നിമജ്ജനം ചെയ്യരുത്\nഉത്തരവിട്ടതും ചൂണ്ടികാട്ടി. വിഷയത്തില് കോടതിക്ക് ഇടപെടേണ്ടി വന്നു. ഇത് ഒരു ഹിന്ദുവിന്റെ യഥാര്‍ത്ഥ പങ്കാണോ? പുര്‍ബ മെദിനിപൂരിലെ കോണ്ടായില് ദുര്‍ഗാപൂജ നിര്‍ത്താന് 'മുഖ്യമന്ത്രിയുടെ നേതൃത്വത്തിലുള്ള ഭരണകൂടം' ശ്രമിക്കുന്നുവെന്നും അദ്ദേഹം കുറ്റപ്പെടുത്തി.\n'22 വര്‍ഷമായി ഞാന് ദുര്‍ഗാ പൂജയുമായി ബന്ധപ്പെട്ട് പ്രവര്‍ത്തിക്കുന്നതിനാല് നിങ്ങളുടെ ഭരണകൂടം അത് തടയാന് ശ്രമിച്ചു. കോടതിയുടെ ഇടപെടലിലൂടെയാണ് പൂജ നടക്കുന്നത്. നിങ്ങള് ഒരു യഥാര്‍ത്ഥ ഹിന്ദുവായിരുന്നെങ്കില്, നിങ്ങള്‍ക്ക് അത്തരമൊരു നടപടി സ്വീകരിക്കാന് കഴിയില്ല. 'സെപ്തംബര് 30-ലെ ഉപതെരഞ്ഞെടുപ്പില് വന് വിജയം ഉറപ്പാണെങ്കില്' മമത ഭവാനിപൂരില് 'ഇത്രയും സമയവും ചെലവഴിക്കുന്നത്' എന്തുകൊണ്ടാണെന്നും അധികാരി ചോദിച്ചു. ഏപ്രില്-മേയ് നിയമസഭാ തിരഞ്ഞെടുപ്പില് നന്ദിഗ്രാമില് അധികാരിയോട് പരാജയപ്പെട്ട മമത മുഖ്യമന്ത്രി കസേര നിലനിര്‍ത്താനാണ്\nഭവാനിപുര് ഉപതെരഞ്ഞെടുപ്പില് മത്സരിക്കുന്നത്. പൊതുയോഗങ്ങളില് ചരിത്ര സംഭവങ്ങളെക്കുറിച്ച് പലപ്പോഴും തെറ്റായ പ്രസ്താവനകള് നടത്തുന്നതിനാല് മമത ബാനര്‍ജിക്ക് ചരിത്രത്തെക്കുറിച്ച് ചെറിയ അറിവാണുള്ളതെന്നും അധികാരി കുറ്റപ്പെടുത്തി.\nഭവാനിപുരില് മമത 2011 ലും 2016 ലും രണ്ട് തവണ സീറ്റ് നേടിയിരുന്നു, പക്ഷേ നന്ദിഗ്രാമിലേക്ക് പരാജയം ഏറ്റുവാങ്ങി. ഇടതു മുന്നണി സര്‍ക്കാരിന്റെ കൃഷിഭൂമി ഏറ്റെടുക്കല് നയത്തിനെതിരായ സമരം. സംസ്ഥാനത്തെ ഒരു പ്രധാന രാഷ്ട്രീയ ശക്തിയായി മമതയെ മാറ്റി. അതേസമയം ഇക്കഴിഞ്ഞ\nനന്ദിഗ്രാമില് തന്നെ തോല്‍പ്പിക്കാന് ഗൂഡാലാചന നടന്നുവെന്നും മമത ആരോപിച്ചിരുന്നു. ബംഗാളില് തുടര്‍ച്ചയായ മൂന്നാം തവണയും മമത തൃണമൂലിനെ\nമികച്ച വിജയത്തിലേക്ക് നയിച്ചെങ്കിലും നന്ദിഗ്രാമില് വിജയം നേടുന്നതില് മമത പരാജയപ്പെടുകയായിരുന്നു. മേയില് തെരഞ്ഞെടുപ്പ് ഫലം പ്രഖ്യാപിച്ചതിന് തൊട്ടുപിന്നാലെ, സംസ്ഥാന കാബിനറ്റ് മന്ത്രിയും ഭവാനിപുരില് നിന്നുള്ള തുണമൂല് എംഎല്‍എയുമായ സോവന്ദേബ് ചാത്തോപാധ്യായ ആണ് മമതയ്ക്കായി സീറ്റ് ഒഴിഞ്ഞത്.


കോളിഫ്‌ളവര് കിലോയ്ക്ക് ഒരു രൂപ,വേണ്ടെന്ന് കര്‍ഷകന്; 10 ക്വിന്റല് നാട്ടുകാര്‍ക്ക് സൗജന്യമായി നല്‍കി – Chandrika Daily\nBy web desk3Wednesday February 3, 2021 15:11 pm\nകോളിഫ്‌ളവര് കിലോയ്ക്ക് ഒരു രൂപ,വേണ്ടെന്ന് കര്‍ഷകന്; 10 ക്വിന്റല് നാട്ടുകാര്‍ക്ക് സൗജന്യമായി നല്‍കി\nകിലോഗ്രാമിന് എട്ടുരൂപ പ്രതീക്ഷിച്ച സ്ഥാനത്ത് എപിഎംസിയുടെ ചന്തയില് വ്യാപാരികള് ഒരു രൂപയാണ് നിശ്ചയിച്ചത്\nലക്നൗ: പ്രതീക്ഷിച്ച വില കിട്ടാത്തതിന്റെ നിരാശയില് കര്‍ഷകന് വിളവെടുത്ത കോളിഫ്ളവര് ഒന്നടങ്കം ഉപേക്ഷിച്ച് പ്രതിഷേധിച്ചു. കിലോഗ്രാമിന് എട്ടുരൂപ പ്രതീക്ഷിച്ച സ്ഥാനത്ത് എപിഎംസിയുടെ ചന്തയില് വ്യാപാരികള് ഒരു രൂപയാണ് നിശ്ചയിച്ചത്. ട്രാന്‍സ്പോര്‍ട്ടേഷന് ചെലവെങ്കിലും ലാഭിക്കാനാണ് ദരിദ്രര്‍ക്ക് സൗജന്യമായി നല്‍കാന് തീരുമാനിച്ചതെന്ന് കര്‍ഷകന് പറയുന്നു.\nഉത്തര്‍പ്രദേശിലെ പിലിബിത്തിയിലാണ് സംഭവം. 10 ക്വിന്റല് കോളിഫ്ളവറാണ് മുഹമ്മദ് സലിം ഉപേക്ഷിച്ചത്. വിപണിയില് കിലോയ്ക്ക് 12 മുതല് 14 രൂപ വരെ വിലയുള്ളപ്പോള് ഒരു രൂപ നല്‍കാമെന്നാണ് എപിഎംസിയുടെ കീഴിലുള്ള വ്യാപാരികള് പറഞ്ഞത്. എട്ടുരൂപയെങ്കിലും ലഭിക്കുമെന്നായിരുന്നു പ്രതീക്ഷിരുന്നതെന്നും മുഹമ്മദ് സലീം പറയുന്നു. ഒരു രൂപയ്ക്ക് വില്‍ക്കാന് തീരുമാനിച്ചാല് തന്റെ ട്രാന്‍സ്പോര്‍ട്ടേഷന് ചെലവ് പോലും നികത്താന് സാധിക്കില്ലെന്നും കര്‍ഷകന് പറയുന്നു.\nഅര ഏക്കര് സ്ഥലത്താണ് കൃഷി ചെയ്തത്. വിത്ത്, കൃഷി, ജലസേചനം, വളം തുടങ്ങിയവയ്ക്കായി 8000 രൂപ ചെലവഴിച്ചു. ഇതിന് പുറമേ ട്രാന്‍സ്പോര്‍ട്ടേഷന് മാത്രമായി 4000രൂപ അധികം വേണ്ടി വരും. ഇത് പോലും നികത്താന് ഒരു രൂപയ്ക്ക് വിറ്റാല് സാധിക്കില്ല. ഈ നഷ്ടമെങ്കിലും ഒഴിവാക്കാനാണ് കോളിഫ്ളവര് സൗജന്യമായി നല്‍കാന് തീരുമാനിച്ചതെന്നും കര്‍ഷകന് പറയുന്നു.\nവാണിജ്യബാങ്കില് നിന്ന് ഉയര്‍ന്ന പലിശയ്ക്ക് വായ്പ എടുത്തിട്ടുണ്ട്. ദരിദ്ര കര്‍ഷകര്‍ക്ക് വായ്പ നല്‍കാന് പോലും ബാങ്കുകള് മടിക്കുകയാണ്. പ്രായമായ അമ്മയും ഭാര്യയും രണ്ട് കുട്ടികളുമുള്ള തന്റെ കുടുംബം പട്ടിണിയുടെ വക്കിലാണെന്നും മുഹമ്മദ് സലീം പറയുന്നു.


മുഖമാകെ പടര്‍ന്നുപിടിച്ച മുഴ; അപൂര്‍വ്വരോഗം വിഴുങ്ങുമ്പോഴും പ്രതീക്ഷ വിടാതെ യുവാവ്... | man with big tumour on face worshipped by natives\nShahjahanpur, First Published 20, Feb 2020, 4:49 PM IST\nവീടിനടുത്തുള്ള ഒരമ്പലത്തിലാണ് ദാബുലിന് ജോലി. ഈ വരുമാനം കൊണ്ടാണ് കണ്ണ് കാണാത്ത ഭാര്യയും മൂന്ന് ചെറിയ കുഞ്ഞുങ്ങളുമടങ്ങുന്ന കുടുംബത്തെ ദാബുല് നോക്കുന്നത്. ഇതിനിടയില് തന്റെ രോഗത്തിന് മികച്ച ചികിത്സ തേടാനൊന്നും അദ്ദേഹത്തിനായിരുന്നില്ല\nജനിക്കുമ്പോള് മുതല് താന് ഈ അപൂര്‍വ്വരോഗത്തിന്റെ പിടിയിലായിരുന്നുവെന്നാണ് യുപിയിലെ ഷാജഹാന്‍പൂര് സ്വദേശിയായ ദാബുല് മിശ്ര എന്ന യുവാവ് പറയുന്നത്. ഇപ്പോള് 32 വയസായി ദാബുലിന്. മുഖത്തുണ്ടായിരുന്ന ചെറിയ മുഴ വളര്‍ന്നുവളര്‍ന്ന് മുഖത്തിന്റെ മുക്കാലും പടര്‍ന്നുകഴിഞ്ഞിട്ടുണ്ട്. എങ്കിലും പ്രതീക്ഷ കൈവിടാന് ദാബുല് തയ്യാറല്ല.\nവീടിനടുത്തുള്ള ഒരമ്പലത്തിലാണ് ദാബുലിന് ജോലി. ഈ വരുമാനം കൊണ്ടാണ് കണ്ണ് കാണാത്ത ഭാര്യയും മൂന്ന് ചെറിയ കുഞ്ഞുങ്ങളുമടങ്ങുന്ന കുടുംബത്തെ ദാബുല് നോക്കുന്നത്. ഇതിനിടയില് തന്റെ രോഗത്തിന് മികച്ച ചികിത്സ തേടാനൊന്നും അദ്ദേഹത്തിനായിരുന്നില്ല.\nഇതിനിടെ രാമായണത്തിലെ 'ജാംബവാന്റെ' പ്രതിരൂപമാണ് ദാബുല് എന്ന് പറഞ്ഞ് ഗ്രാമത്തിനകത്തും പുറത്തും നിന്നുമായി ചിലരെത്തുകയും അവര് അദ്ദേഹത്തെ ആരാധിക്കാന് തുടങ്ങുകയും ചെയ്തു. കഷ്ടപ്പാടുകള്‍ക്കും ദുരിതങ്ങള്‍ക്കുമിടയില് ഇതെക്കുറിച്ച് പ്രതികരിക്കാന് ദാബുല് തയ്യാറല്ല. തനിക്ക് പ്രധാനം തന്റെ രോഗത്തിനുള്ള ചികിത്സയാണെന്നും എന്നെങ്കിലും പൂര്‍ണ്ണമായി ഭേദമായി, സാധാരണനിലയിലേക്ക് മടങ്ങിയെത്താന് കഴിയുമെന്നാണ് താന് പ്രതീക്ഷിക്കുന്നതെന്നും ദാബുല് പറയുന്നു.\nപ്രാദേശികതലത്തിലുള്ള സര്‍ക്കാര് പ്രതിനിധികള്‍ക്കും മറ്റ് ഉദ്യോഗസ്ഥര്‍ക്കുമെല്ലാം അസുഖവിവരം അറിയാമെങ്കിലും അവരാരും ഇതുവരെ സഹായവുമായി തന്നെ സമീപിച്ചിട്ടില്ലെന്നും ദാബുല് പറയുന്നു. കാഴ്ചയില്ലാത്തത് എത്രയോ വലിയ അനുഗ്രഹമായി എന്നാണ് ദാബുലിന്റെ ഭാര്യ പറയുന്നത്. ഈ ദുരവസ്ഥകളൊന്നും കാണേണ്ടല്ലോ എന്നാണ് അവരുടെ ന്യായം. ഒരുപാട് കഷ്ടപ്പെട്ടു, ഇപ്പോഴും കഷ്ടപ്പെടുന്നു, പക്ഷേ ഒരുനാള് തീര്‍ച്ചയായും ഞങ്ങള്‍ക്ക് ഇതില് നിന്ന് മോചനമാകും- അവര് പറയുന്നു. സന്മനസുള്ള ആളുകളില് നിന്ന് ചികിത്സയ്ക്കുള്ള സഹായം പ്രതീക്ഷിക്കുകയാണിപ്പോള് ഈ ചെറിയ കുടുംബം. അതിലൂടെ പിടിച്ചുകയറി കര പറ്റാനാകുമെന്നാണ് ഇവര് പ്രതീക്ഷിക്കുന്നതും.\ntumour on face


റോയ് സ്റ്റീഫൻ കുന്നേൽ April 21, 2020 05:00 PM IST\nശ്രേയസ്സ് സുരേഷ് വരച്ച ചിത്രം\nഭൂമിയുടെ ഉത്തരദിക്കിനു മുകളിലുള്ള രാജ്യങ്ങളിലേ വേനൽക്കാലങ്ങളിൽ സാധാരണ പകൽവെളിച്ചമണയുന്നത് രാത്രി പത്തുമണിയ്ക്കാണെങ്കിലും ദിവസവും വൈകുന്നേരങ്ങളിൽ അറുമണിയ്ക്കു മുൻപുതന്നെ എത്തിയില്ലെങ്കിൽ രാത്രികളിൽ മാത്രം പ്രവർത്തിക്കുന്ന അഭയകേന്ദ്രങ്ങളിൽ ഇടം ലഭിക്കാതെ വരുകയെന്നുള്ളത് ഇപ്പോൾ പതിവായി. ആഗോള വിപണിയിലെ മാന്ദ്യമാണെങ്കിലും പ്രാദേശിക വിപണികളിലെ തൊഴിലില്ലായ്‌മ മൂലമാണെങ്കിലും ഭവനരഹിതരാവുന്നവരുടെ സംഖ്യയും അനുദിനം വർധിച്ചുകൊണ്ടിരിക്കുന്നു. അഭയം ലഭിക്കാതെ വരുകയെന്നാൽ കുറഞ്ഞ നിരക്കിൽ ലഭിക്കുന്ന അത്താഴവും അതോടൊപ്പം മുട്ട റോസ്റ്റ് ചെയ്ത പ്രാതലും മുടങ്ങും. ഒരു ദിവസമെങ്കിലും ഇതു നഷ്ടപ്പെടുകയെന്നാൽ ഒരു ദിവസത്തെ വേതനം നഷ്ട്ടപെടുന്നതിന് തുല്യമാണ്. ആഴ്ചയിൽ രണ്ടു ദിവസം മാത്രമാണ് ഇപ്പോൾ ജോലിയും ലഭിക്കുന്നത് അതും ഏജൻസിയിലെ സുഹൃത്ത് മാൽക്കം മാർഷിന്റെ കാരുണ്യത്താൽ. അവനെ പഴിചാരുവാനും സാധിക്കില്ല തൊഴിലില്ലാത്ത എല്ലാവരെയും ഒരുപോലെ പരിഗണിക്കണമെന്ന നിയമം അനുസരിച്ചില്ലെങ്കിൽ അവനും നാളെ എന്നെപ്പോലെ തന്നെ തെരുവിൽ ജീവിക്കേണ്ടി വരും. ഭവനരഹിതർ എന്ന ജീവിത നിലവാരം പുലർത്തുന്ന തെരുവിന്റെ മക്കൾ എന്നാൽ പ്രാദേശിക ഭരണസംവിധാനത്തിലുള്ള സാമൂഹിക സേവന വിഭാഗത്തിലെ ഉദ്യോഗസ്ഥരുടെ ഭാഷയിൽ ആരും തന്നെ തെരുവിന്റെ മക്കളായി ജനിക്കാറില്ല പക്ഷെ പലരുടെയും കടിഞ്ഞാണില്ലാത്ത ജീവിത രീതികൾ അവരിൽ ചിലരെ തെരുവിന്റെ മക്കളായി രൂപാന്തരപ്പെടുത്തുന്നു. ഇന്നത്തെ ജോലിയ്ക്കു ശേഷം കരുണ നിറഞ്ഞ ഒരു പരദേശി അദ്ദേഹത്തിന്റെ സ്വന്തം വാഹനത്തിൽ ആറുമണിയ്ക്ക് മുൻപ് എത്തിച്ചതിനാൽ ടോക്കൺ ലഭിക്കുകയും ഒരാൾക്ക് കിടക്കുവാൻ മാത്രം സാധിക്കുന്ന ഒരു കിടക്ക ഉറപ്പാക്കുവാനും സാധിച്ചു.\nസുഖമാണോ എന്നുള്ള പതിവ് പല്ലവിയോട് ഗൗരവത്തിലാണെങ്കിലും ചെറു ചിരിയോടെ മാറ്റ് എന്ന് വിളിക്കുന്ന മാത്യു കോട്ട് ചെറിയ ചുവരലമാരയുടെ താക്കോൽ തന്നു. മാത്യു തപാൽ വകുപ്പിൽ നിന്നും വിരമിച്ചതിനു ശേഷം സാമൂഹിക സേവനം ചെയ്യുകയാണ് ആഴ്ചയിൽ മൂന്ന് ദിവസം രാത്രികാലങ്ങളിൽ ഭവനരഹിതരുടെ കാവൽക്കാരനും സഹചാരിയും. കൂടുതലൊന്നും സംസാരിക്കാതെയും വരിയിൽ നിൽക്കുന്ന മറ്റുള്ളവരെ ശ്രദ്ധിക്കാതെയും ചെറിയ ബാഗ് എനിയ്ക്കായി അനുവദിച്ചിരുന്ന ചുവരലമാരയിൽ ഭദ്രമായി നിക്ഷേപിച്ചിട്ട് കുളിമുറിയിലേക്ക് നടന്നു. പ്രതീക്ഷച്ചതുപോലെ അവിടെയും തന്റെ ഊഴത്തിനായി കാത്തുനിൽക്കണം. ഏകദേശം നാൽപ്പതു കിടക്കകളുണ്ടെങ്കിലും കുളിമുറി മൂന്ന് മാത്രമാണുള്ളത്. ഇന്നത്തെജോലി ഇത്തിരി കഠിനമുള്ളതു തന്നെയായിരുന്നതുകൊണ്ട് ചൂടുവെള്ളത്തിലുള്ള സ്നാനം ഉണർവേകുമെന്ന് എവിടെയോ വായിച്ചതായി ഓർത്തെടുത്തു. കുറച്ചധികനേരം ഷവറിനുകീഴിൽ നിൽക്കണമെന്നാഗ്രഹിച്ചിരുന്നെങ്കിലും പുറകിൽ നിന്ന പെൺകുട്ടി ധൃതിപിടിക്കുന്നുണ്ടായിരുന്നു. ചൂടുവെള്ളം ശരീരത്തിനെ വിശ്രമിക്കുന്നതിനൊപ്പം സുഖനിദ്ര പ്രധാനം ചെയ്യുന്നതുമാണ്. മാനസികമായി പിരിമുറുക്കമുള്ള അവസ്ഥയിൽ ചൂടുവെള്ളം ശരീര താപനില വർദ്ധിപ്പിക്കുകയും മാംസപേശികളെ സാന്ത്വനിക്കുവാൻ അനുവദിക്കുകയും ചെയ്യുമ്പോൾ മനുഷ്യർ യന്ധ്രികമായിത്തന്നെ ശാരീരികമായും മാനസികമായും വിശ്രാന്തിയിലാവുന്നു. ചെറുപ്പകാലങ്ങളിൽ മണിക്കൂറുകളോളം ബാത്ത് ടബ്ബിൽ നീണ്ടു നിവർന്നിട്ടുള്ള ചെറിയ ഓർമ്മ ഇപ്പോഴും നിലനിൽക്കുന്നു. ചെറുചൂടുവെള്ളം ശരീരത്തിന്റെ ഓരോ കോശങ്ങളിലേയ്ക്കും സമ്മര്‍ദ്ദം ചെലുത്തുന്നത് ഹൃദയകവാടങ്ങൾക്ക് അധിക ബലമേകുവാനും രക്തശുദ്ധീകരണത്തിന്റെ ശീക്രത വർദ്ധിപ്പിക്കുവാനും. കുളിമുറിയുടെ കവാടത്തിൽ വീണ്ടും ആരോ ശക്തമായി തട്ടിയത് ഓർമ്മകളിൽ നിന്നുമുണർത്തുവാനായിരുന്നു.\nനീണ്ടമുടിയും താടിയും ഡ്രയറൂപയോഗിച്ചു തന്നെ ഈർപ്പം മാറ്റിയെടുത്തു, കാലമേറുമ്പോൾ രോഗപ്രതിരോധ ശക്തി വീണ്ടും കുറഞ്ഞുകൊണ്ടിരിക്കുകയാണെന്നും പുതിയ രോഗാണുക്കൾ ഈർപ്പത്തിലൂടെ പടരുന്നത് തടയുവാനുള്ള ഏറ്റവും നല്ല മാർഗം ശരീരഭാഗങ്ങൾ ഉണക്കി സംരക്ഷിച്ചു നിർത്തുകയെന്നുമുള്ള വൈദ്യോപദേശവും അവഗണിക്കുവാനും സാധിച്ചില്ല. ഭക്ഷണമുറിയിൽ തിരക്ക് കുറവായിരുന്നു ഇന്ന് മാഗി എന്ന് വിളിക്കുന്ന മാർഗരെറ്റ് കീത്തിനെ കണ്ടില്ല പകരം ജോനാഥൻ ബിഡ്ഡൻ, അടുക്കളയിൽ സഹായിയായി ജോലി ചെയ്യുന്നു, എന്നാൽ എല്ലാം നല്ല അടുക്കും ചിട്ടയോടും കൂടി ചെയ്യുന്ന വ്യക്തി. ഇന്നത്തെ അത്താഴത്തിന് പൊരിച്ച വിഭവങ്ങൾ ഉടച്ച ഉരുളക്കിഴങ്ങും മുതൽ പൊരിച്ച കോഴിയുടെ കാലും പിന്നെ പച്ചക്കറിയുടെ സാലഡും. എല്ലാം നല്ല രുചിയേറിയതും, മാഗിയുടെ കരവിരുത് തന്നെ. ചോദിക്കാതെ തന്നെ ജോനാഥൻ മാഗിയുടെ വിവരങ്ങൾ പറഞ്ഞു. അത്താഴം തയ്യാറാക്കിക്കഴിഞ്ഞപ്പോൾ മാഗിയുടെ ഭർത്താവ് റിച്ചാർഡ് കീത്തിനെ പരിചരിക്കുന്ന വൃദ്ധസദനത്തിൽ വിളിവന്നു മാഗി അങ്ങോട്ട് പോയി എന്തെങ്കിലും അത്യാവശ്യമുണ്ടെങ്കിൽ വിളിക്കുമെന്നും പറഞ്ഞിട്ടാണ് പോയിരിക്കുന്നത്. അത്താഴം കഴിഞ്ഞു ചൂടുള്ള ഒരു കപ്പ് ചായയുമായി വിശാലമായ മുറിയിലേയ്ക്ക് നടന്നു. കട്ടിൽ ലഭിക്കാത്ത നാലോ അഞ്ചോ പേരോട് മാത്യു കോട്ട് എന്തെല്ലാമോ വിവരിക്കുന്നു. പതിവുള്ള കാഴ്ചയായതുകൊണ്ട് അധികമൊന്നും ആലോചിക്കാതെ ചില്ലിട്ട അലമാരയിൽ നിന്നും ഒരു പുസ്തകവുമെടുത്തു നേരേ എനിയ്ക്കായി അനുവദിച്ച കട്ടിലിൽ ഇരുന്നു. ഒൻപതുമണിയ്ക്ക് വെളിച്ചം അണയുന്നതുവരെ വായിക്കുവാൻ സമയമുണ്ട്. കട്ടിലിൽ നിവർന്നു കിടന്നു തലയിണയിലേയ്ക്ക് തല ചായിച്ചതും ഏതോ ഒരു കുറിപ്പ് കയ്യിൽ തടഞ്ഞു "മരുന്ന് കഴിക്കുവാൻ മറക്കരുത്".\nവെളുത്ത രക്താണുക്കളാണ് മനുഷ്യശരീരത്തിനേ രോഗങ്ങളിൽ നിന്നും അനുദിനം പ്രതിരോധിക്കുന്നത് എന്നാൽ ഇതേ രക്താണുക്കളെ രോഗാണുക്കൾ ബാധിക്കുമ്പോൾ മനുഷ്യന്റെ രോഗപ്രതിരോധ ശക്തി നഷ്ടപ്പെടുന്നു. ഇത്രയും തീവ്രമായ രോഗാവസ്ഥയിലുള്ള വ്യക്തികൾ ഭിഷഗ്വരന്മാർ നിർദ്ദേശിച്ചിരിക്കുന്ന മരുന്നുകൾ അനുദിനം കഴിക്കാതിരിക്കുമ്പോൾ ആരോഗ്യം വീണ്ടെടുക്കുവാൻ കഴിവില്ലാത്ത രീതിയിൽ ബലഹീനരായി മാറുകയും വീര്യം കൂടിയ മരുന്നുകളോട് പോലും പിന്നീട് ശരീരത്തിന് പ്രതികരിക്കുവാൻ സാധിക്കാത്ത അവസ്ഥയിലേയ്ക്ക് മാറുകയും ചെയ്യുമെന്ന് പലയാവർത്തി ശ്രവിച്ചിട്ടുണ്ട്. ആദ്യകാലങ്ങളിൽ ദിവസം മൂന്ന് പ്രാവശ്യം കഴിച്ചുകൊണ്ടിരുന്ന ഗുളികകൾ വല്ലാത്ത അസ്വസ്ഥത ജനിപ്പിച്ചപ്പോൾ വീര്യം വർധിപ്പിച്ചുകൊണ്ട് രണ്ടു പ്രാവശ്യമാക്കി. എന്നാൽ അതിലും ക്രമം പാലിക്കാതായപ്പോൾ വീണ്ടും വീര്യംകൂട്ടി ദിവസത്തിൽ ഒന്നാക്കി മാറ്റിയിട്ടും അറിഞ്ഞോ അറിയാതെയോ കൃത്യത പാലിക്കുവാൻ കഴിയുന്നില്ല. ആഹാരത്തിനോട് വിരക്തിയും ശരീരഭാരം അനിയന്ത്രിതമായി കുറഞ്ഞപ്പോഴും രോഗത്തിന് അടിമയായി എന്ന് അംഗീകരിക്കുവാൻ തയ്യാറായില്ല അതുകൊണ്ടു തന്നെ രോഗനിർണയവും വളരെ വൈകി. ജീവിതം തെരുവിലെത്തുന്നതിനു മുൻപ് തന്നെ മദ്യസേവയുണ്ടായിരുന്നെങ്കിലും തെരുവിൽ മാത്രമായ ജീവിതം അമിതമായ മദ്യാസക്തിയിലേക്ക് വഴിതെളിക്കുകയായിരുന്നു. അങ്ങനെയൊരിക്കൽ സുബോധമില്ലാതെ പാതയോരത്തു വീണതിന്റെ പര്യവസാനം ആശുപത്രികിടക്കയിലും പിന്നീടുണ്ടായ പരിശോധനകളിലൂടെ മാറാരോഗിയെന്ന മുദ്രകുത്തലും.\nപ്രാഥമിക വിദ്യാലയത്തിൽ നിന്നും ഹൈസ്‌കൂളിലേയ്ക്ക് എത്തിയപ്പോൾ ഉന്മത്തനാകുവാൻ തുടങ്ങിയ ശീലങ്ങളെ ഗുരുനാഥന്മാരും മാതാപിതാക്കളും ദുശീലങ്ങളായി ചിത്രീകരിച്ചപ്പോൾ അവരോടു യോജിക്കുവാൻ കഴിഞ്ഞിരുന്നില്ല. ജീവിത ലക്ഷ്യങ്ങളുടെ അഭാവത്തിൽ ശൂന്യമായ മനസിനേയും ശരീരത്തേയും ഉത്തേജിപ്പിക്കുവാൻ കഴിവുള്ള ഏക ഔഷധമായി മാറുകയായിരുന്നു ആസവദ്രവ്യങ്ങൾ. ഓരോ ദിവസവും പ്രഭാതത്തിൽ തന്നെ ജോലിയ്ക്ക് പോകുന്ന അച്ഛനെത്തുന്നത് ഉന്മത്തനായി പ്രദോഷത്തിലും. എല്ലാ ദിവസവും മൂന്ന് പബ്ബിൽ കയറണമെന്ന നിർബന്ധമുള്ള അച്ഛൻ ഒരിക്കൽപോലും ചിരിക്കുകയോ സ്നേഹത്തോടെ കുശലം ചോദിക്കുകയോ അടുത്തുവിളിക്കുകയോ ചെയ്‌തിട്ടില്ല. അച്ഛനെത്തുമ്പോൾ 'സായാന്ഹ ജോലി മാത്രം ചെയ്യുന്ന അമ്മ വീട്ടിലുണ്ടാവാറില്ല, അതുകൊണ്ടു തന്നെ അവർ തമ്മിലുള്ള കൂടിക്കാഴ്ചകൾ കിടക്കയിൽ മാത്രമാണ്. വീടിനടുത്തുള്ള വിദ്യാലയത്തിൽ നിന്നും ദൂരെയുള്ള ഹൈസ്‌കൂളിലേക്ക് മാറിയതുപോലും അവർ രണ്ടുപേരും അറിഞ്ഞതായി ഭാവിച്ചില്ല. വാരാന്ധ്യങ്ങളിൽ അച്ഛന്റെ മിത്രങ്ങളോടൊപ്പം ചേർന്നുള്ള പന്തുകളി വീക്ഷണം അതോടൊപ്പമുള്ള വാതുവെപ്പുകളും ദാരിദ്രത്തിലേയ്ക്ക് നയിച്ചിരുന്നത് തിരിച്ചറിഞ്ഞിരുന്നില്ല. ചില വാരാന്ധ്യങ്ങളിൽ ജോലി ചെയ്തിരുന്ന 'അമ്മ അല്ലാത്ത അവസരങ്ങളിൽ കിടക്കമുറിയിലുള്ള ദൂരദര്‍ശനിയിൽ അഭയം കണ്ടെത്തിയിരുന്നു. വീട്ടിലുണ്ടായിരുന്ന സായംസന്ധ്യകളിൽ അമ്മയ്ക്ക് ബിയറുകുപ്പിയും സിഗരറ്റും മാറിമാറി ആസ്വദിക്കുക മാത്രമായിരുന്നു ആനന്ദലബ്ധി.\nഏകാകിയായി ഹൈസ്‌കൂളിലെത്തിയെങ്കിലും അധികം താമസിയാതെ തന്നെ സുഹൃത്തുക്കളുടെ ഒരു വലിയ വൃന്ദം തന്നെ മെനഞ്ഞെടുത്തു. അധ്യാപകരുടെ പഠനസംബന്ധമായ ചോദ്യങ്ങൾക്ക് മറുപടിയില്ലായ്മയും മാസപ്പരീക്ഷകളിൽ ശരാശരി നിലവാരം പുലർത്തുവാൻ സാധിക്കാതിരുന്ന എല്ലാവരും തന്നെ പിന്നിലെ കസേരകളിലേയ്ക്ക് എത്തപ്പെട്ടത് തന്നെ ഒരേ കുടക്കീഴിൽ നിൽക്കുവാനുതകുന്ന കാരണവുമായിത്തീർന്നു. നേതൃസ്ഥാനം പ്രായത്തിൽ കവിഞ്ഞ ശാരീരിക വളർച്ചയുള്ള റേച്ചൽ ഹോളി ഏറ്റെടുത്തതും സ്‌കൂളിലെ തന്നെ പ്രബലമായ ചങ്ങാതിക്കൂട്ടമായി അറിയപ്പെടുവാനും തുടങ്ങി. നിറമുള്ളവളെന്ന് അറിയപ്പെടുമെങ്കിലും ആ വാക്കു കേൾക്കുമ്പോൾ ഭ്രാന്തായി മാറുന്നവൾ. ബ്രിട്ടീഷുകാരിയായ അമ്മയിൽ ആഫ്രിക്കക്കാരനായ അച്ഛനുണ്ടായ പുത്രി വശ്യസുന്ദരമായ വദനത്തിൽ നാഴികക്കണ്ണാടി പോലുള്ള ആകർഷണീയമായ രൂപം. ത്രസിപ്പിക്കുന്ന സ്തനങ്ങളെ താങ്ങുന്ന വിടർന്ന മാറും ആനുപാതികമായ നിതംബവും ആസ്വദിക്കുവാൻ കൗമാരക്കാർ മത്സരത്തിലും. പിന്നീടുള്ള ദിവസങ്ങളെല്ലാം മറ്റു വിദ്യാർത്ഥികൾക്കിടയിൽ അധിപധ്യം സ്ഥാപിക്കുവാനുള്ള നെട്ടോട്ടത്തിലും. അതിലുപരി റേച്ചലിന്റെ കണ്ണിലുണ്ണിയാകുവാനുള്ള കുറുക്കുവഴികൾ തേടിയുള്ള പരക്കം പാച്ചിലും. റേച്ചലിന്റെ അഭിനന്ദനമെന്നാൽ പ്രേമഭാജനമാകുവാനുള്ള സാധ്യത, അവളുടെ അടുത്തൊന്നു നിൽക്കുവാൻ പോലും കൗമാരക്കാർക്കിടയിൽ മത്സരം നടക്കുമ്പോൾ ഒരു ആലിംഗനമോ ആശ്ലേഷമോ ലഭിക്കുകയെന്നാൽ സ്വർഗീയ നിമിഷങ്ങളായിരുന്ന കാലങ്ങൾ.\nതാമസിയാതെ തന്നെ കലാലയത്തിലെ പഠനങ്ങളെക്കാളുപരി പ്രിയമേറിയ പഠ്യേതരവിഷയങ്ങളിൽ നൈപുണ്യം നേടിയത് ഒഴിവുദിവസങ്ങളിൽ പ്രയോഗിക്കുവാനുള്ള വേദിയായിമാറി വീടിന് സമീപമുള്ള വിശാലമായ മൈതാനവും അതിനോട് ചേർന്നുള്ള ബൈക്കിംഗ് മേഖലകളും. ദിവസങ്ങൾ കടന്നുപോയപ്പോൾ കൂട്ടുകാർക്കിടയിൽ മെച്ചപ്പെട്ട അംഗീകാരവും സ്വാധീനതയും നേടിയവേളയിലാണ് റേച്ചലിന്റെ സുഹൃത്ത് ടോം ബൂയിയെ പരിചയപ്പെടുത്തിയത്. സാധാരണ സൗഹാർദ്ദം മാത്രമെന്ന് റേച്ചൽ തന്നെ വ്യക്തമാക്കിയപ്പോഴും തന്റെ ജീവിതം തന്നെ മാറ്റുന്നതാകുമെന്ന് പ്രതീക്ഷിച്ചില്ല. ടോമിന്റെ സന്ദർശനങ്ങൾ പലപ്പോഴും വേഗതയേറിയതും ആഡംബരമേറിയതുമായ ആകർഷണീയമായ കാറുകളിൽ. മൈതാനത്തിലെ കൂടിക്കാഴ്ചകൾക്ക് പിന്നാലെ ആഡംബരക്കാറുകളിലുള്ള ചുറ്റികറക്കങ്ങളിലേയ്ക്ക് അറിയാതെ നിപതിച്ച ഒരു ദിവസത്തിൽ ടോംമാണ് ആദ്യമായി സിഗരറ്റിനുള്ളിൽ ഉണങ്ങിയ ചെടിയിലകൾ ചേർത്ത് ഉപയോഗിക്കുവാൻ പഠിപ്പിച്ചത് സിഗരറ്റ് വലിക്കുവാൻ തുടങ്ങിയിട്ട് അധികം നാളായില്ലായിരുന്നു ഒരുപക്ഷെ ടോമിന് നിർബന്ധമായിരുന്നു നാഡീഞരമ്പുകൾക്ക് ഉണർവുണ്ടാകുമെന്നും മസ്തിഷ്കത്തിൽ പ്രകാശം തെളിയുമെന്നും പറഞ്ഞപ്പോൾ ആകൃഷ്ടനായി. ആദ്യത്തെ രണ്ടുമൂന്നാഴ്ച്ചകളിൽ സൗജന്യമായിരുന്നു പിന്നീട് പൈസ ആവശ്യപ്പെട്ടു. റേച്ചലിന്റെ ഉത്സാഹിപ്പിക്കലും കൂട്ടുകാർക്കിടയിലെ വീരപരിവേഷവും നിലനിർത്തുവാൻ പണം മോഷ്ടിക്കുവാനും തുടങ്ങി. വാരാന്ധ്യങ്ങളിൽ ബ്രാണ്ടികുടിച്ചു ഉന്മത്തയായി മയങ്ങിക്കിടന്നിരുന്ന അമ്മയുടെ പണം അമ്മയറിയാതെ മോഷ്ടിക്കുവാൻ എളുപ്പവുമായിരുന്നു. പലപ്രാവശ്യമായപ്പോൾ പിടിയും വീണപ്പോൾ സ്‌കൂളിലെ ആവശ്യങ്ങളെന്നു ന്യായീകരിക്കുവാൻ ശ്രമിച്ചത് പാളിപ്പോയി. പൈസ കിട്ടാതായപ്പോൾ പഴയ ഒരു മൊബൈൽ ഫോൺ പോൺഷോപ്പിൽ കൊടുത്തു തുടങ്ങിയ മോഷണങ്ങൾ അയല്പക്കങ്ങളിലേ സൈക്കിളും വീട്ടുപകരണങ്ങളും മോഷ്ടിക്കുന്നതിൽ എത്തിയപ്പോൾ പോലീസിന്റെ കരിംപട്ടികയിലും ഇടംപിടിച്ചു. റേച്ചലും ടോമും മാനസികമായി നിരന്തരം സഹായിച്ചുകൊണ്ടിരുന്നത് തെറ്റുകളുടെ തീവ്രത കൂട്ടുകമാത്രമാണ് ചെയ്തത്. സിഗററ്റിലൂടെയുള്ള പ്രയോഗത്തിന്റെ പ്രഭാവമേൽക്കാതായപ്പോൾ പൊടികൾ ഉപയോഗിച്ചു തുടങ്ങി അതിൽനിന്നും സിറിഞ്ചിലെത്താനും കാലതാമസമില്ലാതിരുന്നു.\nആസക്തിയേറിയപ്പോൾ ഉപയോഗത്തിന്റെ തോതുമുയർന്നകൊണ്ടിരുന്ന ദിവസങ്ങളിലാണ് വിതരണശൃംഖലയിലെ കണ്ണിയാകുവാനുള്ള ക്ഷണമെത്തിയത്. സ്വീകരിക്കുകയല്ലാതെ മറ്റു വഴികളില്ലാതിരുന്നു ആദ്യകാലങ്ങളിൽ ടോമിൽ നിന്നും ലഭിക്കുന്ന ചെറിയ പൊതികൾ മറ്റുള്ളവർക്കെത്തിച്ചു കൊടുക്കുക കൂലിയായി ലഭിക്കുന്നതും പൊടികളങ്ങിയ പൊതികൾ മാത്രം. ചെറിയ തിരിമറികൾ ടോം കണ്ണടച്ചെങ്കിലും ഒരു ബാച്ച് മുഴുവൻ മുക്കിയത് അടിപിടിയിൽ കലാശിച്ചു. കയ്യിനും കാലിലും പരുക്കേറ്റ് വീട്ടിലിരുന്നപ്പോൾ റേച്ചലായിരുന്നു അനുരഞ്‌ജനത്തിനെത്തിയതും പൊതികൾ വീണ്ടും നൽകിയതും. ശരീരത്തിലെ മുറിവുകൾ സുഖമാകുവാൻ കാലതാമസമെടുത്തപ്പോൾ ഡോക്ടർ ലഹരിമരുന്നിന്റെ ഉപയോഗത്തിനെപ്പറ്റിയുള്ള ആശങ്ക ഉയർത്തി അവിടെയും നുണപറഞ്ഞൊഴിവാകുവാൻ മാത്രമാണ് ശ്രമിച്ചത്. സ്‌കൂളിൽവച്ച് പൊതികളുമായി പിടികൂടിയപ്പോൾ വീണ്ടുമൊരവസരം നൽകാതെ പുറത്താക്കുന്നതിനൊപ്പം പോലീസിൽ വീണ്ടും കേസായി. അതിലുപരി പോലീസിന്റെ വീട്ടിലെ പരിശോധനയിൽ വലിയ പൊതികൾ കണ്ടെടുത്തപ്പോൾ വീട്ടിൽ നിന്നും പുറത്തായി. പുനരധിവാസ കേന്ദ്രത്തിലെത്തിയപ്പോൾ മാത്രമാണ് ലഹരിയുടെ ആഘാതങ്ങൾ തിരിച്ചറിഞ്ഞത്. കൈവിരലുകളിലെ മരവിപ്പും നിലയ്ക്കാത്ത തലവേദനയും ഓർമ്മകൾ മങ്ങിക്കൊണ്ടിരുന്നതിനു പുറമെ മൂക്കിൽ നിന്നുമൊഴികികൊണ്ടിരിക്കുന്ന രക്തത്തുള്ളികൾ. നാലു മാസത്തെ തീവ്രചികിത്സകൾക്കൊടുവിൽ പുറത്തെത്തിയപ്പോൾ അഭയം നൽകുവാനാരുമില്ലായിരുന്നു. റേച്ചൽ കയ്യൊഴിയില്ലായെന്ന പ്രതീക്ഷയോടെ അവളുടെ വീട്ടിലെത്തിയപ്പോൾ ടോമാണ് വാതിൽ തുറന്നത്. വീടിനുള്ളിൽ പ്രവേശിക്കുവാനുള്ള അനുമതി പോലും നിരസിച്ചപ്പോൾ നിരാശയും അതിലേറെ വൈരാഗ്യവുമിരട്ടിച്ചു. മനോഹരിയും ശാരീരിക സൗന്ദര്യവദിയുമായ റേച്ചലുമൊത്തുള്ള ശിഷ്ടകാല ജീവിതസ്വപ്‌നങ്ങളായിരുന്നു പുനരധിവാസ നാളുകളിലേ പ്രതീക്ഷകൾ. എല്ലാ ആകാശക്കോട്ടകളും തകിടം മറിഞ്ഞപ്പോൾ സങ്കടത്തെക്കാളുപരി പ്രതികാരചിന്തകൾ ഉടലെടുത്തു. തെറ്റുകൾ മാത്രം വീണ്ടുമാവർത്തിക്കുവാൻ പ്രചോദനമേകിയവൾ നിർദാക്ഷിണ്യം തള്ളിപ്പറഞ്ഞപ്പോൾ പ്രതികാരാഗ്നി അടിമുടി കത്തിപ്പടർന്നു.\nആഴമേറിയ മാനസിക മുറിവുകൾ അകകണ്ണാടിക്കൊപ്പം ബാഹ്യനേത്രപാളികളിൽ മൂടുപടലങ്ങൾ സൃഷ്ടിച്ചപ്പോൾ വീണ്ടുവിചാരങ്ങളുടെമേൽ ക്ഷണിക കോപക്കനലുകൾ ആളിക്കത്തിപടർന്നു. പുനരധിവാസനാളുകളിൽ ലഭിച്ച സ്വയരക്ഷാ സൂക്തങ്ങളോടൊപ്പം മന്ത്രതന്ത്രങ്ങളും ഓർമ്മയിൽ നിന്നും ഒലിച്ചുപോയപ്പോൾ ഏറ്റവുമടുത്ത പബ്ബിലഭയം തേടി. വീര്യമുള്ള ചാരായമധികമേറിയ വോഡ്ക്ക സിരകളിലൂടെ തലച്ചോറിലെത്തിയപ്പോൾ പകയുടെ തീനാമ്പുകൾക്ക് വീണ്ടും മുനയേറി. പബ്ബിലെ മൃദുല സംഗീതവും മറ്റു മദ്യപരുടെ കർണ്ണകഠോര കോലാഹലങ്ങളും ഉള്ളിൽ ജ്വലിക്കുന്ന അഗ്നിജ്വാലകളെ തളർത്തുന്നവയല്ലായിരുന്നു. വെളിച്ചത്തിനുമേൽ ഇരുള് പുരളുവാൻ തുടങ്ങിയപ്പോൾ നിലത്തുറയ്ക്കാത്ത കാലുകളുമായി റേച്ചലിന്റെ ഗൃഹം ലക്ഷ്യമാക്കി നടക്കുവാൻ തുടങ്ങി. ചിരപരിചിതമായ വഴിയെങ്കിലും സിരകളിലോടുന്ന ലഹരി നേത്രങ്ങളെ മന്ദീഭവിപ്പിക്കുന്നു. പ്രതീക്ഷിച്ചിരുന്നെന്നപോലെ ടോം വാതിൽ തുറന്നതും തള്ളിയുള്ളിൽ പ്രവേശിച്ചു റേച്ചലിനേ തിരഞ്ഞു. എന്തിനും തയ്യാറായി ഒരു ഹോക്കി സ്റ്റിക്കുമായി നിന്ന റേച്ചലിനെ കണ്ടതും കോപമിരട്ടിച്ചു. ആദ്യത്തെ ഞ്ഞെട്ടിത്തരിപ്പിൽ നിന്നും കരകേറിയ ടോം പിറകിലൂടെ കടന്നുപിടിച്ചതും റേച്ചൽ ആഞ്ഞടിച്ചു. തലകുനിച്ചുകൊണ്ട് ഒഴിഞ്ഞുമാറിയതും ടോമിന്റെ പിടി അയഞ്ഞു. രണ്ടും കൈയ്യും ചോരഒഴുകുന്ന തലയിൽവച്ചുകൊണ്ട് ടോം നിലത്തിരുന്നു. ടോം വീണത് കാര്യമാക്കാതെ റേച്ചൽ വീണ്ടും വടിയുയർത്തി അടിക്കുവാൻ ശ്രമിച്ചതും, കയറിപ്പിടിച്ചു ശക്തിയായി പിറകിലോട്ടു തള്ളി. പിറകിലോട്ടു മറിഞ്ഞ റേച്ചൽ ചെറിയൊരു ഇരിപ്പിടത്തിൽ തട്ടി വലിയ ശബ്ദത്തോടെ ചില്ലുമേശയും തകർത്തു നിലത്തേക്ക് വീണു. ദൃഢഗാത്രയായ റേച്ചൽ വീണ്ടും ചാടിയെണീക്കുവാൻ ശ്രമിച്ചെങ്കിലും സാധിച്ചില്ല. എന്തോ പറയുവാൻ വായ് തുറന്നതും ചോരയൊഴുകുവാൻ തുടങ്ങി. ഞെട്ടിത്തരിച്ചു നിന്ന എന്റെ നേരെ വീണ്ടും കയ്യുയർത്തിയെങ്കിലും മെല്ലെ താണുപോയി. ചില്ലുപൊട്ടി വാരിയെല്ലുവഴി കുത്തിക്കയറിയ ഭാഗത്തുനിന്നും ചോര ഒഴുകിക്കൊണ്ടിരുന്നു. വീടിന്റെ മുന്നിൽ സൈറൺ അടിച്ചെത്തിയ പോലീസ് വാഹനം പെട്ടെന്ന് നിർത്തിയ ശബ്ദം കേട്ട് സോഫയിലേക്ക് തളർന്നിരുന്നു.\nസ്വയരക്ഷയാണെന്നും അബദ്ധത്തിൽ സംഭവിച്ചതാണെന്നുമുള്ള വാദഗതികൾ കർക്കശക്കാരനായ ന്യായാധിപന്റെ മുൻപിൽ വിലപ്പോയില്ല. ശോഭനയെറിയ ഭാവിയുണ്ടാകേണ്ട യുവതിയുടെ ജീവന്റെ വിലയാകില്ലെങ്കിലും ജീവപര്യന്തം ശിക്ഷ തന്നെ വിധിച്ചു. ഭാവനഭേദനത്തിന് വേറേ വിധിച്ചെങ്കിലും ഒരുമിച്ചനുഭവിച്ചാൽ മതിയെന്ന ഇളവും. പ്രായപൂർത്തിയാകുവാൻ രണ്ടു മാസം ശേഷിച്ചിരുന്നതുകൊണ്ട് ആദ്യം ദുർഗുണപരിഹാര കേന്ദ്രത്തിലും പിന്നീട് ജയിലിലുമെത്തിച്ചേർന്നു. ആദ്യകാലങ്ങളിൽ ജയിൽ ജീവിതം കഷ്ടപ്പാടായിരുന്നെങ്കിലും ശീലമായപ്പോൾ ആയാസപ്പെട്ടു തുടങ്ങി. താമസിയാതെ മെച്ചപ്പെട്ട ജയിൽ ഗ്യാങ്ങിലേ അംഗവുമായപ്പോൾ ജീവിതം വീണ്ടും ആസ്വാദ്യകരമായി. വീര്യംകൂടിയ പൊടികൾ ജയിൽ അധികൃതരുടെ മൗനാനുവാദത്തോടെ ലഭിക്കുവാൻ തുടങ്ങിയപ്പോൾ പൂർവ്വകാല ദിനചര്യകൾ പുനരാരംഭിച്ചു. ജയിൽവാസത്തിന്റെ മൂന്നാം വർഷത്തിലെ ഒരു അവധിദിവസം ലഹരിയുടെ മൂർദ്ധന്യത്തിൽ പുതുതായെത്തിയ ജയിൽ വാർഡനുമായുണ്ടായ കശപിശ ലഹളയിൽ പര്യവസാനിച്ചപ്പോൾ ശിക്ഷയുടെ കാലാവധി വീണ്ടും ഏഴുവർഷം കൂടി. അതിനോടൊപ്പം ഒരു വർഷത്തെ ഏകാന്തവാസവും തടവ് ജയിൽ വാർഡന്റെ കാലും കയ്യും ഒടിച്ചതിന് മാത്രം. ശിക്ഷാകാലാവധിയിൽ മനക്ലേശമുണ്ടായില്ലെങ്കിലും പിന്നീടുള്ള എല്ലാ വാർഷിക അവധിയും റദാക്കിയത് വിഷണ്ണതയിലേയ്ക്ക് നയിച്ചു.\nഏകാന്തവാസത്തിൽ ലഭിച്ച പുസ്തകങ്ങളേക്കാളുപരി ക്രിസ്തീയ പുരോഹിതനുമായുള്ള വാരിക സംഭാഷണങ്ങളും സംവാദങ്ങളും ജീവിതത്തിനെ തിരികെപ്പിടിക്കുവാൻ ഒരു പരിധിവരെ സഹായകമായി. എന്നാൽ ഏകാന്ത വാസത്തിൽ നേടിയ മനക്കരുത്തും സംയമനവും വീണ്ടും സാധാരണ തടവിൽ നഷ്ടമായി. പൊടികളുടെ ലഭ്യതയോടൊപ്പം ഉപയോഗവും വർധിച്ചെങ്കിലും പുറംലോകം ഇനിയുമാസ്വദിക്കുവാനുള്ള മോഹങ്ങളാൽ ക്ഷമാശീലം പാലിക്കുവാൻ സാധിച്ചു. നീണ്ട ഇരുത്തിരണ്ടു വർഷത്തെ ജയിൽ ജീവിതത്തിനുശേഷം തികച്ചും വേറിട്ടൊരു മനുഷ്യനായി തിരികെയെത്തിയെങ്കിലും സ്വീകരിക്കുവാൻ ആരുമില്ലാത്തവനായി മാറി. അച്ഛന്റെ മരണത്തോടെ അമ്മ മറ്റൊരാളുടെ കൂടെ വേറോരു പട്ടണത്തിലേയ്ക്ക് താമസം മാറിയെന്നെറിഞ്ഞെങ്കിലും പോയിക്കാണുവാൻ മനസ്സനുവദിച്ചില്ല. ജയിൽവാസത്തിലൊരിക്കൽ പോലും കാണുവാനോ കത്തെഴുതുവാനോ കൂട്ടാക്കാത്ത മാതൃബന്ധത്തിനെ അവഗണിക്കുവാൻ തന്നെ തീരുമാനിച്ചു. ജയിലിൽ ലഭിച്ച വേതനത്തിന്റെ ബലത്തിൽ കൗൺസിലിൽ നിന്നും ഒറ്റമുറി വീട് തരപ്പെടുത്തി ജീവിതമാരംഭിച്ചെങ്കിലും ദുശീലങ്ങൾ താമസിയാതെ വീണ്ടും തെരുവിലെത്തിച്ചു.\nഇക്കുറി അഹങ്കാരമായിരുന്നോ അഹംഭാവമായിരിന്നോ എന്ന് കൃത്യമായ ഓർമ്മയില്ലെങ്കിലും തന്നെക്കാളും വളരെ പ്രായം കുറഞ്ഞ ഷിഫ്റ്റ് സൂപ്പർവൈസറുടെ എല്ലാ ആജ്ഞകളും പാലിക്കുവാൻ കൂട്ടാക്കാതെ വന്നപ്പോൾ കമ്പനിക്ക് കോടികളുടെ നഷ്ടമുണ്ടായെന്ന് മാത്രമാണ് ജോബ് സെന്ററിൽ അറിയിച്ചിരുന്നത്. മൂന്ന് മാസത്തെ ജോലിയിലൂടെ കോറിയുമായുള്ള സൗഹൃദം ലഭിച്ചതും താമസിയാതെ വിനയായി മാറുകയും ചെയ്തു. തന്നെക്കാൾ പ്രായമധിമുണ്ടായിട്ടും തികഞ്ഞ പക്വമതിയായി ഇടപഴുകുന്നതായിരുന്നു എന്റെ ആകർഷണമെങ്കിൽ കോറിക്കെന്റെ ജീവിത പശ്ചാത്തലങ്ങളൊന്നും അറിയുവാൻ താൽപ്പര്യം പ്രകടിപ്പിക്കാതിരുന്നതും ഒരുമിച്ചു ജീവിക്കുവാനുള്ള പ്രചോദനമായി. നാലുമാസങ്ങൾക്കുള്ളിൽ തന്നെ രഹസ്യഭാഗങ്ങളിൽ തുടങ്ങിയ കഠിനമായ വേദനകളിലൂടെ മാരകമായ ലൈംഗിക രോഗത്തിനടിമയുമായപ്പോൾ കോറിയിൽ നിന്നുമകന്നു. അതിരൂക്ഷമായ ആന്റിബയോട്ടിക്കുകൾ ആരോഗ്യത്തെ വീണ്ടും തകർത്തപ്പോൾ ജോലി ചെയ്യുവാനാകാതായി. വാടക കൊടുക്കുവാൻ സാധിക്കാതെ വന്നതോടെ വീണ്ടും തെരുവിലെത്തി.\nപിന്നെയും തെരുവിലെത്തിയ ജീവിതത്തെയോർത്തു പഴിപറയുവാനും ദുഃഖിക്കുവാനും ശ്രമിക്കാതിരിക്കുവാനും കാരണമുണ്ടായിരുന്നു. കോറിയിലൂടെ ലഭിച്ച ലൈംഗീക രോഗത്തിന് മരുന്നില്ലായിരുന്നു എന്നും തന്റെ ശരീരത്തിന്റെ രോഗപ്രതിരോധശേഷി എന്നെന്നേയ്ക്കുമായി നഷ്ടപെട്ടുകൊണ്ടിരിക്കുക മാത്രമാണിപ്പോൾ സംഭവിച്ചു കൊണ്ടിരിക്കുന്നതെന്ന തിരിച്ചറിവ്. പൊടികളുടെ ഉപയോഗമില്ലായിരുന്നെങ്കിലും വോഡ്ക്കയുടെ അളവുകൾ അമിതമാവുകയും ആഹാരക്കുറവും പാർപ്പിടമില്ലായ്മയും വീണ്ടും തളർത്തിയപ്പോൾ നിർബന്ധിത ആശുപത്രിവാസം ലഭിച്ചു. കൃത്യമായ പോഷകാഹാരവും സമയോചിതമായ മരുന്നും ഫലം നൽകി. പിന്നീടുള്ള മൂന്ന് മാസത്തെ മദ്യവിടുതൽ കേന്ദ്രത്തിലെ ജീവിതത്തിൽ നിന്നും ലഭിച്ച സുഹൃത്താണ് മാൽക്കം മാർഷൽ. അവന്റെയും ജീവിതം വല്യ വ്യത്യാസമില്ലെങ്കിൽ കൂടിയും ലൈംഗീക രോഗിയല്ലായിരുന്നു. മദ്യാസക്തിയിൽ നിന്നും മുക്തിനേടിയപ്പോൾ വീണ്ടും തെരുവിലെത്തി, എന്നാലും സഹായിക്കുവാൻ മാൽക്കമുണ്ടായിരുന്നതുകൊണ്ട് വല്ലപ്പോഴുമെങ്കിലും ജോലി ലഭിച്ചുകൊണ്ടിരുന്നു അതോടൊപ്പം രാത്രിയുറക്കം അഭയകേന്ദ്രങ്ങളിലുമാക്കി.\nമാൽക്കത്തിന്റെ മരുന്ന് കഴിക്കുവാൻ മറക്കരുതെന്ന കുറിപ്പ് കൈയ്യിൽ തന്നെവച്ചു നിവർന്നു കിടന്നു. ആരോ തോളിൽ തട്ടിവിളിച്ചു, കൺപോളകൾ തുറക്കുവാൻ സാധിക്കുന്നില്ല ചാടിയെണീറ്റ് ചുറ്റും നോക്കി കൂരിരുട്ട് നിറഞ്ഞതിനാലൊന്നും കാണുവാൻ സാധിക്കുന്നില്ലാ അപ്പോളാണവൾ റേച്ചൽ ഹോളി ആരെയും വശീകരിക്കുന്ന അവളുടെ മന്ദഹാസത്തോടെ കൈനീട്ടുന്നു, വർഷങ്ങളായുള്ള കാത്തിരിപ്പിനൊടുവിൽ അവളെത്തി കൈയ്യിൽ പിടിക്കുവാനും, മാറോടു ചേർക്കുവാനും മുന്നോട്ടാഞ്ഞതും ചിരിച്ചുകൊണ്ടവൾ തിരിഞ്ഞുനടന്നു. മറ്റൊന്നുമാലോചിക്കാതെ അവളുടെ പുറകെ ഇറങ്ങി നടന്നു. വശ്യമനോഹരമായ അവളുടെ ശരീരം വായുവിൽ ഒഴിവുകയായിരുന്നു, അഭയകേന്ദ്രത്തിന്റെ വാതിൽ തള്ളിത്തുറന്ന് പച്ചവേഷധാരികൾ അകത്തേയ്ക്കു കുതിക്കുന്നത് ശ്രദ്ധിക്കാതെ അവളോടൊപ്പമെത്തുവാൻ ഓടുകയായിരുന്നു. അഭയകേന്ദ്രത്തിന്റെ മുന്നിലുള്ള പ്രധാന പാതയിലെത്തി അവൾ വീണ്ടും തിരിഞ്ഞു നിന്നു. അടുത്തെത്തുവാൻ ശ്രമിച്ചപ്പോൾ അവൾ പാതയുടെ നടുവിലെയ്ക്ക് തെന്നിമാറി, അവളുടെ കൈകളിൽ പിടിക്കുവാനാഞ്ഞതും അവൾ നീലവെളിച്ചത്തിൽ അലിഞ്ഞഅപ്രത്യക്ഷമായി. ഏറെനേരം ചുറ്റും പരതിയെങ്കിലും കാണുവാൻ സാധിച്ചില്ല. നിരാശയോടെ തിരിഞ്ഞു നടന്നപ്പോൾ കണ്ടു രണ്ടുപച്ച വേഷധാരികൾ സ്‌ട്രെച്ചറിൽ അനങ്ങാതെ കിടക്കുന്ന നീണ്ട താടിയും മുടിയുമുള്ള ആരെയോ വാഹനത്തിൽ കയറ്റുന്നു. വിളിച്ചുകൂകുവാൻ ശ്രമിച്ചെങ്കിലും ശബ്ദം പുറത്തു വരുന്നില്ല, നിമിഷങ്ങൾക്കുള്ളിൽ സൈറൺ മുഴക്കി പായുവാൻ തുടങ്ങിയ ആംബുലൻസിന്റെ പുറകെ ഓടുവാൻ പോലും സാധിക്കാതെ കൈവീശിക്കൊണ്ട് ആഞ്ഞു വിളിച്ചു പക്ഷെ ശബ്ദം തൊണ്ടയിൽ തങ്ങിപ്പോയി.


അഞ്ചു കിലോമീറ്റർ ക്രച്ചസിൽ ഓടി മാരത്തോൺ ഫിനിഷ് ചെയ്ത് പ്രഭുവിന് ആശംസകൾ..! - OMF Media Live\nViral Viral Topics അഞ്ചു കിലോമീറ്റർ ക്രച്ചസിൽ ഓടി മാരത്തോൺ ഫിനിഷ് ചെയ്ത് പ്രഭുവിന് ആശംസകൾ..!\nഅഞ്ചു കിലോമീറ്റർ ക്രച്ചസിൽ ഓടി മാരത്തോൺ ഫിനിഷ് ചെയ്ത് പ്രഭുവിന് ആശംസകൾ..!\nഅഞ്ചു കിലോമീറ്റർ ക്രച്ചസിൽ ഓടി മാരത്തോൺ ഫിനിഷ് ചെയ്ത് മലയാളികൾക്ക് അഭിമാനമായ പ്രഭുവിന് ആശംസയുമായി നന്ദു മഹാദേവ. ഫേസ്ബുക്ക് കുറിപ്പിലൂടെയാണ് ആശംസയറിയിച്ചത്.\nനന്ദുവിന്റെ ഫേസ്ബുക്ക് പോസ്റ്റ് : അഞ്ചു കിലോമീറ്റർ ക്രച്ചസിൽ ഓടി മാരത്തോൺ ഫിനിഷ് ചെയ്ത് മലയാളികൾക്ക് അഭിമാനമായ മുത്തിന് പ്രഭുവിന് ആകട്ടെ പിന്തുണ !! അവൻ ഓടി.. ക്യാൻസർ വന്നപ്പോൾ മരിച്ചുപോകും എന്നു പറഞ്ഞവർക്ക് മുന്നിലൂടെ… കാലുകളിൽ ഒന്ന് മുറിച്ചു കളഞ്ഞപ്പോൾ ഇനി നീ നിവർന്ന് നിൽക്കില്ലെന്ന് പറഞ്ഞവർക്ക് മുന്നിലൂടെ.. മരണം വരെ കൂടെയുണ്ടാകും എന്നു പറഞ്ഞിട്ട് വീണുപോയപ്പോൾ ഉപേക്ഷിച്ചു പോയ കപട സ്നേഹത്തിന് മുന്നിലൂടെ..!! ചങ്ക് പറിച്ചു കൊടുത്തു കൂടെ നിൽക്കുന്ന കൂട്ടുകാരുടെ മുന്നിലൂടെ.. എന്നിട്ടിങ്ങനെ നിവർന്ന് നിൽക്കുമ്പോൾ നീ അഭിമാനമാണ് മുത്തേ.. മാതൃകയും..!!\nഅവൻ ഓടിയത് ഈ ക്രച്ചസുകളുടെ ബലത്തിലോ ഒരു കാലിന്റെ ബലത്തിലോ അല്ല..!! തിളങ്ങുന്ന ആത്മവിശ്വാസം കൊണ്ട് ഊതിക്കാച്ചിയ ഊർജ്ജം കൊണ്ടാണ്.. കൂട്ടുകാരുടെയും വീട്ടുകാരുടെയും സ്നേഹത്തിന്റെയും പ്രാർത്ഥനയുടെയും ഊർജ്ജത്തിലാണ്..!! ഇതാണ് അതിജീവനം !! ചേർത്ത് നിർത്തുന്നു മുത്തേ… നിന്റെ വിജയത്തിൽ ഞങ്ങളും അഭിമാനിക്കുന്നു.. ഇനിയും ഇനിയും ഉയരങ്ങളിൽ എത്താൻ സർവ്വേശ്വരൻ അനുഗ്രഹിക്കട്ടെ..!!\nPrevious articleഞാന് വഞ്ചിക്കപ്പെട്ടതായും അപമാനിക്കപ്പെട്ടതായും തോന്നുന്നു; സുജോയുടെ കാമുകി സഞ്ജന\nNext articleസ്ലിമ്മായി പുത്തൻ മേക്ക്ഓവറിൽ മീന; വൈറൽ ഫോട്ടോസ്


കോവിഡ് പ്രതിസന്ധിയില് ജോലി പോയി; യുവതിയുടെ കഴുത്തില് കത്തിവെച്ച് മാല കവര്‍ന്നു, പൊട്ടിച്ചത് മുക്കു - Samakalika Malayalam\nകോവിഡ് പ്രതിസന്ധിയില് ജോലി പോയി; യുവതിയുടെ കഴുത്തില് കത്തിവെച്ച് മാല കവര്‍ന്നു, പൊട്ടിച്ചത് മുക്കുപണ്ടം, അറസ്റ്റ്\nBy സമകാലിക മലയാളം ഡെസ്‌ക് | Published: 11th August 2021 09:44 AM |\nLast Updated: 11th August 2021 09:44 AM | A+A A- |\nതൃശ്ശൂര്: ചാലക്കുടിയില് കഴുത്തില് കത്തിവച്ച് സ്ത്രീയുടെ മാല കവര്‍ന്ന പ്രതിയെ നാട്ടുകാര് പിടികൂടി. സ്വകാര്യ ഇന്‍ഷുറന്‍സ് ഏജന്റിന്റെ ഓഫീസില് കയറി മാല പിടിച്ചുപറിച്ച് സ്ഥലത്തുനിന്ന് രക്ഷപ്പെടാന് നോക്കുന്നതിനിടെയാണ് നാട്ടുകാര് പിടികൂടിയത്. പാലക്കാട് മണ്ണാര്‍ക്കാട് കാഞ്ഞിരപ്പുഴ പൂഞ്ചോല സ്വദേശി മനു കുര്യനാണ് (33) പിടിയിലായത്.\nമാല കഴുത്തില് നിന്ന് ശക്തിയായി വലിച്ചെടുത്തതിനെ തുടര്‍ന്ന് ഇന്‍ഷുറന്‍സ് ഏജന്റായ സത്രീക്ക് കഴുത്തിന് പരിക്കേറ്റു. അതേസമയം ഇയാള് തട്ടിയെടുത്ത മാല മുക്കുപണ്ടമായിരുന്നു. ഇന്‍ഷുറന്‍സ് ഏജന്റായ സിന്ധു ജോസഫിന്റെ മാലയാണ് കവര്‍ന്നത്. കഴുത്തില് കത്തിവച്ച് മാല ഊരി നല്‍കാന് ആവശ്യപ്പെടുകയായിരുന്നു. മുക്കുപണ്ടമാണെന്ന് ഇവര് പറഞ്ഞെങ്കിലും പ്രതി പിടിവിടാന് കൂട്ടാക്കിയില്ല. മല ഊരിയെടുത്തതിന് ശേഷം സിന്ധുവിനെ തള്ളി താഴെയിട്ട് ഇയാള് രക്ഷപ്പെടാന് ശ്രമിച്ചു. ഇതിനിടെ ബഹളം കേട്ട് ഓടിയെത്തിയ നാട്ടുകാരാണ് മനുവിനെ പിടികൂടിയത്.\nതൃപ്പൂണിത്തുറയിലെ സ്വകാര്യ ഹോട്ടല് ജീവനക്കാരനായിരുന്ന മനു, കോവിഡ് കാരണം ഹോട്ടല് പൂട്ടിയതോടെ സാമ്പത്തിക പ്രതിസന്ധിയിലായി. അമ്മയില് നിന്ന് പണം വാങ്ങി മണ്ണാര്‍ക്കാട് ഒരു ഹോട്ടലില് താമസിച്ച് വരികായായിരുന്നു. പണം തീര്‍ന്നതോടെയാണ് കവര്‍ച്ചയ്ക്ക് ഇറങ്ങിയത്. ഇയാള് സമാനമായ രീതീയില് മറ്റ് രണ്ടിടത്ത് പിടിച്ചുപറിക്കാന് ശ്രമം നടത്തിയിരുന്നുവെന്ന് പൊലീസ് പറഞ്ഞു. കഴുത്തില് കത്തിവച്ചതിനെ തുടര്‍ന്ന് സിന്ധുവിന്റെ കഴുത്തിന് മുറുവേറ്റിട്ടുണ്ട്. കവര്‍ച്ചയ്ക്കിടെ ഇന്‍ഷുറന്‍സ് ഓഫീസിലെ ഉപകരണങ്ങളും പ്രതി തല്ലിത്തകര്‍ത്തിട്ടുണ്ട്.\nമോഷണം കവര്‍ച്ച കഴുത്തില് കത്തിവെച്ചു മുക്കുപണ്ടം അറസ്റ്റ് ചാലക്കുടി latest news latest malayalam news samakalika malayalam


ന്യൂഡല്‍ഹി (20-07-18) : നരേന്ദ്രമോദി സര്‍ക്കാരിന് എതിരേ പ്രതിപക്ഷം അവതരിപ്പിക്കുന്ന അവിശ്വാസ പ്രമേയത്തിന്മേലുള്ള വോട്ടെടുപ്പില് നിന്ന് ബി.ജെ.പിയുട പ്രമുഖ സഖ്യകക്ഷികളായ ബിജൂ ജനതാദളും ശിവസേനയും വിട്ടു നില്‍ക്കും. അവിശ്വാസ പ്രമേയത്തിന് എതിരേ വോട്ടു ചെയ്യാന് ഇന്നലെ വിപ്പു നല്‍കിയ ശിവസേന, ലോക്‌സഭ അവിശ്വാസപ്രമേയം ചര്‍ച്ചയ്ക്ക് എടുക്കുന്നതിന് തൊട്ടുമുമ്പായാണ് തീരുമാനം മാറ്റിയത്. അവിശ്വാസപ്രമേയത്തിലുള്ള വോട്ടെടുപ്പില് നിന്ന് വിട്ടുനില്‍ക്കാനുള്ള തീരുമാനം പാര്‍ട്ടി തലവന് ഉധവ് താക്കറെയാണ് എടുത്തത്. അവിശ്വാസ പ്രമേയ ചര്‍ച്ച തുടങ്ങുമ്പോഴാണ് തങ്ങള് സഭ ബഹിഷ്‌കരിക്കുകയാണെന്ന് ബിജൂ ജനതാദള് നേതാവ് ലോക്‌സഭയില് അറിയിച്ചത്.\nശിവസേനയും ബി.ജെ.ഡിയും മാറി നിന്നാലും അവിശ്വാസ പ്രമേയം പരാജയപ്പെടുമെന്നത് ഉറപ്പാണ്. പക്ഷേ, ബി.ജെ.പിയോടൊപ്പം നിന്നിട്ടുള്ള ബിജൂ ജനതാദളും ശിവസേനയും വിട്ടുനില്‍ക്കുന്നത് ബി.ജെ.പിക്ക് രാഷ്ട്രീയമായി കനത്ത തിരിച്ചടിയാണ്. ലോകസ്ഭാ തെരഞ്ഞെടുപ്പിലേക്ക് പോകുന്ന ബി.ജെ.പിക്ക് നിതീഷ് കുമാറിന്റെ നേതൃത്വത്തിലുള്ള ജനതാദള് (യു) അല്ലാതെ ജനപിന്തുണയുള്ള ഒരു പാര്‍ട്ടിയും കൂടെയില്ല. ലോക്‌സഭാ തെരഞ്ഞെടുപ്പിന്റെ തയ്യാറെടുപ്പുകള് തുടങ്ങുന്ന സാഹചര്യത്തില്, കാറ്റ് വീശുന്നത് ബി.ജെ.പിക്ക് എതിരേയാണെന്ന ശക്തമായ സൂചനകളാണ് ലോക്‌സഭയില് നിന്ന് ലഭിക്കുന്നത്.


കുവൈത്തും ലോകകപ്പ് ലഹരിയില് | Madhyamam\nHomechevron_rightSportschevron_rightOther Gameschevron_rightBadmintonchevron_rightകുവൈത്തും ലോകകപ്പ്...\ndate_range 15 Jun 2014 12:16 PM GMT\nകുവൈത്തും ലോകകപ്പ് ലഹരിയില്\nകുവൈത്ത് സിറ്റി: ലോകം മുഴുവൻ തുകൽപന്തിന് പിന്നാലെ ഓടിത്തുടങ്ങിയതോടെ കുവൈത്തും ഫുട്ബാൾ ലഹരിയിലമ൪ന്നു. ലോകകപ്പിന് കിക്കോഫ് കുറിച്ച് സാവോപോളോ അരീനയിൽ വ്യാഴാഴ്ച രാത്രി വിസിൽ ഉയ൪ന്നതോടെ തന്നെ കുവൈത്തിലെ കളിപ്രേമികളുടെ രാവുകൾ പകലായിത്തുടങ്ങിയിരുന്നു. ആദ്യദിനം ആതിഥേയരായ ബ്രസീൽ ജയത്തോടെ തുടക്കമിടുകയും രണ്ടാംദിനം കൊമ്പന്മാരായ സ്പെയിനിനെ ഹോളണ്ട്് നിലംപരിശാക്കുകയും ചെയ്തതോടെ ലോകകപ്പ് ജ്വരം രാജ്യത്താകമാനം പട൪ന്നുപിടിച്ചുകഴിഞ്ഞു.\nരാജ്യത്തെ സ്വദേശികളും വിദേശികളും ഒന്നാകെ ഇപ്പോൾ ബ്രസൂക്കക്ക് പിറകെയാണ്. നാലാൾ കൂടുന്നിടത്തെല്ലാം ച൪ച്ച ഇതൊന്നുമാത്രം. ആദ്യ രണ്ട് ദിനങ്ങളിലെ കളികൾ ഒഴിവുദിവസങ്ങൾക്ക് മുമ്പുള്ള രാത്രികളിലായതിനാൽ രാജ്യത്തെ ഓഫീസുകളിലെ ഹാജ൪ നിലയെ എങ്ങനെ ബാധിക്കുമെന്ന് പറയാറായിട്ടില്ല. ഇന്ന് മുതൽ ഓഫീസുകളിൽ സ്വദേശി ഹാജ൪ നില നന്നേ കുറയാനാണ് സാധ്യത. ഗ്രൂപ്പ് ഘട്ടം തീരുന്നതുവരെ മിക്ക ദിവസങ്ങളിലും മൂന്ന് കളികൾ വരെയുള്ളതിനാൽ എല്ലാ കളിയും കാണണമെങ്കിൽ രാത്രി മുഴുവൻ ഉറക്കമിളക്കണം. ഇത് ഓഫീസുകളിലെ ഹാജ൪ നിലയെ ബാധിക്കും. സ്വദേശികളിൽ പലരും പിറ്റേന്ന് അവധി തന്നെയെടുക്കുമെങ്കിൽ വരുന്നവരിൽ തന്നെ ഭൂരിഭാഗവും വൈകിയാവും എത്തുക.\nസ്വദേശികളിൽ മിക്കവരും വീടുകളിൽ വലിയ ടെലിവിഷൻ അടക്കമുള്ള സൗകര്യങ്ങളുള്ളവരാണെങ്കിലും മറ്റു സ്ഥലങ്ങളിൽ കൂടിയിരുന്ന് കളി ആസ്വദിക്കാൻ ഇഷ്ടപ്പെടുന്നവരാണ്. ഉദ്ഘാടന ദിവസം രാജ്യത്തിൻെറ മിക്ക ഭാഗത്തെയും ശീശകളിലും മഖ്ഹകളിലും വൻതിരക്കാണ് അനുഭവപ്പെട്ടത്. ഒഴിവുദിവസത്തിൻെറ തലേന്നായ വ്യാഴാഴ്ച രാത്രിയായിരുന്നു കളിയെന്നതിനാൽ മിക്കവരും പുറത്തിറങ്ങി കളി കാണാനാണ് താൽപര്യപ്പെട്ടത്. നാട്ടിലെ പോലെ ബിഗ് സ്ക്രീനിൽ കളി കാണാൻ പ്രത്യേക സൗകര്യമൊരുക്കുന്ന പതിവില്ളെങ്കിലും മിക്ക കടകളിലെയും ടെലിവിഷനുകൾ ബിഗ് സ്ക്രീനിന് തുല്യംതന്നെ.\nമലയാളികൾ കൂടുതലും താമസയിടങ്ങളിൽതന്നെയിരുന്നാണ് കളികൾ ആസ്വദിക്കുന്നത്. ബാച്ചില൪ റൂമുകളിലാണ് കളി കാണൽ ആഘോഷമാവുക. വിവിധ രാജ്യങ്ങളുടെ ആരാധക൪ അവരവുടെ ജഴ്സികളണിഞ്ഞ് ആരവങ്ങളുമായാണ് രംഗം കൊഴുപ്പിക്കുന്നത്. ചൂടുപിടിച്ച വാഗ്വാദങ്ങളും തലനാരിഴ കീറിയുള്ള ച൪ച്ചകളുമൊക്കെയായി ആസ്വാദനം പലപ്പോഴൂം കളി വിട്ട് കാര്യമാവുന്നു. സൂക്ഷ്മ വിശകലനങ്ങളുമായി കളി വിശാരദന്മാരാവുന്നവരും തന്ത്രങ്ങൾക്ക് മറുതന്ത്രങ്ങളോതി കോച്ചുകളാവുന്നവരുമൊക്കെ സജീവം.\nകളി നടക്കുന്നത് ബ്രസീലിലും കാണുന്നത് ടെലിവിഷനിലുമാണെങ്കിലും അതിലും വലിയ കളി നടക്കുന്നത് സോഷ്യൽ മീഡിയയിലാണ്. നാട്ടിലെപ്പോലെ ഇഷ്ടതാരങ്ങളുടെയും ടീമുകളുടെയും ഫ്ളക്സുകളയ൪ത്തിയും റോഡ് ഷോ നടത്തിയും ആവേശം കാണിക്കാൻ അവസരമില്ലാത്തതിനാൽ മലയാളികൾ ഇവയുടെയെല്ലാം സങ്കടം തീ൪ക്കുന്നത് സോഷ്യൽ മീഡിയയിൽ തന്നെ. കുവൈത്തികളുടെ ‘എറ്റുമുട്ടൽ’ തങ്ങളുടെ ഇഷ്ടതോഴനായ ട്വിറ്ററിലാണെങ്കിൽ മലയാളികളുടെ ‘കളിമൈതാനം’ ഫെയ്സ്് ബുക്കും വാട്സ്ആപ്പുമാണ്. ടീമുകളുടെ ആരാധക൪ തമ്മിലുള്ള കൊമ്പുകോ൪ക്കലും ഇഷ്ട കളിക്കാ൪ക്ക് അഭിവാദ്യമ൪പ്പിക്കലുമൊക്കെയായി ലോകകപ്പിന് പന്തുരുണ്ട് തുടങ്ങുംമുമ്പെ തുടങ്ങിയ സോഷ്യൽ നെറ്റ്വ൪ക്കിങ് സൈറ്റുകളിലെ ‘യുദ്ധം’ കളി തുടങ്ങിയതോടെ വിജയിച്ച ടീമുകൾക്കുവേണ്ടി വീരവാദം മുഴക്കലും തോറ്റ ടീമുകൾ തിരിച്ചുവരുമെന്ന വീമ്പുപറച്ചിലുമായി മുന്നേറുകയാണ്. ഒരുമാസക്കാലം നീളുന്ന ടൂ൪ണമെൻറിനോളം തന്നെ നീ്ളും വെ൪ച്വൽ വേൾഡിലെ ലോകകപ്പും.


മി ടൂ കാംപയിനില് കുടുങ്ങി വികാസ് ബാഹ്‌ലും ചേതന് ഭഗതും\nWed Jan 23 2019 14:46:06 GMT+0530 (IST)\nന്യൂഡല്‍ഹി: പ്രമുഖരുടെ ലൈംഗികാതിക്രമങ്ങള് തുറന്നുപറയുന്ന മി ടൂ കാംപയിനില് കുടുങ്ങി പ്രമുഖ നോവലിസ്റ്റ് ചേതന് ഭഗത്, ഹോളിവുഡ് സംവിധായകന് വികാസ് ബാഹ്ല്, ടൈംസ് ഓഫ് ഇന്ത്യ മുന് എക്‌സിക്യൂട്ടീവ് എഡിറ്ററും ഡിഎന്‍എ എഡിറ്റര് ഇന് ചീഫുമായ ഗൗതം അധികാരി എന്നിവര്. ഇവരുടെ വാക്കാലുള്ളതും അല്ലാത്തതുമായ ലൈംഗികാതിക്രമങ്ങളെ സംബന്ധിച്ചു സോഷ്യല് മീഡിയയിലാണ് സ്ത്രീകള് തുറന്നുപറച്ചില് നടത്തിയിരിക്കുന്നത്.\nപ്രമുഖ ബോളിവുഡ് സിനിമയായ 'ക്വീനി'ന്റെ സംവിധായകനാണു വികാസ് ബാഹ്ല്. പ്രൊഡക്ഷന് കമ്പനിയായ ഫാന്റം ഫിലിംസിലെ മുന് ജീവനക്കാരിയാണു വികാസിനെതിരേ ആരോപണം ഉന്നയിച്ചിരിക്കുന്നത്. വികാസ്, അനുരാഗ് കശ്യപ്, വിക്രമാദിത്യ മോട്‌വാന്, മധു മന്റേന എന്നിവരുടേതാണ് കമ്പനി.\n2015 മെയില് ഗോവയിലെ ഒരു ഹോട്ടലില് വച്ച് വികാസ് തന്നോടു മോശമായി പെരുമാറിയെന്നാണു പെണ്‍കുട്ടിയുടെ ആരോപണം. ഇക്കാര്യത്തെക്കുറിച്ചു താന് അനുരാഗ് കശ്യപിനോട് പരാതി പറഞ്ഞെങ്കിലും നടപടിയൊന്നുമുണ്ടായില്ല. 2017ല് താല് കമ്പനി വിട്ടെന്നും പെണ്‍കുട്ടി എഴുതി. ഇക്കാര്യം കശ്യപ് സ്ഥിരീകരിച്ചു. ഉണ്ടായതു തെറ്റായ കാര്യമാണെന്നും അത് അന്നു ശരിയായി കൈകാര്യം ചെയ്യുന്നതില് തങ്ങള് പരാജയപ്പെട്ടെന്നും കാശ്യപ് എഴുതി. ഇക്കാര്യത്തില് എനിക്കു എന്നെ മാത്രമേ കുറ്റപ്പെടുത്താന് കഴിയൂ. അവള്‍ക്ക് എക്കാലത്തും തങ്ങളുടെ പിന്തുണയുണ്ടാവും. ബാഹ്ല് അവരോട് തെറ്റാണു ചെയ്തത്. തെറ്റ് തിരുത്തലിന്റെ വഴിയിലാണു തങ്ങള്. തിരുത്താന് കഴിയുന്നതു ചെയ്യുമെന്നും കാശ്യപ് എഴുതി. ബാഹ്‌ലിന് വിമര്‍ശനവുമായി ഹിന്ദി സിനിമാ രംഗത്തെ നിരവധി പേര് രംഗത്തെത്തി.\nഎഴുത്തുകാരനായ ചേതന് ഭഗത് തന്നോടു മോശമായി സംസാരിക്കുന്ന ചാറ്റിന്റെ സ്‌ക്രീന് ഷോട്ടുമായാണ് മറ്റൊരു പെണ്‍കുട്ടി തന്റെ അനുഭവം സോഷ്യല് മീഡിയയില് പങ്കുവച്ചത്. താന് നിരുല്‍സാഹപ്പെടുത്തിയിട്ടും അത് തുടര്‍ന്നുവെന്ന് കുറ്റപ്പെടുത്തി. പറ്റിപ്പോയെന്നും മാപ്പു ചോദിക്കുന്നതായും ഇതു സംബന്ധിച്ച് ചേതന് ഭഗത് ഫേസ്ബുക്കില് കുറിച്ചു. ഈ സ്‌ക്രീന് ഷോട്ട് ശരിയായതാണ്. പെണ്‍കുട്ടി തന്റെ മാപ്പപേക്ഷ സ്വീകരിക്കുമെന്നാണു കരുതുന്നത്. മോശമായ ബന്ധം ഉദ്ദേശിച്ചിരുന്നില്ലെന്നും സംഭവിച്ച കാര്യങ്ങള് ഭാര്യയോടു കുറ്റസമ്മതം നടത്തിയിട്ടുണ്ടെന്നും ചേതന് ഭാവത് പറഞ്ഞു.\nഡിഎന്‍എ എഡിറ്റര് ഇന് ചീഫ് ഗൗതം അധികാരി സമ്മതമില്ലാതെ തന്നെ ചുംബിച്ചുവെന്നാണ് ഒരു പെണ്‍കുട്ടിയുടെ വെളിപ്പെടുത്തല്. എന്നാല് തനിക്കങ്ങനെയൊരു സംഭവം ഓര്‍മയില്ലെന്നാണു ഗൗതമിന്റെ മറുപടി. പെണ്‍കുട്ടി തന്റെ സഹപ്രവര്‍ത്തകയാണെന്നും അവരോട് എക്കാലത്തും നന്നായി മാത്രമേ പെരുമാറിയിട്ടുള്ളൂവെന്നും ഗൗതം പറഞ്ഞു.\nടൈംസ് ഓഫ് ഇന്ത്യയുടെ ഹൈദരാബാദ് റസിഡന്റ് എഡിറ്റര് കെ ആര് ശ്രീനിവാസനെതിരായും ഒരു പെണ്‍കുട്ടി വെളിപ്പെടുത്തല് നടത്തി. ശ്രീനിവാസന് തന്നോട് ലൈംഗികാതിക്രമത്തിനു മുതിര്‍ന്നെന്നാണ് വെളിപ്പെടുത്തല്. സംഭവത്തെക്കുറിച്ചു ജോലിസ്ഥലത്തെ ലൈംഗികാതിക്രമം പരിശോധിക്കുന്നതിനുള്ള ആഭ്യന്തര സമിതി അന്വേഷിക്കുമെന്ന് ടൈംസ് ഓഫ് ഇന്ത്യ നടത്തിപ്പുകാരായ ബിസിസിഎല് വ്യക്തമാക്കി. അന്വേഷണത്തോട് സഹകരിക്കുമെന്ന് ശ്രീനിവാസന് പറഞ്ഞു.\nഹിന്ദുസ്ഥാന് ടൈംസിന്റെ നാഷനല് പൊളിറ്റിക്കല് എഡിറ്റര് പ്രശാന്ത് ഝ, ബിസിനസ് സ്റ്റാന്‍ഡേര്‍ഡ് റിപോര്‍ട്ടര് മായന്‍ക് ജെയിന് തുടങ്ങിയവര്‍ക്കെതിരേയും ആരോപണം ഉയര്‍ന്നിട്ടുണ്ട്. നടന് നാനാ പടേക്കര് 2008ല് സിനിമാ ഷൂട്ടിങ്ങിനിടെ ലൈംഗികാതിക്രമം കാട്ടിയെന്ന തനുശ്രീ ദത്തയുടെ ആരോപണത്തിനു പിന്നാലെയാണു പ്രമുഖര്‍ക്കെതിരേ വെളിപ്പെടുത്തലുകളുണ്ടായത്.


സൗദിയില് അപകടത്തില് പരിക്കേറ്റ മലയാളിക്ക് 14 ലക്ഷത്തോളം രൂപ നഷ്ടപരിഹാരം. | Breaking News from Kerala Districts India and World. News Sports News Cricket News Updates\nJan 23, 2022 04:44 PM | By Vyshnavy Rajan\nറിയാദ് : സൗദി അറേബ്യയില് പബ്ലിക് ട്രാന്‍സ്‌പോര്‍ട്ടേഷന് ബസ് മറിഞ്ഞ് പരിക്കേറ്റ മലയാളിക്ക് 14 ലക്ഷത്തോളം രൂപ (75000 റിയാല്) നഷ്ടപരിഹാരം. രണ്ട് വര്‍ഷം മുമ്പ് സാപ്റ്റ്‌കോ ബസ് മറിഞ്ഞ് അപകടം പറ്റിയ കേസില് ആലപ്പുഴ സ്വദേശി സെബാസ്റ്റ്യന് ജോസഫിനാണ് ഇത്രയും തുക നഷ്ടപരിഹാരം ലഭിച്ചത്.\nറിയാദില് നിന്ന് 230 കിലോമീറ്ററകലെ ദവാദ്മിയിലേക്ക് പോകുമ്പോള് വഴി മധ്യേ മറാത്ത് പട്ടണത്തില് വെച്ച് ബസ് മറിയുകയും അതേ തുടര്‍ന്ന് വലതുകാലിന് ഗുരുതരമായി പരിക്കേല്‍ക്കുകയും ചെയ്യുകയായിരുന്നു. റിയാദ് ജനറല് കോടതിയാണ് നഷ്ടപരിഹാരം വിധിച്ചത്.\n2019 ഡിസംബര് 18നാണ് അപകടം നടന്നത്. മറാത്തിലെത്തുന്നതിന് മുമ്പെയുള്ള വളവില് ശക്തമായ മഴയെ തുടര്‍ന്ന് റോഡില് വെള്ളക്കെട്ടുള്ള സമയമായിരുന്നു. നിയന്ത്രണം വിട്ട ബസ് ഇലക്ട്രിക് പോസ്റ്റിലിടിച്ച് മറിഞ്ഞു. വലതു കാല് പാദം മുറിഞ്ഞുപോയ സ്ഥിതിയില് ബസില് നിന്ന് തെറിച്ചുവീഴുകയായിരുന്നു ഇദ്ദേഹം.\nസീറ്റിന്റെ കമ്പികള്‍ക്കിടയില് പെട്ടാണ് വലത് കാലിന്റെ മുന്‍ഭാഗം വിരലുകളടക്കം അറ്റുപോയത്. വലതുകാലിന് ഗുരുതരമായി പരിക്കേറ്റ സെബാസ്റ്റ്യനെ റെഡ്ക്രസന്റ് അധികൃതര് ശഖ്‌റാ ജനറല് ആശുപത്രിയില് പ്രവേശിപ്പിച്ചു. പരിക്ക് ഭേദമാവാത്തതിനെ തുടര്‍ന്ന് ഇദ്ദേഹത്തെ 19 ദിവസത്തിന് ശേഷം നാട്ടിലേക്ക് കൊണ്ടുപോയി.\nമൂന്നു മാസത്തെ വിദഗ്ധ ചികിത്സക്ക് ശേഷം വലതു കാലിന്റെ ശേഷി വിണ്ടെടുക്കാനായി. കൃത്രിമ പ്രൊസ്‌തെസിസിന്റെ സഹായത്തോടെ അദ്ദേഹത്തിന് സാധാരണ രീതിയില് നടക്കാന് സാധിച്ചു. പിന്നീട് കോവിഡ് പ്രതിസന്ധിയില് അന്താരാഷ്ട്രവിമാന വിലക്കുകള് മൂലം 10 മാസത്തോളം നാട്ടില്‍തന്നെ തുടര്‍ന്നു.\nശേഷം റിയാദിലെത്തി ജോലിയില് പ്രവേശിക്കുകയും ചെയ്തു. എന്നാല് അപകടം കാരണമുള്ള നഷ്ടപരിഹാരത്തുക സംബന്ധിച്ച് യാതൊരു അറിവുമില്ലായിരുന്ന ഇദ്ദേഹം സുഹൃത്ത് വഴി റിയാദ് കെ.എം.സി.സി വെല്‍ഫയര് വിംഗ് ചെയര്‍മാന് സിദ്ദീഖ് തുവ്വൂരുമായി ബന്ധപ്പെടുകയായിരുന്നു.\nനഷ്ടപരിഹാരം എങ്ങനെ ലഭിക്കണമെന്നതിനെ കുറിച്ച് സിദ്ദീഖ് വിശദമായി ഇദ്ദേഹത്തിന് പറഞ്ഞു കൊടുത്തു. അതു പ്രകാരം മറ്റൊരു സുഹൃത്ത് വഴി കേസ് കോടതിയില് ഫയല് ചെയ്തു. കേസുമായി ബന്ധപ്പെട്ട് റിയാദ് കോടതിയിലും മറാത്ത് പോലീസ് സ്റ്റേഷനിലും കോടതിയിലും നിരവധി പ്രാവശ്യം കയറിയിറങ്ങി.\nAlso read: മലയാളി നഴ്സ് നാട്ടിൽ നിര്യാതയായി\nഓരോ ഘട്ടത്തിലും സിദ്ദീഖിന്റെ സഹായവും ഉണ്ടായിരുന്നു. ഒടുവില് നഷ്ടപരിഹാരമായി സാപ്റ്റ്‌കോ കമ്പനി 75000 റിയാല് നല്‍കാന് കോടതി വിധിച്ചു. കഴിഞ്ഞ ദിവസം പണം ലഭിക്കുകയും ചെയ്തു.\n14 lakh compensation for Malayalee injured in accident in Saudi


ഒത്തുകളി; മൂന്ന് ശ്രീലങ്കന് ക്രിക്കറ്റ് താരങ്ങള് ഐസിസി അന്വേഷണം നേരിടുന്നുവെന്ന് കായിക മന്ത്രി\n4 Jun 2020 9:10 AM GMT\nവാതുവെപ്പുകാര്‍ക്കു വേണ്ടി മത്സരം ഒത്തുകളിച്ചെന്ന ആരോപണത്തെ തുടര്‍ന്ന് മൂന്ന് ശ്രീലങ്കന് ക്രിക്കറ്റ് കളിക്കാര്‍ക്കെതിരെ ഐസിസി അന്വേഷണം ആരംഭിച്ചു. ശ്രീലങ്കന് കായിക മന്ത്രി ഡുല്ലാസ് അലഹപ്പെരുമയാണ് ഇക്കാര്യം വെളിപ്പെടുത്തിയത്. മുന് കളിക്കാരാണോ അതോ ഇപ്പോഴത്തെ കളിക്കാരാണോ അന്വേഷണ പരിധിയിലുള്ളതെന്ന് മന്ത്രി വ്യക്തമാക്കിയില്ല. ശ്രീലങ്കന് പേസ് ബോളര് ഷേഹന് മധുഷങ്ക മയക്കുമരുന്ന് കടത്തിന് പിടിക്കപ്പെട്ട സംഭവത്തോടു പ്രതികരിക്കുകയായിരുന്നു മന്ത്രി. ഇതിനിടെയാണ് മൂന്നു താരങ്ങള് വാതുവയ്പ്പിന് ഐസിസി അന്വേഷണം നേരിടുന്നുണ്ടെന്നും അദ്ദേഹം വെളിപ്പെടുത്തിയത്.\nഅതേസമയം നിലവില് കളിച്ചുകൊണ്ടിരിക്കുന്ന കളിക്കാര്‍ക്കെതിരെ അന്വേഷണമില്ലെന്നാണ് ശ്രീലങ്കന് ക്രിക്കറ്റിന്റെ വിശദീകരണം. ഐസിസി അഴിമതിവിരുദ്ധ സമിതി അന്വേഷിക്കുന്നത് മൂന്ന് മുന് ക്രിക്കറ്റ് താരങ്ങള്‍ക്കെതിരെയാണെന്നും ഇവരെക്കുറിച്ചായിരിക്കാം മന്ത്രി പറഞ്ഞതെന്നും ശ്രീലങ്കന് ക്രിക്കറ്റ് പറയുന്നു. ശ്രീലങ്കന് ദേശീയ ടീമില് കളിച്ച ബൗളര് ഷെഹാന് മധുശങ്കയെ മയക്കുമരുന്നു കേസില് പിടിക്കപ്പെട്ടത് ദു:ഖകരമായ കാര്യമാണിതെന്നും രാജ്യം മധുശങ്കയില് വലിയ പ്രതീക്ഷയര്‍പ്പിച്ചിരുന്നെന്നും മന്ത്രി ഡുല്ലാസ് അലഹപ്പെരുമ പറഞ്ഞു. സുഹൃത്തിനൊപ്പം കാറില് സഞ്ചരിക്കവെയാണ് മധുശങ്ക പോലീസ് പിടിയിലാകുന്നത്. താരത്തില് നിന്നും ഹെറോയ്ന് പിടിച്ചെടുക്കുകയും ചെയ്തിരുന്നു. ഇതേതുടര്‍ന്ന് മധുശങ്കയുമായുള്ള ക്രിക്കറ്റ് കരാര് റദ്ദാക്കുകയും ചെയ്തു.\nരാജ്യത്ത് ക്രിക്കറ്റിന്റെ വളര്‍ച്ചയ്ക്കായി വലിയ പരിപാടികള് ആസൂത്രണം ചെയ്തിട്ടുണ്ട്. മുന്‍നിര കളിക്കാര് വിരമിച്ചതിനെതുടര്‍ന്ന് അന്താരാഷ്ട്ര തലത്തില് ശ്രീലങ്കന് ക്രിക്കറ്റിന്റെ പെരുമ നഷ്ടപ്പെട്ടിരിക്കുന്നതിലാണ് സര്‍ക്കാര് തലത്തിലെ ഇടപെടലുകള്. നേരത്തെ കോടികള് മുടക്കിയുള്ള പുതിയ സ്റ്റേഡിയത്തിനായുള്ള സര്‍ക്കാര് തീരുമാനം പിന്‍വലിച്ചിരുന്നു.


Mollywood Box Office, Malayalam, Salt And Pepper, Rathinirvedam, ബോക്‌സ് ഓഫീസ്, മലയാളം, സാള്‍ട്ട് ആന്റ് പെപ്പര്, രതിനിര്‍വേദം, - Malayalam Filmibeat\nസാള്‍ട്ട് ആന്റ് പെപ്പറും3കിങ്‌സും മുന്നില്\n| Published: Tuesday, August 2, 2011, 11:44 [IST]\nപരാജയപരമ്പരകള്‍ക്ക് ശേഷം മോളിവുഡ് ബോക്‌സ് ഓഫീസില് വീണ്ടും വിജയത്തിളക്കം. സൂപ്പര്‍സ്റ്റാറുകളും മുതിര്‍ന്ന സംവിധായകരും മുട്ടുമടക്കുമ്പോള് ഒരുകൂട്ടം നവാഗതരും രണ്ടാംനിരക്കാരുമാണ് ബോക്‌സ് ഓഫീസിന് ആശ്വാസമേകുന്നത്.\nവിജയത്തിന്റെ പുതിയ രുചിക്കൂട്ടുകളുമായെത്തിയ സാള്‍ട്ട് ആന്റ് പെപ്പറാണ് തിയറ്റര് കളക്ഷനില് മികച്ചുനില്‍ക്കുന്നത്. വ്യത്യസ്ത ട്രീറ്റ്‌മെന്റുമായെത്തിയ സിനിമ സൂപ്പര്‍ഹിറ്റ് ലിസ്റ്റില് കയറിക്കഴിഞ്ഞു. 1.40 കോടിയ്ക്ക പൂര്‍ത്തിയായ സിനിമയ്ക്ക് 1.62 കോടി രൂപ തിയറ്റര് ഷെയര് വന്നിട്ടുണ്ട്. വൈഡ് റിലീസിങിന്റെ കാലത്ത് വെറും 40 സെന്ററുകളില് നിന്നാണ് സാള്‍ട്ട് ആന്റ് പെപ്പര് പണംവാരുന്നത്.\nചിരിയ്ക്കുകയെന്ന ഉദ്ദേശത്തോടെ മാത്രം വരുന്നവരെ രസിപ്പിയ്ക്കുന്ന വികെ പ്രകാശിന്റെ ത്രീ കിങ്‌സാണ് രണ്ടാംസ്ഥാനത്ത്. യുവതാരങ്ങളെ അണിനിരത്തിയൊരുക്കിയ സിനിമ ഭേദപ്പെട്ട പ്രകടനമാണ് കാഴ്ചവെയ്ക്കുന്നത്.\nഅതേ സമയം ഏറെ പ്രതീക്ഷകളോടെ തിയറ്ററുകളിലെത്തിയ ചാപ്പ കുരിശിന് ബോക്‌സ് ഓഫീസില് ചലനം സൃഷ്ടിയ്ക്കാനായില്ല. യുവനിരയാണ് സിനിമയുടെ അണിയറയില് പ്രവര്‍ത്തിച്ചതെങ്കിലും ലേശം സീരിയസ്സായ പ്രമേയം കൈകാര്യം ചെയ്യുന്ന സിനിമ് പ്രേക്ഷകരില് ചലനം സൃഷ്ടിയ്ക്കാന് കഴിയാതെ ഹിറ്റ് ചാര്‍ട്ടില് നിന്നും പുറത്തായി.\nതെന്നിന്ത്യന് താരം തമന്നയുടെ ഗ്ലാമര് പരമാവധി മുതലാക്കുന്ന തെലുങ്ക് ഡബ് ചിത്രം 100% ലൗ ആണ് തിയറ്ററുകളില് നേട്ടമുണ്ടാക്കുന്ന മറ്റൊരു സിനിമ. ഇതിന് പുറമെ റിലീസിങ് സെന്ററുകളില് വമ്പന് ലാഭം കൊയ്ത രതിനിര്‍വേദം ഇപ്പോഴും മികച്ച കളക്ഷനോടെ ബി, സി കേന്ദ്രങ്ങളില് തുടരുന്നുണ്ട്. അതേസമയം സുരേഷ് ഗോപിയുടെ ആക്ഷന് ചിത്രമായ കളക്ടര് ശരാശരി കളക്ഷന് മാത്രമാണ് നേടുന്നത്.\nMORE ബോക്‌സ് ഓഫീസ് NEWS\nആമീര് ഖാന്റെ ഇത്രയധികം സിനിമകള് ബോക്‌സ് ഓഫീസില് പരാജയമായിരുന്നോ ??\nറോക്ക് ഓണ്2ബോക്‌സോഫീസില് ഹിറ്റാവുമോ?\nബോക്‌സോഫീസില് ആദ്യദിനം കോടികള് നേടിയ ഒന്‍പത് ചിത്രങ്ങള്\nRead more about: ബോക്‌സ് ഓഫീസ് മലയാളം രതിനിര്‍വേദം സാള്‍ട്ട് ആന്റ് പെപ്പര് box office malayalam rathinirvedam salt and pepper\nAfterarow of flops, finallyamovie has opened to very good responses and initials. Aashiq Abu's 'Salt'N Pepper' is the new movie that has become the talk of the town with its very interesting premise and execution\nStory first published: Tuesday, August 2, 2011, 11:44 [IST]


മുരളിയുടെ സത്യപ്രതിജ്ഞ ഫിബ്രവരി 11ന്? | Murali may be sworn in on February 11 - Malayalam Oneindia\n3 min ago മരട് ഫ്ലാറ്റ് വിഷയം; രാഷ്ട്രപതിയെ സമീപിക്കും, ജുഡീഷ്യൽ അന്വേഷണം വേണമെന്ന് ക്രെഡായ്!\n18 min ago ലോക്‌സഭാ പാനല് മുന്നറിയിപ്പ് നല്‍കിയിട്ടും ഔദ്യോഗിക ബംഗ്ലാവ് ഒഴിയാതെ 80 ഓളം മുന് എംപിമാര്\n19 min ago ചന്ദ്രയാന് -2: വിക്രം ലാന്‍ഡര് തലകീഴായി വീണതെങ്ങനെ?\n24 min ago ഇന്ത്യയ്ക്കെതിരെ ആണവായുധ ഭീഷണിയുമായി വീണ്ടും ഇമ്രാന് ഖാന്, പാകിസ്താന് മറുപടിയുമായി രാജ്നാഥ് സിംഗ്\nമുരളിയുടെ സത്യപ്രതിജ്ഞ ഫിബ്രവരി 11ന്?\nPublished: February72004, 23:53 [IST]\nകൊച്ചി: കെ. മുരളീധരന് ഫിബ്രവരി 11ന് മന്ത്രിയായി സത്യപ്രതിജ്ഞ ചെയ്തേക്കുമെന്ന് സൂചന. മുരളിയോട് അടുത്ത വൃത്തങ്ങളിലാണ് ഈ അഭ്യൂഹമുള്ളത്.\nമിക്കവാറും അദ്ദേഹം സുല്‍ത്താന് ബത്തേരിയില് നിന്ന് നിയമസഭാ സീറ്റിലേക്ക് മത്സരിച്ചേക്കുമെന്നറിയുന്നു. മുസ്ലിം ലീഗ് വാഗ്ദാനം ചെയ്ത തിരൂര് എന്ന സുരക്ഷിതമണ്ഡലം സ്വീകരിക്കേണ്ട എന്ന കരുണാകരന്റെ നിലപാടാണ് മറ്റൊരു മണ്ഡലം തേടാന് ഐ ഗ്രൂപ്പിന് പ്രേരണയാകുന്നത്.\nസുല്‍ത്താന് ബത്തേരിയിലെ ഇപ്പോഴത്തെ എംഎല്‍എ എന്.ഡി. അപ്പച്ചന് കരുണാകരന്റെ ഉറച്ച അനുയായിയാണ്. അതിനാല് ഇദ്ദേഹം സ്ഥാനം ഒഴിഞ്ഞുകൊടുക്കും. ഫാദര് മത്തായി നൂറനാലിനെ 10,000 വോട്ടുകളുടെ ഭൂരിപക്ഷത്തിനാണ് ഇവിടെ അപ്പച്ചന് തോല്പിച്ചത്.\nപാര്‍ലമെന്റ് തിരഞ്ഞെടുപ്പില് മത്സരിച്ചപ്പോള് സുല്‍ത്താന് ബത്തേരിയില് നിന്ന് മുരളിയ്ക്ക് എതിര്‍സ്ഥാനാര്‍ത്ഥി സി.എം. ഇബ്രാഹിമിനേക്കാള് 6,000 വോട്ടുകള് കൂടുതല് ലഭിച്ചിരുന്നു.\nStory first published: Saturday, February 7, 2004, 23:53 [IST]


സ്വം: ഇസ്ലാം, രാഷ്ട്രീയം, മഹല്ല്\nഇസ്ലാം, രാഷ്ട്രീയം, മഹല്ല്\nഒരു ശരിയായ ഇസ്ലാമിക സമൂഹത്തിന്റെ സ്രിഷ്ടിപ്പിന്റെതായ ആകുലതകൾ യശശരീരനായ\nകെടി അബ്ദു റഹീം സാഹിബുമായി പങ്കു വെക്കുമ്പൊൾ അദ്ദേഹം പറഞ്ഞ ഒരു\nകഥയുണ്ട് . ഒരു നാട്ടിലെ ആൾകാരെല്ലാം കൂടി ഒരു കുളം കുഴിക്കാൻ\nതീരുമാനിച്ചു. നാട്ടുകാർകു അത്യാവശ്യമായിരുന്നു അത്. പക്ഷെ കുളം\nകുഴിക്കാനുദ്ദേശിച്ച സ്ഥലം ആകെ കാടു പിടിച്ചു വ്രിത്തികേടായി\nകിടക്കുകയാണ്. അങ്ങിനെ ആദ്യം അവർ കാടു വ്രിത്തിയാക്കാൻ തീരുമാനിച്ചു.\nപണിയും തുടങ്ങി. അങ്ങിനെ വ്രിത്തിയാക്കി കൊണ്ടിരിക്കേ ഒരു തലമുറ കഴിഞ്ഞു\nപോയി. അടുത്ത തലമുറ കാണുന്നതു മുൻപെ പറന്ന പക്ഷികൾ കാടു\nവ്രിത്തിയാക്കുന്നതായിരുന്നു. അവരും ആ പണിയിൽ തന്നെ ഏർപെട്ടു. ആ പണിയിൽ\nഏർപെട്ടു എന്നു മാത്രമല്ല ഈ വ്രിത്തിയാക്കൽ അണു ഞങ്ങളുടെ ഉത്തരവാദിത്വം\nഎന്നു തെറ്റിദ്ധരിക്കുക കൂടി ചെയ്തു. അങ്ങിനെ കുളം വിസ്മ്രിതിയിലായി !\nസമകാലീന കേരളത്തിൽ നടക്കുന്ന ഇസ്ലാമിക പ്രവർത്തനങ്ങളും ചർചകളും\nഇസ്ലാമിന്റെ അത്മാവിലേക്കു പ്രവേശിക്കുന്നില്ല എന്നുള്ളതു എന്റെ മാത്രം\nതോന്നലായിരിക്കാൻ സാധ്യതയില്ല. ആശയം ഉള്ളിലുണ്ടെങ്കിലും അതു ക്രിത്യമായി\nവിളിച്ചു പറഞ്ഞാലൊ , സന്നിവേശിപ്പിച്ചു ലേഖനം എഴുതിയാലൊ കിട്ടാവുന്ന\nതീവ്രവാദി, മതരാഷ്ട്ര വാദി തുടങ്ങിയ ഓമന പ്പേരുകളെ ഭയന്നിട്ടു മാത്രം\nസംഭവിച്ചതുമല്ല ഇത്. അതൊക്കെ മുൻഗാമികളായ പണ്ഡിതന്മാർ പറഞ്ഞും\nഎഴുതിയുമൊക്കെ വച്ചിട്ടുണ്ടല്ലോ ? അതിന്റെ പ്രതിഫലമായി ഏറെ കല്ലേറും\nകഷ്ടപ്പാടും അവർ ഏറ്റുവാങ്ങിയിരുന്നു. ആ കല്ലേറിന്റെ തുടർച്ച് മാത്രമാണു\nഇന്നു ഇസ്ലാമിക പ്രസ്ഥാനങ്ങൾകു കിട്ടിക്കൊണ്ടിരിക്കുന്നത്. ഈ കല്ലേറു\nകിട്ടുന്നതിന്റെ സുഖത്തിൽ(?) അഭിരമിചു ഞങ്ങൾ ചെയ്യുന്നതെല്ലാം\nശരിയാവുന്നു, അല്ലെങ്കിൽ ഞങ്ങൾ ശരിയായ പാതയിൽ തന്നെ എന്നു\nഉറപ്പിക്കുന്നതു മണ്ടത്തരമാവാനുള്ള സാധ്യത ഉണ്ടു താനും.\nഇസ്ലാമിക പ്രസ്ഥാനങ്ങൾക്കെതിരായി സമീപകാലത്ത് രൂപം കൊണ്ട ഒരു മുസ്ലിം\nസാമുദായിക ധ്രുവീകരണമുണ്ട്. അധികാരത്തിന്റെ ചക്കര ക്കുടത്തിലേക്കു\nകയ്യിടാൻ മുസ്ലിം സാമുദായിക പരിസരത്തു നിന്നും ഒരു കക്ഷി കൂടെ , അതും\nതികഞ്ഞ ആദർശ പരിവേഷത്തൊടെ. അതിലുള്ള തികഞ്ഞ അസഹിഷ്ണുതയിൽ കവിഞ്ഞു\nമറ്റൊന്നും ഈ അയിത്താചരണത്തിനു പിന്നിൽ കാണാനാവില്ല. ദീനിന്റെ\nസംസ്ഥാപനത്തിനു സഹായകമാവുന്ന ഒരു ഭരണ ക്രമത്തിനോടും നിയമ സംഹിതയോടുമുള്ള\nതേട്ടവും എതൊരു മുസ്ലിമിന്റെയും താല്പര്യമാവേണ്ടതാണ്. പരിശുദ്ദ\nഇസ്ലാമിനെ മനസ്സിലും ശരീരത്തിലും ജീവിക്കുന്ന ചുറ്റുപാടിലുമൊക്കെ\nകാണാനുള്ള അദമ്യമായ ആഗ്രഹം. സാമൂഹിക നീതി സ്ഥാപിക്ക പെട്ട ഉമറിന്റെ\nഭരണത്തൊടു ഗാന്ധിജിക്കു തോന്നിയ ഒരു താല്പര്യമെങ്കിലും കാട്ടികൂടെ എന്നു\nമുസ്ലിം സാമുദായിക പാർടിയോടും, ഇസ്ലാമിക രാഷ്ട്രീയത്തെ എന്തു കൊണ്ടൊ\nഭയക്കുന്ന മറ്റു സംഘങ്ങളോടും പറഞ്ഞാൽ അപകടം എത്ര ഏളുപ്പമാണെന്നൊ\nതിരിച്ചറിയുക. ഇന്ത്യൻ സെകുലറിസത്തിന്റെ മദ്‌ഹുകൾ ചൊല്ലി അമുസ്ലിങ്ങളുടെ\nരാഷ്ട്രീയ സ്വാതന്ത്രത്തിനെകുറിചു വിലപിച്ചു വിശുദ്ദ ഖുറാനേയും നബിയുടെ\nഭരണക്രമത്തെയും കൊച്ചാക്കാൻ ഒരു മടിയും അപ്പോൾ അവർകു കാണില്ല തന്നെ. അറാം\nനൂറ്റാണ്ടിലെ അപരിഷ്ക്രിതനായ അറബിയുടെ ഭരണ ക്രമം എന്നു പരസ്യമായി\nവാദിക്കുന്ന യുക്തി വാദികളും , രഹസ്യമായി വാദിക്കുന്ന സെകുലറിസ്റ്റുകളും,\nമുസ്ലിം സാമുദായിക വാദികളും കൈ കോർകുന്ന അപൂർവ കാഴ്ചകൾ അങ്ങിനെയാണു\nസ്രിഷ്ടിക്കപ്പെടുന്നത്. അങ്ങിനെ കഥ അറിയാതെ ഇസ്ലാം എന്നത് മത\nസ്വാതന്ത്രമില്ലാതെ സ്ത്രീകളെ അടിച്ചമർത്തുന്ന ( താലിബാൻ മോഡൽ എന്നു ഞാൻ\nമനപ്പൂർവം എഴുതുന്നില്ല, പക്ഷെ അധുനിക ലോകത്തു അതാണു ഇസ്ലമിക ഭരണത്തെ\nവിശേഷിപ്പിക്കാൻ എല്ലാവരും ഉപയോഗിക്കുന്നത്) ഒരു സാമൂഹിക വ്യവസ്ഥിതി\nഎന്നു വാദിക്കുന്നവരോടു ചേർന്നു നിന്നു ഐസ് ക്രീം നുണയുന്ന ലാഘവത്തൊടെ\nസമുദായംഗങ്ങളും ഓമനപ്പേർ ചൊല്ലി വിളിക്കും ‘മത രാഷ്ട്ര വാദി’.\nഅധികാരത്തിന്റെ അപ്പ കഷ്ണം വീതിക്കേണ്ടി വരുമെന്ന തോന്നൽ പോലും ചിലർകു\nഭീതിദം തന്നെ. ഈ തെരുവു കാഴ്ചകളിൽ അഭിരമിച്ചോ ം മറുപടി പറഞ്ഞൊ സമയം\nപ്രസ്ഥാനത്തിന്റെ രാഷ്ട്രീയ നിലപാടുകളുമായി ബന്ധപ്പെട്ട ഒരു ദുര്യോഗം\nമാത്രമായി ഇതിനെ കാണാനാവില്ല. സോളിഡാരിറ്റിയുടെ സർവാംഗീകൃത സേവനങ്ങളിൽ\nപൊലും ഭീകര ഫണ്ടും , പിന്നെ എല്ലാ കാലത്തും വേവുന്ന പരിപ്പായ ‘ഹിഡൻ\nഅജൻഡയും’ നിരത്തി പുസ്തകം എഴുതാൻ പോലും MN കാരശ്ശേരിയെ പോലെയുള്ളവർ\nമുതിരുന്നു . അത്രെയേറെ അലോസരം സോളിഡാരിറ്റി ഉണ്ട്ആക്കി എന്നതു ഒരു വലിയ\nനേട്ടമായിരുന്നു. പുസ്തകങ്ങളിൽ കാണുന്ന ഇസ്ലാം ഇതാ ഇവരിലൂടെ എന്നു ഏതൊരു\nമതേതര മനസ്സിനോടും അഭിമാന പുരസ്സരം ചൂണ്ടി കാണിക്കാൻ സോളിഡാരിറ്റിയുടെ പല\nഇടപെടലുകളും അവസരം ഒരുക്കി.\nസോളിഡാരിറ്റിയുടെ പ്രവർത്തങ്ങളൊക്കെ നല്ലതു തന്നെ , പക്ഷെ\nഇവരാരെന്നറിയുമോ എന്നു വിശദീകരിച്ചു കഴുതകാമം കരഞ്ഞു തീർകും പൊലെ സ്ഥിരം\nപല്ലവി ആവർത്തിച്ചാണു പുസ്തകം തയ്യറാക്കിയത്. ഹിഡൻ അജൻഡ തന്നെ പ്രതി\nസ്ഥാനത്ത് ! യുദ്ധം ഇസ്ലാമിനോടു തന്നെയെന്നറിയാത്ത സമുദായത്തിന്റെ\nസംരക്ഷകർ കയ്യടിച്ചു. ആ പുസ്തകത്തെ കുറിച്ചുള്ള ചർച്ചയിൽ ഈയുള്ളവൻ എഴുതി.\nഅവർ മുഖം മൂടിയിട്ടു നിങ്ങൾകു കുടിവെള്ളം തരും\nകുത്തേറ്റു വീഴുമ്പൊൾ ചോര തരും\nവിശക്കുമ്പോൽ പിടി അരിയുമായെത്തും\nചിലപ്പൊൽ ഗാഢമായി സ്നേഹിച്ചെന്നും വരും\nഅങ്ങിനെ നിങ്ങളവരുടെ വലയിലാകും\nനിങ്ങളും അവരോടൊപ്പം ചേർന്നു\nകുടിവെള്ളവും , പിടിയരിയും നല്കാൻ ചെല്ലും\nഅങ്ങിനെ നിങ്ങളൊന്നിച്ചൊരു വോട്ടു ബാങ്കാവും\nനിങ്ങളൊ അവരോ തിരഞ്ഞെടുക്കപ്പെടും\nപിന്നെയല്ലെ പൊടി പൂരം\nഅവർ മുഖം മൂടി ഊരി നിങ്ങളുടെ കഴുത്തു വെട്ടാൻ വരും !\nഎന്നാൽ ഇപ്പോഴെ ഈ കഴുത്തു വെട്ടൽ തുടങ്ങിക്കൂടെ എന്നൊന്നും\nഅതു കാരശ്ശേരി മാഷ് അടുത്ത പുസ്തകത്തിൽ പറഞ്ഞു തരും !\nഉടൻ മറുപടിയെത്തി നമ്മുടെ സമുദായ സുഹ്രുത്തിൽ നിന്നും\nകൈ വെട്ടലായല്ലൊ, തല വെട്ടാൻ അധിക താമസമൊന്നും വേണ്ട എന്നു.\nകൈ വെട്ടിയവർകു രക്തം കൊടുത്തവരല്ലൊ ഇവർ എന്നു ഓർമപ്പെടുത്തിയപ്പൊളും\nപണ്ടു ആട്ടിൻ കുട്ടിയെ പിടിക്കാൻ ചെന്ന ചെന്നായ ന്യായം പറഞ്ഞു.\nനീ ഞാൻ കുടിക്കുന്ന വെള്ളം കലക്കി.\nആട്ടിൻ കുട്ടി പേടിയോടെ ഉണർത്തി, ഞാൻ വെള്ളം കലക്കാറില്ല, പോരെങ്കിൽ\nനദിയുടെ താഴ് ഭാഗത്താണല്ലൊ ഞാൻ, കലങ്ങിയെങ്കിൽ തന്നെ താഴൊട്ടല്ലെ പോകൂ.\nഓഹൊ അങ്ങിനെയെങ്കിൽ നിന്റെ മുതു മുത്തഛൻ പണ്ടു വെള്ളം കലക്കിയിട്ടുണ്ട്.\nഎനിക്കു നിന്നെ തിന്നാൻ ഈ ന്യായം ധാരാളം.\nഈ ഒരു ന്യായം ഇസ്ലാമിക പ്രസ്ഥാനങ്ങൾക്കെതിരായി ലോകെമെങ്ങും\nആവർത്തിക്കപെടുന്നു. യുദ്ധം ഇസ്ലാമിനോടുതന്നെയാണെന്നും സൌകര്യാർഥം അതു\nപ്രസ്ഥാനത്തിനു നേരെ തിരിച്ചു വച്ചതാണെന്നും, ഇതിൽ നിന്നു രക്ഷയില്ല\nഎന്നു മനസ്സിലാക്കി കൊണ്ടു തന്നെ അട്ടിൻ കുട്ടികൾ ചെന്നായ\nകൂട്ടത്തിനിടയിൽ വളരേണ്ടതുണ്ട് , പിടിച്ചു നില്കേണ്ടതുണ്ട്.\nസോളിഡാരിറ്റിയുടെ പ്രവർത്തനങ്ങൾ ആവർത്തിക്കപ്പെടേണ്ടതുണ്ട്. പ്രബോധനം\nഇസ്ലാമിക പ്രസിദ്ദീകരണ രംഗത്തു നടത്തുന്നതു പോലെ ഏറക്കാലം\nആവർത്തിക്കപ്പെടേണ്ടത്. അത്തരം മഹിത ശ്രമങ്ങൾ നടന്നിട്ടുപോലും ഖൌം ഒരു\nഅടഞ്ഞ സമുദായമായി ഇപ്പൊഴും തുടരുന്നു എന്നതാണു വാസ്തവം. പണ്ട് വൈക്കം\nമുഹമ്മദ് ബഷീർ പരിചയ പ്പെടുത്തിയ പോലെ ‘രോമ മതം’ എന്ന അവസ്ഥയിലെക്കാണു\nഇസ്ലാമിനെ അവർ നയിച്ചു കൊണ്ടിരിക്കുന്നതും ! ഉസ്റ്റാദ് മൊഴിഞ്ഞാൽ പിന്നെ\nതെറ്റാവാൻ വഴിയില്ല എന്നു കരുതുന്ന ശുദ്ദമനസ്കർ ഏറെ ഉള്ളതിനാൽ ക്ഷമയോടു\nകൂടി നേരം പുലരാൻ കാത്തിരിക്കുക മാത്രമെ നിവർതിയുള്ളൂ.\nതിരഞ്ഞെടുപ്പു രഷ്ട്രീയത്തിൽ കൈ നോക്കിയതോടു കൂടി സഹകാരികളിലും ചില\nസംശയങ്ങൾ ഉടലെടുത്തു എന്നതു വാസ്തവം. സാമുദായിക ശക്തികൾകു\nപ്രസ്ഥാനത്തിനെതിരെ ഒരുമിക്കാൻ അവസരം ഉണ്ടാക്കി എന്നതു മറ്റൊരു ഫലം.\nപ്രസ്ഥാനമെന്നു ഞാൻ ഉദ്ദേശിച്ചതൊരു പ്രത്യേക സംഘടന മാത്രമല്ല, അതൊരു\nഇസ്ലാമിക കൂട്ടായ്മയാണ്. സംഘടനയിൽ അകത്തുള്ളവർ, പുറത്തുള്ളവർ, ഇതര\nസംഘത്തിലുമൊക്കെ ഉള്ള നന്മ ഉൾകൊള്ളുന്നവരുടെ, ഇസ്ലാമിനെ യഥാർഥത്തിൽ\nസ്നേഹിക്കുന്നവരുടെ ഒരു കൂട്ടായ്മ. അവർക്കൊരു പ്രതീക്ഷയും പിടി\nവള്ളിയുമാണ് ഇസ്ലാമിക പ്രസ്ഥാന പ്രവർത്തനങ്ങളും ആശയരൂപീകരണവും. അതു\nകൊണ്ടു തന്നെ പ്രസ്ഥാനത്തിന്റെ നയ രൂപീകരണങ്ങൾ ഈ വലിയ കാൻവാസിനെ\nകണക്കിലെടുത്തു ഏറെ ചിന്തിച്ചു തന്നെ രൂപപ്പെടുത്തെണ്ടതാണ്.\nകേരളത്തിലെ തിരഞ്ഞെടുപ്പ് രാഷ്ട്രീയം എന്നുള്ളത് മന്ത് ഇടതു കാലിൽ\nനിർത്തണൊ അതോ വലതു കാലിലേക്കു മാറ്റണോ എന്ന വ്രിഥാ വ്യായാമം ആവുന്ന\nവർതമാന കാലത്ത് കക്ഷി രാഷ്ട്രീയമാകുന്ന ഈജിയൻ തൊഴുത്തു മൂല്യ ബോധത്താൽ\nഎളുപ്പം വ്രിത്തിയാക്കി കളയാമെന്നതു ഒരു ദിവാ സ്വപ്നത്തേക്കാൽ\nദുർബലമാണ്. അതു കൊണ്ടു തന്നെ ഊർജ്ജം ആ വഴിക്കു ഏറെ ഒഴുക്കാൻ\nതയ്യാറാവുന്നത് ഒരു നഷ്ട ക്കച്ചവടമാവും. അതേ സമയം ജീവിതത്തിന്റെ എതു\nതുറയോടും ക്രിയാത്മകമായി പ്രതികരിക്കേണ്ടുന്ന ഒരു സംഘം എന്ന നിലയിൽ\nമൂല്യാധിഷ്ഠിതമായി ഇടപെടൽ അനിവാര്യമാണു താനും. അതിനു തിർഅഞ്ഞെടുപ്പു\nരാഷ്ട്രീയം മാത്രമെ വഴിയുള്ളൂ എന്നില്ലല്ലോ? അതിനേക്കാൽ ഉപകാര\nപ്രദമാവുന്ന സഹകരണവും സമവായവും ഏതു കക്ഷിയോടും സ്വീകരിക്കാവുന്നതേയുള്ളൂ.\nപർലിമെന്ററി രാഷ്ട്രീയം ഇഖാമതു ദീനിനെ സഹായിക്കുന്നുണ്ടെങ്കിൽ ആ സഹായം\nനീതി ബോധമുള്ള ഏതൊരു വിജയികളീലൂടെയും സ്വായത്തമാക്കാനും പറ്റുമല്ലൊ?\nഈ സമുദായാംഗങ്ങൾകു രാഷ്ട്രീയമായി എന്നാണ് അവസാനമായി തലയുയർത്തി നില്കാൻ\nകഴിഞ്ഞത് എന്നോർകുന്നത് നന്നായിരിക്കും. സമുദായ രാഷ്ട്രീയത്തിന്റെ അധപതനം\nഅതു വ്യക്തമാക്കി തരും. ഒരു ശരാശരിക്കാരനു പോലും തല ഉയർത്തി നില്ക്കാൻ\nപ്രവാചക ശ്രേഷ്ഠന്റെ പിൻമുറയെ പ്രതി നിധാനം ചെയ്യാൻ യോഗ്യരല്ല തന്നെ.\nപിന്നെ NSS ഉം SNDP ഉം മറ്റു പല ജാതികളും പോലെ ജാതി രാഷ്ട്രീയം\nവീതിച്ചെടുത്ത വോട്ടു ബാങ്ക് വ്യവസായത്തിൽ ലീഗും അവരുടേതായ ഭാഗം നന്നായി\nകെട്ടി ആടുന്നു. അതിൽ പരിഭവിച്ചിട്ടു കാര്യമില്ല താനും. അതേ സമയം\nപ്രസ്ഥാനത്തിന്റെ നിലപാടുകൾ മുസ്ലിം സംഘടിത ശക്തിയെ ദുർബലപ്പെടുതുന്നു\nഎന്നൊരു വാദം ഉയർതി ലീഗിന്റെ ഉപഭോക്താക്കളും അഭ്യുദയ കാംക്ഷികളും ഒച്ച\nവെക്കുന്നതിലും കാര്യമില്ല. ലീഗ് പ്രതിനിധാനം ചെയ്യുന്ന സാമുദായിക\nരഷ്ട്രീയം എന്നായാലും തകരാനുള്ളതാണ്, ഇസ്ലാമിന്റെ മാനവികത തന്നെയാണ്\nസ്ഥാപിക്കപ്പെടേണ്ടത്. അതിലേക്കുള്ള ഒരു പരിവർത്തനം ലീഗ്\nരാഷ്ട്രീയത്തിനു പറ്റും എന്നു കരുതുവാൻ വയ്യെങ്കിലും പ്രത്യേകിചു ഒരു\nശത്രുത ലീഗിനോടു മാത്രം ഉണ്ടാവേണ്ട കാര്യമില്ല താനും. പക്ഷെ ഈ\nഗ്രൂപ്പിലൊക്കെയായി ചിതറി കിടക്കുന്ന ഇസ്ലാമിക മൂല്യബോധമുള്ള മനസ്സുകൾകു\nപ്രതീക്ഷ നല്കുന്ന, ഇസ്ലാമിക രാഷ്ട്രീയത്തിന്റെ അന്തസ്സും സമൂഹ്യ\nനീതിയുമുള്ള നിലപാട് പ്രസ്ഥാനത്തിൽ നിന്നും ഏവരും\nപ്രതീക്ഷിക്കുന്നുണ്ട്. ഏതെങ്കിലും മുന്നണിയുടെ ഭാഗമായി ഹാജരറിയുക്കന്ന\nരാഷ്ട്രീയം ഇസ്ലാമിക പ്രസ്ഥാനത്തിൽ നിന്നേതായലും അതിന്റെ അനുഭാവികൾ\nപ്രതീക്ഷിക്കുന്നില്ല. നിലനില്പ്പിനു വേണ്ടി ഏതെങ്കിലും മുന്നണിയുടെ\nപടിക്കൽ കാത്തിരിക്കുന്ന കാഴ്ച അതിലേറെ അസഹനീയവും. ഇസ്ലാമിന്റെ അന്തസ്സ്\nഏതു കപട രാഷ്ട്രീയ നേത്രുത്വത്തിനു മുന്നിലും ഉയർന്നു തന്നെ നില്കാനാണ്\nഅതിന്റെ അനുയായികൾ കൊതിക്കുന്നത്.\nഈ രാഷ്ട്രീയ ചർച്ചയിലും നിലപാട് വ്യക്തമാക്കലിനും ഇടയിൽ മുഖ്യ അജൻഡ\nആയിരുന്ന ദവ് അത്തും അത്മസംസ്കരണവുമൊക്കെ എവിടെ എത്തി എന്നു\nപരിശോധിക്കുന്നത് നല്ലതായിരിക്കും. വിയോജിപ്പുള്ളവർ മുൻബെഞ്ചിൽ നിന്നും\nപിൻ ബെഞ്ചിലേക്കു മാറും എന്നതിൽ കവിഞ്ഞു മറ്റൊന്നും സംഭവിക്കില്ല എന്ന\nപ്രസ്ഥാന സംസ്കാരത്തിനപ്പുറത്തേക്കു, മുസ്ലിം ലീഗിന്റെ രഷ്ട്രീയ\nകൊട്ടകയിലേക്കു നിസ്സങ്കോചം കയറി പ്പോവാൻ മാത്രം ‘പ്രായോഗിക അറിവ്’ ഉള്ള\nനേതാക്കളും അണികളും കൂടിയാണ് ഇസ്ലാമിക പ്രസ്ഥാനത്തെ\nസമ്പന്നമാക്കിയിരുന്നത് എന്നത് ഒട്ടൊരു ഞെട്ടെലോടെ മാത്രമേ\nഉൾകൊള്ളാനാവുന്നുള്ളൂ. ഈ ആനകൾ മെലിഞ്ഞാൽ തൊഴുത്തിലും കെട്ടാം\nഎന്നതിനേക്കാൾ കുഴി ആനകൾ കൊമ്പു വിറപ്പിച്ചു പ്രസ്ഥാന പ്രവർത്തനം\nനടത്തുന്നു എന്നുള്ളതും അവരുടെ വമ്പുകളും കേമത്തങ്ങളും നിഷ്കളങ്കരായ\nചിലരെ നിശബ്ദരാക്കുകയും നിർവീര്യമാക്കുകയും ചെയ്യുന്നുണ്ടു എന്നതും\nചിന്തനീയം. ഈ നേതാക്കൾ പ്രസ്ഥാനത്തെ വണ്ണം വെപ്പിക്കുന്നതോടൊപ്പം ഉള്ളു\nപൊള്ളയാക്കുകയും ചെയ്യുന്നുണ്ടെന്നു മനസ്സിലാക്കി അത്മ രക്ഷാ\nപ്രവർത്തനങ്ങൾ തുടങ്ങേണ്ടുന്നത് അത്യാവശ്യമായിരിക്കുന്നു. ആദർശത്തിന്റെ\nകെട്ടുറപ്പ് അണികളുടെ ജീവിതത്തിലും പ്രവർത്തനങ്ങളിലും ഇനിയും ഏറെ\nസന്നിവേശിപ്പിക്കാനുണ്ട് താനും. ആദർശവും പ്രവർത്തനവും തമ്മിലുള്ള ഈ വിടവു\nതന്നെയാണ് പ്രസ്ഥാനത്തിനു നേരെ കുതിര കയറാൻ അദർശ ഗരിമയിൽ ദുർബലരായ\nഎതിരാളികൾകു തുണയേകുന്നത് എന്ന തിരിച്ച്ചറിവും കൂടുതൽ സർഗാത്മകമായി\nപ്രവർത്തിക്കാൻ പ്രസ്ഥാനങ്ങൾകു കരുത്തേകും എന്നു പ്രതീക്ഷിക്കാം.\nഈ ലേഖനത്തിന്റെ ആരംഭത്തിൽ പറഞ്ഞ കഥയിലെ\nകുളമില്ലെങ്കിലും ഒരു കുഴിയെങ്കിലും അരെങ്കിലും കുഴിച്ചെങ്കിൽ എന്ന\nഅഗ്രഹമുള്ളവർ കുറേപ്പേരുണ്ടവും. അങ്ങിനെയെങ്കിൽ പ്രബോധനം ഇപ്പൊൾ\nനടത്തുന്ന മഹല്ല് ചർച്ചയെ ആ വിതാനത്തിലേക്കു ഉയർത്താനോ പ്രയോഗിക നടപടികൾ\nസ്വീകരിക്കാനും സാധിക്കുമോ? ലാ ഇലാഹ ഇല്ലല്ലാഹ് മുഹമ്മദ് റസൂലുല്ലാഹ്\nഎന്ന കലിമ ചൊല്ലിയ അസംഖ്യം പേർ ഈ സമുദായത്തിനകത്തു ജീവിച്ചു\nപോരുന്നുണ്ട്. അകത്താണോ പുറത്താണോ എന്നവർക്കൊട്ടറിയില്ല താനും. മുഹമ്മദ്\nനബി (സ) സ്രിഷ്ടിച്ച ഇസ്ലാമിന്റെ കൂടാരം ഇവിടില്ല എന്നതു തന്നെ പ്രധാന\nകാരണം. അങ്ങിനെ ഒരു ബോധമുള്ളവർ തന്നെ കാലത്തിന്റെ കുത്തൊഴുക്കിൽ\nനഷ്ടപ്പെട്ടുകൊണ്ടിരിക്കുന്നു. ചിലർ ഇപ്പോഴുള്ള സംഘടന അതാണെന്നു\nതെറ്റിദ്ധരിച്ചിരിക്കുന്നു. മറ്റു ചിലർ അഗോള തലതിൽ സ്രിഷ്ടിക്കപ്പെടുന്ന\nഅൽ ജമ അത്തിനു കാത്തിരിക്കുന്നു, പിന്നെ ചിലർ ഈസാ നബിയേയും മഹ്ദി\nഇമാമിനെയുമൊക്കെ കാത്തിരിക്കുന്നുണ്ട്. സ്വർഗത്തിലേക്കു കിട്ടിയ ഫ്രീ\nപാസ് ഉത്തരത്തിൽ സൂക്ഷിച്ചു വച്ചുകൊണ്ടു നാലാമത്തെ ജുമു അ യിൽ\nക്രിത്യമായി പങ്കു കൊൻണ്ട്്സമുദായ മെംബെർഷിപ് പുതുക്കി ജീവിതാസ്വാദനം\nനടത്തുന്ന ആൾക്കൂട്ടത്തിനു ഇതിനൊന്നും സമയമുണ്ടായെന്നു വരില്ല. തികച്ചു\nജനായത്ത രീതിയിൽ ഹിജാബിനുള്ള അവകാശം തുർക്കി ജനത പിടിച്ചെടുത്ത പോലെ അവർ\nഖിലാഫത്ത് നേടിയെടുത്തെക്കാം. അപ്പോൾ പോലും ഭൂമിശാസ്റ്റ്രപരമായ\nപരിധിക്കുള്ളിൽ തളച്ചിടപ്പെട്ട് അതാതു ഭരണഘടനയുടെ അടിമത്തത്തിൽ നമ്മൾ\nതർകിച്ചു കൊണ്ടെ ഇരിക്കും. നുബുവത്തിന്റെ മാത്രുകയിലുള്ള ഖിലാഫത്ത് എന്ന\nഹദീസിന്റെ എതൊക്കെ സനദുകൽ ദുർബലമാണ് എന്ന്. തുടർച്ചയായി 40 വർഷം മഴ\nപെയ്യുന്ന പുണ്യമാണ് വിശുദ്ദ ഖുറാനിന്റെ നിയമങ്ങൾ പുലരുന്ന നാട്, എന്ന\nനബി തിരുമേനിയുടെ ഹദീസ് നമ്മൾ ബോധപൂർവം വിസ്മരിച്ചു. തുർക്കി നേടിയത്\nഅവർക്കു കിട്ടും. അവർകേ കിട്ടുകയുള്ളൂ എന്നതല്ലേ ആധുനിക രാഷ്ട്ര ഘടനകൾ?\nഇൻഡ്യാ മഹാരാജ്യത്തു നഗ്ന സന്യാസിമാർ പോലും കമ്മ്യൂണുകളും ഗ്രാമങ്ങളും\nസ്രിഷ്ടിക്കുമ്പൊൾ ഒരു ഇസ്ലാമിക മാത്രുകാ മഹല്ല് നടപ്പിലാവത്ത സ്വപ്നമല്ല\nതന്നെ. പക്ഷെ കുറചു മു അ്മിനുകൾ അവശ്യം . നമസ്കാരത്തിനു ശേഷം പള്ളീ\nപരിപാലനം എന്ന ഓമനപ്പേരിൽ കക്കൂസ് വ്രിത്തിയാക്കുന്നതിനെക്കാൾ ( അതത്ര\nമോശം പണിയല്ല ) മഹല്ലു നിവാസികളെ നയിക്കാൻ സമയം കണ്ടെത്തുന്ന ഒരു ഇമാം.\nഅദ്ദേഹത്തിനെന്തല്ലാം ഉത്തര വാദിത്വങ്ങൾ ! ഇപ്പൊൾ ഇമാം കോഴ്സു\nപഠിച്ചവർക്കു ഗൾഫ് രാജ്യങ്ങളിൽ റ്റ്രാൻസലേറ്റർ പണി നടതും പോലെ\nഎളുപ്പമാവില്ല ഇത്. ഒരു ജനതയെ ഇസ്ലാമികമായി നയിക്കേണ്ട വീര നായകരാണിവർ.\nഅതു തയ്യാറാക്കാൻ തന്നെ എത്ര ചർച്ചകൾ, സമർപ്പണം വേണ്ടി വരും? ഒരു കാര്യം\nഉറപ്പു , ഇന്നു തമ്മിൽ കലഹിക്കാൻ ഉപയോഗിക്കുന്ന സമയമേ വേണ്ടി വരൂ.\nമദീനയിലെത്തി നബി തയ്യാറാക്കിയ ഭരണ ഘടന ഇപ്പൊഴുമുണ്ടല്ലൊ,\nപുസ്തകങ്ങളിലുമെങ്കിലും. കാലത്തിനൊത്ത പരിഷ്കരണങ്ങൾ ആവുകയുമാവാം. സംഘടനകൾ\nതമ്മിലുള്ള ഗുണകാംക്ഷയില്ലാത്ത പോരിൽ മനം മടുപ്പുള്ളവർ, ഇസ്ലാമിന്റെ\nസൌന്ദര്യത്തിൽ ജീവിക്കണം എന്ന ആഗ്രഹമുള്ള വിവിധ സംഘടനാ പ്രവർത്തകർ, പൊതു\nജനങ്ങൾ മുസ്ലിം അമുസ്ലിം ഭേദമില്ലാതെ ഒരുമിപ്പിക്കാനുള്ള ഒരു ശ്രമം.\nഒരുപാട് തടസ്സങ്ങൾ പ്രതീക്ഷിക്കാം. പക്ഷെ സ്രിഷ്ടിക്കാൻ പോകുന്നത്\nഇസ്ലാമിന്റെ ഒരു പരിഛേദം ആണെന്ന ബോധം ആവേശം നിറക്കേണ്ടതല്ലേ. ആരെയും\nനിർബന്ധിക്കെണ്ടതില്ല, മഹല്ലു ഭരണ ഘ്ഹടനയിൽ പൂർണ ബോധ്യമുല്ലവർ മാത്രം\nആദ്യ അംഗങ്ങൾ അവട്ടെ. പക്ഷെ ഇസ്ലാമിന്റെ ഒരു കൂടരമൊരുക്കി , ഇസ്ലാമിന്റെ\nസുഗന്ധം പരിത്തി ജീവിക്കുന്ന ഒരു പിടി ആളുകളെയെങ്കിലും ഒരു ഭൂമിശാസ്റ്റ്ര\nപരിധിയിൽ സ്രിഷ്ടിക്കാനൊ ഒരുമിപ്പിച്ചു മേയ്ക്കാനൊ കഴിയുന്നില്ലെങ്കിൽ\nവിശ്വ മാനവിക ദർശനത്തെകുറിചു പുസ്തകമെഴുതി നമുക്കു കാലം കഴിക്കാം. പക്ഷെ\nഈ മാത്രുകാ മഹല്ലിനെ കുറിചുള്ള സ്വപ്നം പോലും എത്ര സുന്ദരമാണ്.\nക്രിത്യമായി നമസ്കരിക്കുന്നവർ, സക്കാത് കൊടുക്കുന്നവർ, അത് മഹല്ലിൽ\nമാത്രം വിതരണം ചെയ്തു സ്വയം പര്യാപ്തത നേടുക, അങ്ങിനെ അങ്ങിനെ,\nഎന്തെല്ലാം, എന്തല്ലാം. നമ്മുടെ നേതാക്കളും ഉസ്താദുമാരും പാതിരാ\nപ്രസംഗങ്ങളിലും, കവല പ്രസംഗങ്ങളിലും, സ്നേഹ സംവാദങ്ങളിലും പറയുന്ന നന്മകൾ\nപൂക്കുന്നൊരിടം. ഇസ്ലാമിന്റെ ഭൂമികയിൽ നിന്നും പ്രവർത്തിച്ചുകൊണ്ടെ\nഇരിക്കാനുള്ള ഒരു സാധ്യത തുറന്നു തരുന്ന ഒരു സങ്കല്പമാണിതെന്ന\nതോന്നലിലാണു ഈ കുറിപ്പ്.\nഏറെ എഴുതുന്നില്ല, ഇതു സാധ്യമാവേണ്ടതാണ്. ഒരു കരുത്തുറ്റ നേത്രുത്വം\nവേണം, സമവായം തേടാനുള്ള നല്ല മനസ്സുവേണം, വിട്ടുവീഴ്ച ചെയ്യാനുള്ള\nഉൾകരുത്തു വേണം ( അതു കൊണ്ടു അല്ലാഹു അന്തസ്സ് ഉയർത്തുകയെ ചെയ്യൂ എന്നു\nഇസ്ലാമിക പാഠം). മഹല്ലു ചർചയിലെ അതി ഗംഭീരമായ ആശയങ്ങളും സ്വപ്നങ്ങലും\nകാണുമ്പൊൾ ഒരാഗ്രഹം ,എവിടെങ്കിലും ഇതൊന്നു മുളച്ചു കിട്ടിയെങ്കിൽ, 27\nഇരട്ടി നമസ്കാര പുണ്യം കിട്ടുമെന്ന മോഹത്തിൽ ഒരു ജമ അത് നമസ്കാരം !\nഇതൊക്കെ ചില സൂചകങ്ങൾ ആണ്, അറിവുള്ളവർ ഒത്തുപിടിക്കട്ടെ, ഞമ്മെന്റെ\nസംഘടനയെ, രാഷ്ട്രീയത്തെ എതൊക്കെ തരത്തിൽ ബാധിക്കും എന്ന കണക്കെടുപ്പു\nനടത്തി പ്രതികരിക്കുന്നവർ ഇസ്ലാമിനെ കുത്തി വീഴ്തട്ടെ.... വരാതിരിക്കില്ല\nഒരു തലമുറ, അതു ഈ കാലഘട്ടത്തിലാവാൻ ഒന്നു ശ്രമിച്ചു നോക്കാവുന്നതെയുള്ളൂ\nനമുക്ക്. ഈ ചിന്ത വികസിപ്പിക്കാൻ , തിരുത്തി കൂടുതൽ പ്രയോഗ വത്കരിക്കാൻ\nആരെങ്കിലും മുന്നോട്ടു വന്നെങ്കിൽ എന്ന പ്രാർഥനയൊടെ ഈ മുറി വാക്കു\nPosted by സ്വം at 12:54 AM\nOpenThoughts May 7, 2011 at 11:42 PM\nഅന്തസത്തയും ഉദ്ദേശ ശുദ്ധിയും ഉള്‍ക്കൊള്ളുന്നു ...\nവൈകാരികമായ ഉപരിവിപ്ലവങ്ങള്‍ക്ക് പകരം\nപ്രവാചക മാതൃക തന്നെ യഥാര്‍ത്ഥ മാര്‍ഗം ...\nഅതിനായി പ്രയത്നിക്കാം ... പ്രാര്‍ഥിക്കാം ..\nThanal June 17, 2011 at 5:54 PM\nആമീന്...മഹല്ലുകള് ആണ് ഇസ്ലാമിക രാഷ്ട്രത്തിന്റെ ആദ്യ പടി.....അവിടെ ആകട്ടെ ആദ്യത്തെ iqamathudheen ....\nIslamika Swargeeya Mahallu vannaal nispakshatha paalich ee kaanunna sankhadanaa malavella paachilukalil kudungathe porunnavarkku samaadhaanikkaamaayirunnu...ee kaanunna espathinaayiram sankhadanakalilethilenkilum cheruka thanneyaaneluppam...enaalum nilapaadukalile vayjathyangalum, parasparmulla ethirppile theevrathayum kaanumbol, pinneyum oru maruchodya mundaavunnu....aethu aalayilaanu kayaruka yennu....Njan paarkunna mahallu oru mathrukaa mahallanel, enikkingane chinthikkendiye varumaayirunnilla...nirmmanaathmakamaaya pravarthanangalil erppedamaayirunnu.....Thankalude chindakal oru thudakkamaavatte, oru swargeeya ( DAARUSSALAAM) mahallinaayulla/mahallukalkaayulla...Niyas\nചീരാമുളക് July 30, 2011 at 12:13 PM\nമുസ്ലീം ഐക്യത്തിന് പലപ്പോഴും തടസ്സമാവുന്നത് പഴയ തലമുറയുടെ വരട്ട് വാദങ്ങളാണ്. ഭിന്ന ആദർശങ്ങൾ മുറുകെപ്പിടിക്കെത്തന്നെ പൊതുതാത്പര്യ മേഖലഖളിൽ ഒന്നിക്കാൻ പുതുതലമുറ കാണിക്കുന്ന ഉത്സാഹം ശുഭകരമായ ഭാവിയിലേക്കാണ് വിരൽ ചൂണ്ടുന്നത്. ആശയപ്രചരണ രംഗത്തുള്ള ആരോപണ- പ്രത്യാരോപണങ്ങളെ വൈയക്തികമായിക്കാണുന്ന ചില നേതാക്കളും പണ്ഡിതന്മാരും മുഖം തിരിക്കുന്നത് സമുദായം ആവശ്യപ്പെടുന്ന ഒരൊത്തൊരുമക്ക് നേരെയാണ്. നല്ല ചിന്ത, നല്ല അവതരണം.\n'സുഗന്ധം പരിത്തി ജീവിക്കുന്ന ഒരു പിടി ആളുകളെയെങ്കിലും ഒരു ഭൂമിശാസ്റ്റ്ര പരിധിയിൽ സ്രിഷ്ടിക്കാനൊ ഒരുമിപ്പിച്ചു മേയ്ക്കാനൊ കഴിയുന്നില്ലെങ്കിൽ വിശ്വ മാനവിക ദർശനത്തെകുറിചു പുസ്തകമെഴുതി നമുക്കു കാലം കഴിക്കാം" .Well said!\nBilal August 8, 2011 at 10:04 PM\nJefu Jailaf August 28, 2011 at 12:48 PM\nകാലങ്ങളായി തുടർന്നു വന്നു കൊണ്ടിരിക്കുന്ന രീതികൾക്കപ്പുറം സമസ്ഥ മേഘലകളിലുമുള്ള സമഗ്രമായ പുരോഗതി ലക്ഷ്യമാക്കിക്കൊണ്ട് സമന്വയിപ്പിച്ച മത-ഭൗതിക വിഷയങ്ങളിലെ പ്രവർത്തനങ്ങൾ കാര്യക്ഷമമായി നടപ്പിലാക്കുക എന്നുള്ളതാണു മഹല്ല് ഭരണ നേതൃത്വം ലക്ഷ്യമാക്കേണ്ടത്. അതിനുള്ള കഴിവുകൾ അണ് അവർ ആർജ്ജിചെടുക്കേണ്ടതു..\nകൃത്യമായി എഴുതി. ഹൃദയം നിറഞ്ഞ ആശംസകൾ..\nകല്‍ക്കി October 2, 2011 at 11:03 PM\n"മുഹമ്മദ് നബി (സ) സ്രിഷ്ടിച്ച ഇസ്ലാമിന്‍റെ കൂടാരം ഇവിടില്ല എന്നതു തന്നെ പ്രധാന കാരണം."\nഅതെ, ശരിയാണ്. ഈ അവസ്ഥ ഇസ്‌ലാമിനു വരും എന്നു നബി(സ) ദീര്‍ഘ ദര്‍ശനം ചെയ്തതുമാണ്. ഇസലാമിന്‍റെ നാമവും ഖുര്‍ആന്‍റെ ലിപികളും മാത്രം അവശേഷിക്കുന്ന ഒരു കാലം മുസ്‌ലിംകള്‍ക്ക് വന്നുചേരും എന്ന് ഖാത്തമുന്നബിയ്യീന്(സ) പറഞ്ഞത് നാം മറക്കരുത്. അന്ന് എന്‍റെ സമുദായം ഒഴുക്കിലകപ്പെട്ട ചണ്ടികള് പോലെയായിത്തീരുമെന്നും അദ്ദേഹം അരുളി. എത്ര സത്യമായി പുലര്‍ന്ന പ്രവചനം!\nഈ അവസ്ഥയ്ക്ക് പരിഹാരം ഇല്ലേ? ഉണ്ട്, തീര്‍ച്ചയായും ഉണ്ട്. അല്ലാഹുവിന്‍റെ ദീനിനെ അല്ലാഹു ഉപേക്ഷിച്ചു കളയില്ല. എല്ലാ പ്രത്യയശാസ്ത്രങ്ങള്‍ക്കുമേലും ഇസ്‌ലാമിന്‍റെ വിജയം ഉണ്ടാകും എന്നുള്ള ഖുര്‍ആന്‍റെ പ്രവചനം പുലരേണ്ടതുണ്ട്. പക്ഷേ, എങ്ങനെ?\nഅതെങ്ങനെ ഉണ്ടാകും എന്നും അല്ലാഹുവിന്‍റെ നബി(സ) നമുക്ക് അറിവു നല്‍കിയിരിക്കുന്നു. നുബുവത്തിന്‍റെ മാതൃകയിലുള്ള ഖിലാഫത്ത് വീണ്ടും ഭൂമിയില് സ്ഥാപിതമാകും എന്ന് ആ പുണ്യപുമാന് നമുക്ക് സുവാത്ത നല്‍കിയിരിക്കുന്നു. എഴുപത്തിമൂന്നു കക്ഷികളായി ഭിന്നിച്ചു പോകുന്ന എന്‍റെ സമുദായത്തില് ഒരു കക്ഷിമാത്രമേ മോക്ഷത്തിനര്‍ഹരായിരിക്കൂ എന്ന് അല്ലാഹുവിന്‍റെ റസൂല്(സ) അരുളിയിരിക്കുന്നു. ആ കക്ഷി, ഞാനും (നബി) എന്‍റെ സഹാബികളും സ്ഥിതിചെയ്യുന്ന സ്ഥിതിയില് നിലകൊള്ളുന്ന സമൂഹമായിരിക്കും, അതായത് നുബുവ്വത്തിന്‍റെ മാര്‍ഗ്ഗത്തിലുള്ള ഖിലാഫത്തിന് കീഴില് നിലകൊള്ളുന്നുവരായിരിക്കും എന്നും അദ്ദേഹം പറഞ്ഞു.\nഅല്ലാഹു അവന്‍റെ ദീനിനെ കൈവെടിഞ്ഞിട്ടില്ല. തക്ക സമയത്തു തന്നെ ദീനിന്‍റെ സം‌രക്ഷണാര്‍ഥം അവന് ഇമാം മഹ്‌ദിയെ അയച്ചു. ഈസാനബിയെയും നോക്കി ആകാശത്തേക്ക് കണ്ണും നട്ടിരിക്കുന്നവര് കണ്ണു തുറന്നു ഭൂമിയിലേക്കു നോക്കട്ടെ. ആകാശത്തേക്കാരും പോയിട്ടില്ല, ആകാശത്തു നിന്നാരും വരുകയുമില്ല. രണ്ടായിരം വര്‍ഷങ്ങള്‍ക്ക് മുന്‍പ് ഇസ്രായേ സമുദായത്തിലേക്കു മാത്രമായി വന്ന ആ ഈസാനബി(അ) കാലഗതി പ്രാപിച്ചിരിക്കുന്നു. ഈ ഉമ്മത്തില് നിങ്ങളില് നിന്നുള്ള നിങ്ങളുടെ ഇമാമായി വരുമെന്ന് പ്രവാചകന്(സ) പ്രവചനം ചെയ്ത ഇബ്നുമര്‍യം വന്നിരിക്കുന്നു. മഹ്‌ദിയും ഈസയും ഒരാള് തന്നെയായിരിക്കും എന്ന നബി(സ)യുടെ പ്രവചവും അദ്ദേഹത്തില് പുലര്‍ന്നിരിക്കുന്ന. കണ്ണുള്ളവര് കാണട്ടെ, കാതുള്ളവര് കേള്‍ക്കട്ടെ.\nകല്‍ക്കി October 2, 2011 at 11:20 PM\nഇമാം മഹ്ദിയാല് സ്ഥാപിതമായ ഇസ്‌ലാമിക ജമാഅത്ത് (അഹ്‌മദിയാ മുസ്‌ലിം ജമാഅത്ത്) ഇന്ന് ഒരു ഖലീഫയുടെ കീഴില് ലോകം മുഴുവന് സ്‌സ്‌ലാമിക പ്രചാരണം നടത്തിക്കൊണ്ടിരിക്കുന്നു. ഒരേ ഒരു നേതൃത്ത്വത്തില് കീഴില് ആഗോളാടിസ്ഥാനത്തില് പ്രചാരണം നടത്തുന്ന ഏക ഇസ്‌ലാമിക പ്രസ്ഥാനം ഇന്ന് അഹ്‌മദിയാ ജമാഅത്ത മാത്രമാണ്. നുബുവ്വത്തിന്‍റെ മാര്‍ഗ്ഗത്തിലുള്ള ഖിലാഫത്തിനു വേണ്ടി മുറവിളികൂട്ടുന്നവര് കണ്ണുതുറന്നു നോക്കട്ടെ. അല്ലാഹുവിനാല് സ്ഥപിതമായ ഖിലഫത്ത് സ്ഥാപിതമായിക്കഴിഞ്ഞിരിക്കുന്നു. ഇനിയൊരു ഖിലാഫത്തിന് സാധ്യതയില്ല. ആര്‍ക്കും അങ്ങനെ ഒരു ഖിലാഫത്ത് സ്ഥാപിക്കാന് സാധ്യവുമല്ല.\nആകാശത്തിന് കീഴിലെ ഏറ്റവും നികൃഷ്ട ജീവികള് ആയിരിക്കും എന്ന് നബി(സ) മുന്നറിയിപ്പ് നല്‍കിയ ഉലമാക്കളിലാണോ നിങ്ങള് നിങ്ങളുടെ രക്ഷകരെ തേടുന്നത്? ആ ഉലമാക്കള് ആണോ നാശത്തിന്‍റെ പടുകുഴിയില്‍നിന്നു ഇസ്‌ലാമിനെ രക്ഷിക്കാന് പോകുന്നത്? ഇല്ല, ഒരിക്കലുമില്ല. അതിനുള്ള സം‌വിധാനം നിലവില് വന്നു കഴിഞ്ഞു. കണ്ണു തുറന്നു നോക്കുവിന്! കാതു തുറന്നു കേള്‍ക്കുവിന്!\nസ്വം October 3, 2011 at 9:24 PM\nഇസ്ലാമിന്റെ അടിസ്ഥാനത്തില് ഉറച്ചു നില്‍കുന്ന ഒരു ഖിലാഫത്ത് / മഹല്ല് സംവിധാനത്തെ കുറിച്ചായിരുന്നു ചര്‍ച്ച .\nകല്കി അത് ആഹ്മദീയ മുസ്ലിം ജമാതിലെതിച്ചു.\nചരിത്രവും വര്‍ത്തമാനവും ആ വാദത്തോട് യോജിക്കാന് സമ്മതിക്കുന്നില്ല, ഏക നേതൃത്വം എന്ന മോഹിപ്പിക്കുന്ന\nഘടന മാത്രം പോരല്ലോ , അത് ബോറ, ബഹായി , സത്യാ സായി , അമൃതാനന്ദ മയി ഇവരൊക്കെ നന്നായി കൈകാര്യം\nനുബുവതിന്റെ മാതൃകയിലുള്ള ഖിലാഫത്ത് (?) , ബ്രിട്ടീഷ് സാമ്രാജ്യത്തിന്റെ തണലിലും ആശീര്‍വാദത്തിലും പിടിച്ചു\nനില്‍കുന്നതും സംശയം ജനിപ്പിക്കുന്നു . പോട്ടെ അതൊക്കെ കാല കാലമായി തര്കികുന്ന വിഷയം.\nസത്യം ആരുടെയും കുത്തകയല്ല , കണ്ടെത്താന് വഴികള് ഒരുപാടുണ്ട് താനും.\nകല്‍ക്കി October 4, 2011 at 4:09 AM\n"ഇസ്ലാമിന്റെ അടിസ്ഥാനത്തില് ഉറച്ചു നില്‍കുന്ന ഒരു ഖിലാഫത്ത് / മഹല്ല് സംവിധാനത്തെ കുറിച്ചായിരുന്നു ചര്‍ച്ച .\nകല്കി അത് ആഹ്മദീയ മുസ്ലിം ജമാതിലെതിച്ചു."\nഅവസാനം അഹ്‌മദിയ്യാ ജമാഅത്തില് തന്നെയേ എത്തൂ; അത് അല്ലാഹുവിനാല് സ്ഥാപിതമായ ഒരു സം‌വിധാനമാണ്. തെളിവുകളില്ലാതെ അക്ഷേപങ്ങള് ഉന്നയിക്കുക എളുപ്പമാണ് هَاتُواْ بُرْهَانَكُمْ إِن كُنتُمْ صَادِقِينَ നിങ്ങള് സത്യവാന്മാരാണെങ്കില് നിങ്ങള് തെളിവു കൊണ്ടുവരിക.\nബഷീര് പി.ബി.വെള്ളറക്കാട് October 4, 2011 at 4:59 AM\nസ്വം October 4, 2011 at 9:36 PM\nഎന്നെ ജമ അത് ആക്കിയാല് എനിക്ക് വിഷമമില്ലെങ്കിലും\nഅവര് സമ്മതിക്കുമെന്ന് തോന്നുന്നില്ല\nപിന്നെ ഖിലാഫത്ത് / ഇമാറത്ത് തുടങ്ങി മുസ്ലിങ്ങള് മറന്ന പദങ്ങള്\nഒര്മപ്പെടുതിയത് തെറ്റെങ്കില് ക്ഷമിക്കുക\nവിടുവായത്തം എന്ന ശൈലിയില് ആളെ മനസ്സിലാവുന്നു\nഎന്തിനു വെറുതെ ഊഹിച്ചു കുഴപ്പിതലാവണം അല്ലെ ?\nപക്ഷെ ഇതൊരു വിടുവായതം തന്നെ.\nഅങ്ങിനയല്ലതവ്ര്ക് പരീക്ഷിക്കാവുന്ന ഒരു വിഷയമല്ലേ സഹോദര ഇത് ?\nസ്വം October 4, 2011 at 9:42 PM\nആഹ്മദീയ ജമ അത് ദീനുല് ഇസ്ലാമിന്റെ തുടര്ച്ചയനെന്നു തെളിയിക്കേണ്ടത്\nഅങ്ങിനെ അവകാശപ്പെടുന്നവരല്ലേ ?\nപുതിയ ശരീഅതും , വേദ ഗ്രന്ഥവു മൊന്നു മില്ലാതെ ഒരു പുതിയ പ്രവാചകന് !!\nഇസ്ലാമില്‍നിന്നു വികസിക്കെണ്ടുന്ന ഒന്നാണിതെന്ന് ബോധ്യ്പ്പെടുന്നില്ല\nഅതുകൊണ്ട് താങ്കള് തെളിവ് നിരത്തി കൊണ്ടേ ഇരിക്കുക.. മംഗളങ്ങള്\nബഷീര് പി.ബി.വെള്ളറക്കാട് October 8, 2011 at 5:42 AM\nതാങ്കള് ജമാ‌അത്തുകാരനല്ല എന്ന് താങ്കള് പറയുന്നതിനാല് തന്നെ എന്റെ വാക്കുകളില് നിന്ന് 'ജമാ‌അത്തുകാരന്റെ' എന്ന പദം  ഞാന് പിന്‍വലിച്ചതായി അറിയിക്കുന്നു. ആ വാക്ക് മൂലം താങ്കള്‍ക്ക് മാനസികമായി വല്ല വിഷമവും തോന്നിയെങ്കില് ക്ഷമിക്കുക. അതൊരു പരിഹാസമായി തോന്നിയിട്ടുണ്ടെങ്കിലും..\nസ്വം October 8, 2011 at 6:59 AM\nഅപ്പൊ പിന്നെ വിടുവായത്തം ബാക്കിയായി\nഅതെന്താനെന്നൊന്നും പറയാതെ ബ്ലോഗില് വന്നു\nഇങ്ങനെ കമന്റി പോവുന്നത് ശരിയോ ?\nവിഷയത്തോട് പ്രതികരിക്കുന്നതിനു പകരമുള്ള ഇത്തരം\nവിദ്വേഷ പ്രകടനം എന്തിനു വേണ്ടിയാണെന്ന്\nബഷീര് പി.ബി.വെള്ളറക്കാട് October 8, 2011 at 10:47 AM\n--അപ്പൊ പിന്നെ വിടുവായത്തം ബാക്കിയായി\nഅതെന്താനെന്നൊന്നും പറയാതെ ബ്ലോഗില് വന്നു ഇങ്ങനെ കമന്റി പോവുന്നത് ശരിയോ ?--\nതാങ്കൾ ഈ പോസ്റ്റിലൂടെ എന്താണ് പറയാൻ ഉദ്ധേശിച്ചത് അതിനെയാണ് ചുരുക്കത്തിൽ ആ പദം കൊണ്ട് അർഥമാക്കുന്നത്\n--വിഷയത്തോട് പ്രതികരിക്കുന്നതിനു പകരമുള്ള ഇത്തരം വിദ്വേഷ പ്രകടനം എന്തിനു വേണ്ടിയാണെന്ന് തിരിച്ചറിയുന്നില്ല ?---\nവിദ്വേഷ പ്രകടനമല്ല .. ആശയത്തോടുള്ള എതിർപ്പായി കൂട്ടാം..\nസ്വം October 8, 2011 at 8:18 PM\nഇസ്ലാമിക സംഘങ്ങള് കൊട്ടിഘോഷിക്കുന്ന നന്മകള് പൂത്തു നില്കൊന്നൊരിടം ഭൂമിയില്\nസ്ഥാപിക്കപ്പെടെനമെന്നും അതിനായി മുസ്ലിങ്ങള്‍ക് ഒത്തൊരുമിച്ചു ഒരു മാതൃക മഹല്ല് സംവിധാനം\nഒരു ചെറിയ ഭൂമിശാസ്ത്ര പരിധിയിലെങ്കിലും ഉണ്ടാവേണ്ടിയിരിക്കുന്നു എന്ന് മാന് ഈ ബ്ലോഗിന്റെ\nകാതല് , ആര്ക് വേണമെങ്കിലും മുന്‍കൈ എടുക്കാം .....\nബഷീര് അതിനോടുള്ള എതിര്‍പ് പ്രകടിപിച്ചു. സ്വാഗതം ....\nഎന്തുകൊണ്ട് എന്ന് വ്യക്തമാക്കാമോ ?\nബഷീര് പി.ബി.വെള്ളറക്കാട് October 8, 2011 at 11:21 PM\n>ഒരു മാതൃക മഹല്ല് സംവിധാനം\nഒരു മൗദൂദിയന് മാതൃക മഹല്ല് എന്ന് പറയൂ...\nസ്വം October 9, 2011 at 1:14 AM\n" മകനെ കൊന്നാലും മരുമകളുടെ കണ്ണീര് കണ്ടാല് മതി "\nഅതുകൊണ്ട് വധം തുടരൂ ...പക്ഷെ ഇസ്ലാമിക മാതൃക മഹല്ല് സൃഷ്ടിക്കാനുള്ള ഉത്തരവാദിത്വത്തില്\nനിന്ന് ആരും ഒഴിവകുന്നില്ലല്ലോ ബഷീരെ.\n***മദീനയിലെത്തി നബി തയ്യാറാക്കിയ ഭരണ ഘടന ഇപ്പൊഴുമുണ്ടല്ലൊ,\nഈ മാത്രുകാ മഹല്ലിനെ കുറിചുള്ള സ്വപ്നം പോലും എത്ര സുന്ദരമാണ്."*******\nഎന്ത് വായിച്ചാലും മൌദൂദി എന്ന് ഓര്മ വരുന്നത് നല്ലതാണോ എന്ന് ചിന്തിക്കുന്നത്\nനല്ലതാവും ... എന്തായാലും ബഷീര് എന്താണ് ഭയക്കുന്നത് എന്ന് സൂചിപ്പിച്ചതിനാല്\nഇനി ചര്‍ച്ചക്ക് പഴുതില്ല, നന്ദി


യുഎപിഎ കേസ്; മുഖ്യമന്ത്രിക്ക് ചെന്നിത്തലയുടെ തുറന്ന കത്ത് - IBC Live\nകൊവിഡ് വാക്‌സിന് ഓഗസ്റ്റ് പകുതിയോടെ വിപണിയിലെത്തിക്കുമെന്ന് റഷ്യയുടെ വാദം 31 mins ago\nഉത്ര വധക്കേസ്; ഉത്രയെ താന് തന്നെയാണ് കൊലപ്പെടുത്തിയതെന്ന് കുറ്റസമ്മതം നടത്തി സൂരജ് 36 mins ago\nPosted By: Editoron: January 28, 2020 In: KERALA, TOP NEWS\nപന്തീരാങ്കാവ് യുഎപിഎ കേസില് അറസ്റ്റിലായ അലനേയും താഹയേയും പിന്തുണച്ച് മുഖ്യമന്ത്രിക്ക് തുറന്ന കത്തെഴുതി പ്രതിപക്ഷ നേതാവ് രമേശ് ചെന്നിത്തല. കഴിഞ്ഞ ദിവസം അലന്റെയും താഹയുടേയും വീടുകളിൽ ചെന്നിത്തല സന്ദർശനം നടത്തിയിരുന്നു. ഇവർ നിരോധിത സംഘടനയില് പെട്ടവരാണെന്ന് ഉറപ്പിക്കാനും അറസ്റ്റ് ചെയ്യാനും എന്ത് തെളിവുകളാണ് ഉണ്ടായിരുന്നതെന്ന് ചെന്നിത്തല ചോദിച്ചു. ആരെയും തീവ്രവാദിയാക്കുന്നിതിന് വേണ്ടി നരേന്ദ്ര മോദിയും അമിത് ഷായുടെ കൊണ്ടുവന്ന നിയമമാണ് പിണറായിയുടെ പോലീസ് അലനും താഹയ്ക്കും എതിരെ ഉപയോഗിച്ചത് എന്നും ചെന്നിത്തല പറഞ്ഞു.\nഇരുവരും ചെയ്ത തെറ്റ് എന്താണെന്ന് ഇനിയെങ്കിലും മുഖ്യമന്ത്രി വ്യക്തമാക്കണം എന്നും വിഷയത്തിൽ മുഖ്യമന്ത്രിയുടെ ഒളിച്ചോട്ടം ജനങ്ങളില് നിന്ന് ഒളിച്ചോടുന്നതിന് തുല്യമാണെന്നും ചെന്നിത്തല കത്തിൽ ചൂണ്ടിക്കാട്ടി. തൻ്റെ ഫേസ്ബുക്ക് പേജിൽ ചെന്നിത്തല കത്ത് പോസ്റ്റ് ചെയ്യുകയും ചെയ്തിട്ടുണ്ട്.\nചെന്നിത്തലയുടെ ഫേസ്ബുക് പേജിലെ കത്തിലുള്ളത് ഇങ്ങനെ;\nഅങ്ങയുടെ പാര്‍ട്ടിയിലെ അംഗങ്ങളും വിദ്യാര്‍ത്ഥികളുമായിരുന്ന കോഴിക്കോട് സ്വദേശികളായ അലന് ഷൂഹൈബ്, താഹ ഫസല് എന്നീ രണ്ട് ചെറുപ്പക്കാരെ മാവോയിസ്റ്റുകള് എന്നാരോപിച്ച് യു.എ.പി.എ ചുമത്തി ജയിലിലാക്കുകയും, പിന്നീട് ആ കേസ് എന്.ഐ.എക്ക് കൈമാറുകയും ചെയ്തുവല്ലോ. നിര്‍ഭാഗ്യവാന്‍മാരായ ഈ രണ്ട് ചെറുപ്പക്കാരുടെയും വീടുകളില് കഴിഞ്ഞ ദിവസം ഞാന് പോവുകയും അവരുടെ മാതാപിതാക്കളുമായി സംസാരിക്കുകയും ചെയ്തിരുന്നു. അവരുടെ വീട്ടുകാരില് നിന്നോ സുഹൃത്തുക്കളില് നിന്നോ ഇവര് നിരോധിത സംഘടനായായ സി.പി.ഐ (എം എല്) മാവോയിസ്റ്റിന്റെ അംഗങ്ങളാണെന്ന് മനസിലാക്കാന് എനിക്ക് സാധിച്ചില്ല. മാത്രമല്ല ആ രണ്ട് കുട്ടികളുടെ ഭാവിയെ കുറിച്ച് രണ്ട് വീട്ടുകാരും കനത്ത ആശങ്കയിലും ദുഖത്തിലുമാണ്. ഭരണകൂട ഭീകരതയുടെ ഇരകളാണ് തങ്ങളുടെ മക്കളെന്ന് ഈ രണ്ട് ചെറുപ്പക്കാരുടെയും മാതാപിതാക്കാള് വിശ്വസിക്കുകയും, ആ വിശ്വാസം അവര് എന്നോട് പങ്കുവയ്ക്കുകയും ചെയ്തു.\nഅങ്ങയുടെ പാര്‍ട്ടിയില് പരമ്പരാഗതമായി അടിയുറച്ച് വിശ്വസിക്കുന്ന രണ്ട് കുടുംബങ്ങളിലാണ് ഈ കുട്ടികള് ജനിച്ചു വളര്‍ന്നത്. ഈ കുട്ടികളെ അറസ്റ്റ് ചെയ്ത് യു.എ.പി.എ ചുമത്തി ജയിലിടയ്ക്കുമ്പോള് അവര് ചെയ്ത കുറ്റമെന്താണെന്ന് പറയാനുള്ള ബാദ്ധ്യത ആഭ്യന്തര വകുപ്പ് മന്ത്രി കൂടിയായ അങ്ങേയ്ക്ക് ഇല്ലേ? ഇവര് നിരോധിത സംഘടനയില് പെട്ടവരാണ് ഉറപ്പിക്കാനും അറസ്റ്റ് ചെയ്യാനും എന്ത് തെളിവുകളാണ് ഉണ്ടായിരുന്നത്? പുസ്തകങ്ങളോ ലഘുലേഖകളോ കൈവശം വയ്കുന്നത് അറസ്റ്റ് ചെയ്യാനോ നിരോധിത സംഘടനയുമായി ബന്ധപ്പെട്ടതാണെന്ന് തെളിയിക്കാനോ മതിയായ രേഖകള് അല്ലെന്ന് വിവിധ കോടതി വിധികള് വ്യക്തമാക്കിയിട്ടുണ്ട്. ശ്യാം ബാലകൃഷ്ണന് vs കേരള സര്‍ക്കാര് എന്ന കേസില് കേരള ഹൈക്കോടതി ഇത് വ്യക്തമാക്കിയിട്ടുള്ളതാണ്. പിന്നെ എന്ത് കൊണ്ടാണ്, എന്ത് തെളിവിന്റെ അടിസ്ഥാനത്തിലാണ് പത്തൊമ്പതും ഇരുപത്തിമൂന്നും വയസായ രണ്ട് ചെറുപ്പക്കാരെ മാവോയിസ്റ്റുകള് എന്ന് മുദ്രകുത്തി അങ്ങയുടെ പൊലീസ് അറസ്റ്റ് ചെയ്തത്?\n2019 നവംബര് 1 നാണ് ഈ രണ്ട് ചെറുപ്പക്കാരും പൊലീസ് പിടിയിലായത്. അട്ടപ്പാടി വനത്തില് നാല് മാവോയിസ്റ്റുകളെ പൊലീസ് നിര്‍ദയം വെടിവച്ച് കൊന്നതിന്റെ പിന്നാലെ ആയിരുന്നു ഈ അറസ്റ്റ്. നരേന്ദ്രമോദിയുടെയും അമിത്ഷായുടെയും ഭാഷ കടമെടുത്ത് കൊണ്ട് അര്‍ബന് മാവോയിസ്റ്റ് എന്ന് പറഞ്ഞു കൊണ്ടാണ് അങ്ങയുടെ പൊലീസ് ഈ നടപടി ഈ രണ്ട് പേര്‍ക്കുമെതിരെ കൈക്കൊണ്ടത്. അര്‍ബന് മാവോയിസ്റ്റുകള് എന്ന പ്രയോഗം ബി.ജെ.പി സര്‍ക്കാരാണ് യു.എ.പി.എ ആക്ടില് കൂട്ടിചേര്‍ത്തത്. ഇത് ഉപയോഗിച്ച് ആരെയും തീവ്രവാദിയാക്കാം. ഇതിനെയാണ് താങ്ങള് എടുത്ത് പ്രയോഗിച്ചത്. യു.എ.പി.എയ്ക്ക് എതിരെ ഘോരഘോരം പ്രസംഗിക്കുകയും തരംകിട്ടിയപ്പോള് അത് പ്രയോഗിക്കുകയുമാണ് താങ്കള് ചെയ്തത്.\nഎത്ര ക്രൂരമായിട്ടാണ് അങ്ങ് ഈ കുട്ടികളെപ്പറ്റി വിധി പ്രസ്താവന നടത്തിയത്. ഈ രണ്ട് ചെറുപ്പക്കാരും മാവോയിസ്റ്റുകളാണെന്ന് പറഞ്ഞ് അങ്ങ് ചിരിക്കുന്ന ദൃശ്യം ടെലിവിഷന് ചാനലുകളില് കാണുമ്പോള് സാധാരണക്കാരുടെ മനസ് വേദനിക്കുകയാണ്. മാവോയിസ്റ്റുകളാണെന്നതിന്റെ പരിശോധന മുഴുവന് പൂര്‍ത്തിയായെന്നാണ് അങ്ങ് പറയുന്നത്. ഇവര് ആട്ടിന്‍കുട്ടികളല്ലെന്നും ചായ കുടിക്കാന് പോയവരല്ലെന്നും അങ്ങ് പറയുന്നു. അതേ സമയം അങ്ങയുടെ പാര്‍ട്ടിയുടെ കോഴിക്കോട് ജില്ലാ സെക്രട്ടറി പി മോഹനന് ഇവരെ മാവോയിസ്റ്റുകളെന്ന് പറയാന് കഴിയില്ലെന്നാണ് പറഞ്ഞത്. ഇവര് ഇപ്പോഴും സി.പി.എം അംഗങ്ങളാണെന്നും അദ്ദേഹം പറഞ്ഞു. യു.എ.പി.എ ചുമത്തിയത് അംഗീകരിക്കാന് കഴിയില്ലെന്നാണ് മോഹനന് പറഞ്ഞത്. പൊലീസ് നല്‍കിയ വിവരങ്ങളാണ് മുഖ്യമന്ത്രി പറയുന്നതെന്നും മോഹനന് പറയുകയുണ്ടായി. എന്നാല് ഇവര് എസ്.എഫ്.ഐയുടെ മറവില് മാവോയിസം പ്രചരിപ്പിച്ചു എന്നാണ് പി.ജയരാജനെപ്പോലുള്ള സി.പി.എം നേതാക്കള് ആവര്‍ത്തിക്കുന്നത്. സി.പി.എമ്മിനുള്ളില് തന്നെ ഇക്കാര്യത്തില് ആശയക്കുഴപ്പം നിലനില്‍ക്കുന്നുണ്ടെന്നാണ് മനസിലാവുന്നത്. അപ്പോള് ആരു പറയുന്നതാണ് ശരി? ഈ നിലയക്ക് യാഥാര്‍ത്ഥ്യം എന്താണെന്ന് വെളിപ്പെടുത്താനുള്ള ബാദ്ധ്യത താങ്ങള്‍ക്കുണ്ടെന്ന് ഞാന് ഓര്‍മ്മപ്പെടുത്തുന്നു. താങ്കളും സി പി എം സംസ്ഥാന നേതൃത്വവും മാവോയിസ്റ്റുകളെന്നും, കോഴിക്കോട് ജില്ലാ സെക്രട്ടറി പി മോഹനനന് സി പി എം അംഗങ്ങളെന്നും പറയുന്ന അലന്, താഹ എന്നീ രണ്ട് ചെറുപ്പക്കാരെ എന്തിനാണ് യു എ പി എ ചുമത്തി അറസ്റ്റ് ചെയത് ജയിലിലാക്കിയത് എന്ന് അങ്ങ് കേരളീയ സമൂഹത്തോട് വെളിപ്പെടുത്തണം. ഇവരെ മാവോയിസ്റ്റുകളെന്ന് മുദ്ര കുത്താന് എന്ത് തെളിവുകളാണ് ഉള്ളത് ?\nകേരളത്തില് ഭരണകൂട ഭീകരത ഒരിക്കലും അനുവദിക്കാന് കഴിയില്ല. അലന്റെയും താഹയുടെയും മാതിപിതാക്കളെ സന്ദര്‍ശിച്ചപ്പോള് അവര് ഇപ്പോഴും താങ്കളുടെ പാര്‍ട്ടിയില് അടിയുറച്ച് വിശ്വസിക്കുന്നവര് തന്നെയാണെന്ന് എനിക്ക് മനസിലാക്കാന് കഴിഞ്ഞു. അവരുടെ രാഷ്ട്രീയ ബോധ്യത്തെ ഞാന് ചോദ്യം ചെയ്യുന്നുമില്ല. പക്ഷെ ജീവിതം തുടങ്ങുക മാത്രം ചെയ്ത ഈ രണ്ട് കുട്ടികള് അവരെ അനന്തകാലം കാരാഗൃഹത്തില് അടയ്ക്കാന് തക്കവണ്ണം എന്ത് കുറ്റമാണ് അവര് ചെയ്തത് എന്ന് വ്യക്തമാക്കാന് മുഖ്യമന്ത്രി എന്ന നിലയില് അങ്ങേക്ക് ബാധ്യത ഉണ്ട്. അതില് നിന്ന് ഒളിച്ചോടുന്നത് ജനങ്ങളില് നിന്ന് ഒളിച്ചോടുന്നതിന് തുല്യമാണെന്ന് അങ്ങയെ ഓര്‍മിപ്പിക്കാന് ഞാന് ആഗ്രഹിക്കുന്നു.


ചൈനീസ് വളർച്ച 6.9 ശതമാനം : Deepika.com Business News\nബെയ്ജിംഗ്: 2017ൽ ചൈനയുടെ സാന്പത്തികവളർച്ച 6.9 ശതമാനം. 2010നുശേഷം ഇതാദ്യമാണു ചൈന തലേവർഷത്തേക്കാൾ ഉയർന്ന വളർച്ച കുറിച്ചത്. 2016ൽ 6.7 ശതമാനമായിരുന്നു വളർച്ച. ഇതോടെ വളർച്ചത്തോതിൽ ചൈന ഇന്ത്യയെ മറികടന്നു.\nകയറ്റുമതിയിലെ കുതിപ്പും വ്യവസായമേഖലയിലെ ശക്തമായ വളർച്ചയുമാണു ലോകത്തിലെ രണ്ടാമത്തെ വലിയ സന്പദ്ഘടനയെ വർഷങ്ങൾക്കുശേഷം മെച്ചപ്പെട്ട വളർച്ചയിലേക്കു നയിച്ചത്. മൂന്നു ദശകത്തോളം ശരാശരി പത്തു ശതമാനം വാർഷികവളർച്ച കാണിച്ചിട്ടാണ് ഈ ദശകത്തിൽ ചൈനീസ് വളർച്ചത്തോത് കുറഞ്ഞത്. ആവശ്യത്തിലേറെ ഫാക്ടറികൾ തുടങ്ങിയതും കന്പനികൾ താങ്ങാനാവാത്ത കടമെടുത്തു വലഞ്ഞതും ചൈനയ്ക്കു പ്രശ്നമായി. ഏറ്റവും വേഗം വളരുന്ന രാജ്യം എന്ന ഖ്യാതി ഇന്ത്യക്കു മുന്പിൽ അടിയറ വയ്ക്കേണ്ടിവന്നു.\n2017ലെ ചൈനീസ് വളർച്ച ഇന്ത്യയുടേതിലും കൂടുതലാണ്. ജനുവരി മുതൽ സെപ്റ്റംബർ വരെയുള്ള ഇന്ത്യയുടെ ജിഡിപി വളർച്ച 6.04 ശതമാനം മാത്രമാണ്. ഒക്‌ടോബർ - ഡിസംബറിലെ വളർച്ചയുടെ കണക്ക് വരാനിരിക്കുന്നതേയുള്ളൂ. ഏഴു ശതമാനത്തിൽ താഴെ വളർച്ചയാണു പൊതുവേ പ്രതീക്ഷിക്കുന്നത്. അതായത് 2017 ലെ ഇന്ത്യൻ വളർച്ച ചൈനയുടേതിലും കുറവായിരിക്കും.\nകഴിഞ്ഞ വർഷം ചൈന 1.3 കോടി തൊഴിലവസരങ്ങൾ സൃഷ്ടിച്ചുവെന്നാണു നാഷണൽ ബ്യൂറോ ഓഫ് സ്റ്റാറ്റിസ്റ്റിക്സ് അറിയിച്ചത്. ലോകബാങ്ക് 6.7ഉം അന്താരാഷ്‌ട്ര നാണ്യനിധി (ഐഎംഎഫ്) 6.8ഉം ശതമാനം വളർച്ചയാണു പ്രതീക്ഷിച്ചത്. ചൈന നേരത്തേ പ്രവചിച്ചതാകട്ടെ 6.5 ശതമാനവും.\n2018ൽ ചൈനീസ് വളർച്ച 6.4 ശതമാനത്തിലേക്കു താഴുമെന്ന് ലോകബാങ്ക് പറയുന്നു. ഐഎംഎഫ് 6.5 ശതമാനം പ്രതീക്ഷിക്കുന്നു. 12.84 ലക്ഷം കോടി ഡോളർ (811.52 ലക്ഷം കോടി രൂപ) ആണു ചൈനയുടെ 2017 ലെ ജിഡിപി. ഇന്ത്യ 2017-18-ൽ പ്രതീക്ഷിക്കുന്നതു 170 ലക്ഷം കോടി രൂപയാണ്.


കുഞ്ഞിന് ഒരു കഷ്ണം കാരറ്റ് പോലും കൊടുക്കും മുന്‍പ് | Symptoms of Carrot Allergy in Infants - Malayalam BoldSky\n32 min ago നവഗ്രഹ ദോഷം പാടേ തീര്‍ക്കും പരിഹാരം; ദോഷം ആര്‍ക്ക് എപ്പോള്?\nആരോഗ്യത്തിന്റെ കാര്യത്തില് ഏറ്റവും നല്ലത് കുഞ്ഞിന് നല്‍കാനാണ് ഏത് അമ്മമാരും ശ്രദ്ധിക്കുന്നത്. അതുകൊണ്ട് തന്നെ ആരോഗ്യപ്രശ്‌നങ്ങള് ഒരു തരത്തിലും കുഞ്ഞിനെ ബാധിക്കുന്നില്ല എന്നത് ഉറപ്പ് വരുത്തേണ്ടത് അമ്മയുടെ ഉത്തരവാദിത്വമാണ്. ഇത്തരം കാര്യങ്ങള് വളരെയധികം ശ്രദ്ധയോടെ ചെയ്യേണ്ടത് അത്യാവശ്യമാണ്. ഏതൊരമ്മയും ഈ കാര്യത്തിലെല്ലാം വളരെയധികം ശ്രദ്ധാലുക്കളായിരിക്കും. അതുകൊണ്ട് തന്നെ ഇത്തരം കാര്യങ്ങള് അല്‍പം കൂടുതല് ശ്രദ്ധിക്കണം.\nകുഞ്ഞിന് കാരറ്റ് നല്‍കുമ്പോള് അത് ആരോഗ്യത്തിന് എത്രത്തോളം ഗുണം ചെയ്യുന്നതാണ് എന്ന കാര്യം അറിഞ്ഞിരിക്കണം. അല്ലെങ്കില് അത് ആരോഗ്യത്തിന്റെ കാര്യത്തില് ഉണ്ടാക്കുന്ന പ്രതിസന്ധികള് ചില്ലറയല്ല എന്ന കാര്യവും അറിഞ്ഞിരിക്കണം. കാരണം കുഞ്ഞിന് കാരറ്റ് കൊടുക്കുന്നത് പലപ്പോഴും പല വിധത്തിലുള്ള അലര്‍ജികള് ഉണ്ടാക്കുന്നതിനുള്ള സാധ്യത വര്‍ദ്ധിപ്പിക്കുന്നുണ്ട്. അതിന് പരിഹാരം കാണുന്നതിനും എന്തൊക്കെയാണ് ഇത്തരത്തില് ഉണ്ടാവുന്ന അലര്‍ജികള് എന്ന് തിരിച്ചറിയുന്നതിനും ശ്രദ്ധിക്കേണ്ട ചില കാര്യങ്ങള് നോക്കാം.\nഎപ്പോഴും വെള്ളമൊലിക്കുന്ന ചുവന്ന കണ്ണുകള്\nകുഞ്ഞിന് കാരറ്റ് കൊടുത്തതിന് ശേഷം കുഞ്ഞിന്റെ കണ്ണുകള് ചുവന്നതും എപ്പോഴും കണ്ണുനീര് വരുന്ന തരത്തിലും ചൊറിച്ചിലുള്ളത് പോലെയും തോന്നുന്നുവെങ്കില് അത് കുഞ്ഞിന് എത്രത്തോളം കാരറ്റ് അലര്‍ജിയുണ്ടാക്കി എന്നതിന്റെ ലക്ഷണങ്ങളില് ഒന്നാണ്. ഇത് പലപ്പോഴും പലരും കാര്യമായി ശ്രദ്ധിക്കാത്തതാണ അപകടത്തിലേക്ക് എത്തിക്കുന്നത്. കുഞ്ഞിന്റെ മുഖം നല്ലതു പോലെ തണുത്ത വെള്ളത്തില് കഴുകുകയാണ് ആകെയുള്ള പ്രതിവിധി. മാത്രമല്ല ഇത് അത്രക്ക് അപകടമല്ല എന്നതും അറിഞ്ഞിരിക്കണം. അല്‍പ സമയത്തിന് ശേഷം തനിയേ തന്നെ ഇത് മാറുന്നു.\nതടിച്ച ചുണ്ടും മുഖവും നാവും\nകുഞ്ഞിന്റെ ചുണ്ടും മുഖവും നാവും എല്ലാം കാരറ്റ് കഴിച്ച ശേഷം തടിച്ചിരിക്കുന്ന അവസ്ഥയാണെങ്കിലും അല്‍പം ശ്രദ്ധിക്കണം. കാരണം ഇത് അല്‍പം ഗുരുതരമേറിയ അവസ്ഥയാണ് ഉണ്ടാക്കുന്നത്. കാരണം തടിച്ച ചുണ്ടും നാവും കാരണം പലപ്പോഴും കുഞ്ഞിന് ശ്വാസതടസ്സത്തിനുള്ള സാധ്യതയും തള്ളിക്കളയാനാവില്ല. അതുകൊണ്ട് ഇത്തരം ലക്ഷണങ്ങള് ഒരു കാരണവശാലും തള്ളിക്കളയരുത്. ഇത് പല വിധത്തില് പ്രതിസന്ധികള് ഉണ്ടാക്കുന്നുണ്ട്. അതുകൊണ്ട് തന്നെ വളരെയധികം ശ്രദ്ധിക്കുക.\nചര്‍മ്മം ചുവന്ന് തടിക്കുക\nകുഞ്ഞിന് കാരറ്റ് കഴിച്ചതിന് ശേഷം ചര്‍മ്മം ചുവന്ന് തടിക്കുന്ന അവസ്ഥയുണ്ടാവുന്നുണ്ടോ? എങ്കില് അല്‍പം ശ്രദ്ധിക്കാവുന്നതാണ്. കാരണം പല കുഞ്ഞുങ്ങളിലും ഇത്തരത്തില് ഒരു അവസ്ഥ കാരറ്റ് കഴിച്ചതിന് ശേഷം ഉണ്ടാവുന്നുണ്ട്. ഇത് പലപ്പോഴും അല്‍പം ഗൗരവത്തോടെ തന്നെ കാണേണ്ട ഒന്നാണ്. അല്ലെങ്കില് അത് പല വിധത്തില് പ്രതിസന്ധികള് ഉണ്ടാക്കുന്നുണ്ട്. ഇത്തരം അവസ്ഥകള് വളരെയധികം ശ്രദ്ധിക്കേണ്ടതാണ്. അതുകൊണ്ട് തന്നെ വളരെയധികം മുന്‍കരുതലുകള് കുഞ്ഞിന് കാരറ്റ് കൊടുക്കുമ്പോള് അത്യാവശ്യമാണ്.\nജലദോഷവും പനിയും വരുമ്പോള് പലപ്പോഴും കുട്ടികളില് മൂക്കൊലിപ്പ് ഉണ്ടാവുന്നുണ്ട്. അതുകൊണ്ട് തന്നെ ഇത്തരം അവസ്ഥകളില് വളരെയധികം ശ്രദ്ധിക്കേണ്ടതായുണ്ട്. കാരണം പലപ്പോഴും മൂക്കൊലിപ്പ് ഉണ്ടാവുന്നത് ഇത്തരം പ്രതിസന്ധികളെ വര്‍ദ്ധിപ്പിക്കുന്നുണ്ട്. ഇത് പലപ്പോഴും കാരറ്റ് കഴിച്ചതിന് ശേഷമാണെങ്കില് അത് കാരറ്റ് അലര്‍ജിയാണ് എന്ന കാര്യം മറക്കേണ്ടതില്ല. ഇതെല്ലാം വളരെയധികം ശ്രദ്ധിക്കേണ്ടതാണ്. ഇത്തരം കാര്യങ്ങള് എല്ലാ അമ്മമാരും കുഞ്ഞിന് കാരറ്റ് കൊടുക്കും മുന്‍പ് അറിഞ്ഞിരിക്കണം.\nകുഞ്ഞുങ്ങളില് ഏതെങ്കിലും ഭക്ഷണത്തിന്റെ അലര്‍ജി കാരണം കാണപ്പെടുന്ന പ്രധാന രോഗമാണ് മോണപഴുപ്പ്. അതിന് പരിഹാരം കാണുന്നതിന് മുന്‍പ് അതിന്റെ കാരണക്കാരായ ഭക്ഷണങ്ങളെ ഒഴിവാക്കുകയാണ് ചെയ്യേണ്ടത്. അതുകൊണ്ട് തന്നെ ഇത്തരം അവസ്ഥകളില് കാരറ്റ് പോലുള്ള വസ്തുക്കള് കൊടുക്കാതിരിക്കുന്നതിന് ശ്രദ്ധിക്കണം. അല്ലെങ്കില് അത് കൂടുതല് വഷളായ അവസ്ഥയിലേക്ക് കാര്യങ്ങള് എത്തിക്കുന്നു.\nപല വിധത്തിലുള്ള ദഹന പ്രശ്‌നങ്ങളും ഇത് കുഞ്ഞുങ്ങളില് ഉണ്ടാക്കുന്നു. ആരോഗ്യത്തിന് എന്ന് കരുതി നമ്മള് നല്‍കുമ്പോള് അത് പലപ്പോഴും കുഞ്ഞിന്റെ അനാരോഗ്യത്തിനാണ് കാരണമാകുന്നത്. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കേണ്ടത് അത്യാവശ്യമാണ്. ഇത് ആരോഗ്യത്തിന് ഉണ്ടാക്കുന്ന അസ്വസ്ഥതകള് ചില്ലറയല്ല. ദഹന സംബന്ധമായി കുട്ടികളില് ഛര്‍ദ്ദി, ഡയറിയ. വയറു വേദന എന്നീ പ്രശ്‌നങ്ങള് ഉണ്ടാവുന്നതിനുള്ള സാധ്യത ചില്ലറയല്ല.\nഅനഫിലാക്‌സിസ് ആണ് ഏറ്റവും ഭയക്കേണ്ട ഒരു കാരറ്റ് അലര്‍ജി. കാരണം ഇത് പലപ്പോഴും കുട്ടികളില് ഷോക്ക് പോലുള്ള അവസ്ഥകള് ഉണ്ടാവുന്നു. ഇത്തരം പ്രതിസന്ധികള്‍ക്ക് പരിഹാരം കാണുന്നതിനാണ് ശ്രദ്ധിക്കേണ്ടത്. എന്നാല് ഇത് വളരെ കുറഞ്ഞ അവസ്ഥയില് മാത്രമേ ഉണ്ടാവുന്നുള്ളൂ. അതുകൊണ്ട് തന്നെ അത്രയധികം പ്രശ്‌നമുണ്ടാക്കേണ്ടതില്ല. എങ്കിലും ഏതെങ്കിലും ഭക്ഷണത്തോട് അലര്‍ജി തോന്നിയാല് അത് കുഞ്ഞിന് പിന്നീട് കൊടുക്കാതിരിക്കാന് വളരെയധികം ശ്രദ്ധിക്കണം.\nഅലര്‍ജിയൊന്നും ഉണ്ടായില്ലെങ്കിലും കുഞ്ഞിന് കാരറ്റ് കൊടുക്കുന്നതിന് മുന്‍പ് വളരെയധികം ശ്രദ്ധിക്കേണ്ടതാണ്. അതിനായി എന്തൊക്കെ കാര്യങ്ങള് ശ്രദ്ധിക്കണം എന്ന് നോക്കാവുന്നതാണ്. ഇത്തരം കാര്യങ്ങള് ശ്രദ്ധിച്ച് കുഞ്ഞിന് കാരറ്റ് കൊടുത്താല് അത് കുഞ്ഞിന് വളരെയധികം ആരോഗ്യ ഗുണങ്ങള് നല്‍കുന്നുമുണ്ട്. എന്തൊക്കെയെന്ന് നോക്കാം.\nതൊലി കളഞ്ഞ് കഴുകുക\nകാരറ്റ് ഉപയോഗിക്കുന്നതിന് മുന്‍പ് തൊലി കളഞ്ഞ ശേഷം നല്ലതു പോലെ കഴുകാന് ശ്രദ്ധിക്കുക. ഇല്ലെങ്കില് ഇത് കുഞ്ഞിന് ആരോഗ്യം നല്‍കുന്നതോടൊപ്പം അനാരോഗ്യത്തിലേക്ക് കൂടിയാണ് വഴി വെക്കുന്നത്. അതുകൊണ്ട് കുഞ്ഞിന് കൊടുക്കുന്നതിന് മുന്‍പ് നല്ലതു പോലെ കഴുകാന് ശ്രദ്ധിക്കണം.\nചൂടു വെള്ളത്തില് കഴുകാന് ശ്രദ്ധിക്കണം. കാരണം കാരറ്റ് തൊലി കളഞ്ഞ ശേഷം അത് ചൂടുവെള്ളത്തില് കഴുകി വൃത്തിയാക്കിയ ശേഷം മാത്രമേ കുഞ്ഞിന് നല്‍കാന് പാടുകയുള്ളൂ. അല്ലെങ്കില് അത് ആരോഗ്യ പ്രശ്‌നങ്ങള് വര്‍ദ്ധിപ്പിക്കുന്നു. അതുകൊണ്ട് വളരെയധികം ശ്രദ്ധിക്കണം. മാത്രമല്ല അരിഞ്ഞ് വെച്ച കാരറ്റ് പിന്നീട് ഉപയോഗിക്കാന് നില്‍ക്കരുത്. തോല് കളഞ്ഞ ശേഷം അത് ഉടനേ തന്നെ ഉപയോഗിക്കുക. അല്ലെങ്കില് ദോഷമാണ് കുഞ്ഞിന്റെ ആരോഗ്യത്തിന് ഉണ്ടാക്കുന്നത്.\nRead more about: carrot kids baby health കുട്ടി ആരോഗ്യം\nആരോഗ്യത്തിന്റെ കാര്യത്തില് പല വിധത്തിലുള്ള ബുദ്ധിമുട്ടുകള് ഉണ്ടാവുന്നുണ്ട്. ഇത് പലപ്പോഴും കുട്ടികളെയാണ് ഏറ്റവും കൂടുതല് ബാധിക്കുന്നത്. അതുകൊണ്ട് തന്നെ ഇതിനെ ഇല്ലാതാക്കുന്നതിനാണ് ശ്രദ്ധിക്കേണ്ടത്. ഇത്തരത്തില് കുഞ്ഞിന്റെ ആരോഗ്യത്തെ ബാധിക്കുന്ന ഒന്നാണ് പലപ്പോഴും കാരറ്റിന്റെ ഉപയോഗം. കാരറ്റ് അലര്‍ജി കുട്ടികളില് കൂടുതല് പ്രതിസന്ധികള് ഉണ്ടാക്കുന്നുണ്ട്.


Janmabhumi| ചിറകിനടിയില് മിസൈലുകളും പീരങ്കികളും; 15.30 മീറ്റര് നീളം; 5.30 മീറ്റര് ഉയരം; അഗ്‌നി വിസ്‌ഫോടനം അഥവാ റഫാല്; അറിയേണ്ടതെല്ലാം\nJuly 30, 2020, 11:52 a.m.\n15.30 മീറ്ററാണ് നീളം. 5.30 മീറ്റര് ഉയരം. 10.90 മീറ്ററാണ് ചിറകുകള് തമ്മിലുള്ള അകലം. ഭാരം 24.5 ടണ്. മണിക്കൂറില് 1389 കിലോമീറ്ററാണ് (750 നോട്ട്) വേഗം. നിരവധി യുദ്ധങ്ങളില് ഇവ ഉപയോഗിച്ചിട്ടുണ്ട്. ഫോക്‌ലന്‍ഡ് യുദ്ധം മുതല് ഗള്‍ഫ് യുദ്ധങ്ങളില് വരെ, ബോസ്‌നിയയിലെയും കൊേസാവയിേലയും സംഘര്‍ഷങ്ങളിലും അഫ്ഗാന്, ലിബിയന് യുദ്ധങ്ങളിലും പ്രഹരശേഷി തെളിയിച്ചിട്ടുള്ള ഇവ സമീപകാലത്ത് മാലി (ഫ്രഞ്ച് മാലി) ദ്വീപിലെ സംഘര്‍ഷത്തിലും ഉപയോഗിച്ചു.\nന്യൂദല്‍ഹി: ഫ്രഞ്ച് നിര്‍മിത യുദ്ധവിമാനമാണ് റഫാല്. പേരിന്റെ അര്‍ഥം അഗ്‌നി വിസ്‌ഫോടനം. ഇരട്ട എന്‍ജിനുള്ള വിവിധോദ്ദേശ്യ യുദ്ധ വിമാനം. ഫ്രാന്‍സിലെ ദസോ എവിയേഷനാണ് വിമാനം നിര്‍മിച്ചത്. അതിശക്തമായ ആക്രമണം അഴിച്ചുവിടാന് പര്യാപ്തമായ വിമാനത്തില് മിസൈലുകള് അടക്കം അനവധി യുദ്ധോപകരണങ്ങളും ഘടിപ്പിച്ചിട്ടുണ്ട്. യുദ്ധക്കപ്പലുകള് തകര്‍ക്കാന് വരെ ശേഷിയുണ്ട് ഇവയ്ക്ക്. വിമാനത്തിന് മൂന്നു പതിപ്പുകളുണ്ട്. ഫ്രാന്‍സ് അടക്കം ലോകത്തെ നിരവധി സേനകള് റഫാല് സ്വന്തമാക്കിയിട്ടുണ്ട്. 648 കോടി രൂപയാണ് ഒന്നിന്റെ വില.\n15.30 മീറ്ററാണ് നീളം. 5.30 മീറ്റര് ഉയരം. 10.90 മീറ്ററാണ് ചിറകുകള് തമ്മിലുള്ള അകലം. ഭാരം 24.5 ടണ്. മണിക്കൂറില് 1389 കിലോമീറ്ററാണ് (750 നോട്ട്) വേഗം. നിരവധി യുദ്ധങ്ങളില് ഇവ ഉപയോഗിച്ചിട്ടുണ്ട്. ബോസ്‌നിയയിലെയും കൊേസാവയിേലയും സംഘര്‍ഷങ്ങളിലും അഫ്ഗാന്, ലിബിയന് യുദ്ധങ്ങളിലും പ്രഹരശേഷി തെളിയിച്ചിട്ടുള്ള ഇവ സമീപകാലത്ത് മാലി (ഫ്രഞ്ച് മാലി) ദ്വീപിലെ സംഘര്‍ഷത്തിലും ഉപയോഗിച്ചു.\nചിറകിനടിയില് മിസൈലുകളും പീരങ്കികളും\nഇന്ത്യയുടെ ആവശ്യങ്ങള് അനുസരിച്ച് ചില പ്രത്യേക തരം ആയുധങ്ങളും സംവിധാനങ്ങളും മറ്റും ഉള്‍പ്പെടുത്തിയിട്ടുള്ള വിമാനങ്ങളാണ് നാം വാങ്ങുന്നത്. മീറ്റിയോര് മിസൈലുകളാണ് ഇവയിലെ ഒരു മിസൈല്. വിമാനത്തില് നിന്ന് വിമാനങ്ങളിലേക്ക് തൊടുത്തുവിടാം. ഹമ്മര് മിസൈലുകളാണ് മറ്റൊന്ന്. വിമാനത്തില് നിന്ന് താഴെ ഭൂമിയിലുള്ള ലക്ഷ്യങ്ങള് തകര്‍ക്കാന് ഇവയ്ക്ക് കഴിയും.\nജിപിഎസ് ഘടിപ്പിച്ചിട്ടുള്ളതിനാല് ഇവയ്ക്ക് അതീവ കൃത്യതയാണുള്ളത്. സ്‌കാല്‍പ്പ് എന്ന ദീര്‍ഘദൂര മിസൈലുകളാണ് മറ്റൊന്ന്. എഎം 39 എക്‌സോസെറ്റ് എന്ന കപ്പല്‍വേധ മിസൈലുകളാണ് മറ്റൊരു പ്രത്യേകത. പലതരം പോര്‍മുനകളുള്ള (വാര് ഹെഡ്‌സ്) ലേസര് നിയന്ത്രിത ബോംബുകളും ക്ലാസിക് ബോംബുകളും മിനിറ്റില് 2500 വെടികളുതിര്‍ക്കുന്ന നെക്സ്റ്റര് 30 എം 79,130 പീരങ്കികളും റഫാലിന്റെ പ്രഹരശേഷി കൂട്ടുന്നു. ഇവയ്ക്കു പുറമേയാണ് ഇന്ത്യയുടെ ആവശ്യമനുസരിച്ചുള്ള ആയുധങ്ങള് ഘടിപ്പിച്ചിട്ടുള്ളത്. ഇവയെല്ലാം ചിറകിനടിയിലാണ് ഘടിപ്പിച്ചിട്ടുള്ളത്.